റഷ്യയെക്കുറിച്ച് ക്രിസ്തു വി. ഫൗസ്റ്റീനായോട് പറഞ്ഞത് | Catholic Church News Malayalam\nHome Articles റഷ്യയെക്കുറിച്ച് ക്രിസ്തു വി. ഫൗസ്റ്റീനായോട് പറഞ്ഞത്\nറഷ്യയെക്കുറിച്ച് ക്രിസ്തു വി. ഫൗസ്റ്റീനായോട് പറഞ്ഞത്\nദൈവകരുണയെക്കുറിച്ച് വെളിപ്പെടുത്തലുകൾ ലഭിച്ച വിശുദ്ധയാണ് പോളണ്ടിലെ സന്യാസിനിയായ വി. ഫൗസ്റ്റീനാ കൊവാൽസ്ക. 1930- കളിൽ പോളണ്ടിൽ ജീവിച്ചിരുന്ന ഈ വിശുദ്ധയ്ക്ക് ക്രിസ്തുവിൽ നിന്ന് ധാരാളം സ്വകാര്യ വെളിപ്പെടുത്തലുകൾ ലഭിക്കുമായിരുന്നു. ഈ വെളിപ്പെടുത്തലുകളെല്ലാം തന്നെ ദൈവകരുണയെക്കുറിച്ചായിരുന്നു. തുടർന്ന് വി. ജോൺപോൾ രണ്ടാമൻ പാപ്പാ ഈസ്റ്റർ കഴിഞ്ഞുവരുന്ന ഞായറാഴ്ച ദൈവകരുണയുടെ ഞായറാഴ്ചയായി പ്രഖ്യാപിച്ചു.\n1936 ഡിസംബർ ആറ്, വി. ഫൗസ്റ്റീനാ റഷ്യയ്ക്കു വേണ്ടി സമർപ്പിച്ച ദിവസമായിരുന്നു. അതേക്കുറിച്ച്, വി. ഫൗസ്റ്റീനാ ഡയറിയിൽ കുറിച്ചിരിക്കുന്നത് ഇപ്രകാരമാണ്: “റഷ്യയ്ക്കു വേണ്ടി ഞാൻ ഈ ദിവസം സമർപ്പിക്കുകയാണ്. ആ രാജ്യത്തിനു വേണ്ടി എന്റെ എല്ലാ സഹനങ്ങളും പ്രാർത്ഥനകളും ഞാൻ സമർപ്പിക്കുന്നു. വിശുദ്ധ കുർബാനക്കു ശേഷം യേശു എന്നോട് ഇപ്രകാരം പറഞ്ഞു: ‘എനിക്ക് ഈ രാജ്യത്തോട് ഇനിയും ക്ഷമിക്കാൻ സാധിക്കില്ല. മകളേ, അവരെ ശിക്ഷിക്കുന്നതിൽ നിന്ന് എന്റെ കൈകളെ നീ തടയരുത്.’ ദൈവത്തിന് പ്രീതികരമായ ആത്മാക്കളുടെ പ്രാർത്ഥന ഇല്ലായിരുന്നുവെങ്കിൽ ആ ജനത മുഴുവൻ ഇതിനകം നശിപ്പിക്കപ്പെട്ടേനെ എന്ന് ഞാൻ മനസ്സിലാക്കുന്നു. ഓ, ദൈവത്തെ തന്റെ രാജ്യത്തിൽ നിന്ന് പുറത്താക്കിയ ആ ജനതയ്ക്കു വേണ്ടി ഞാൻ എത്ര സഹിക്കുന്നു.” 1936 ഡിസംബർ അഞ്ചിന് സോവിയറ്റ് യൂണിയന്റെ ഭരണഘടനയിൽ ജോസഫ് സ്റ്റാലിൻ ഒപ്പുവച്ചതിന് അടുത്ത ദിവസമാണ് വി. ഫൗസ്റ്റീനാ, ഡയറിയിൽ റഷ്യയെക്കുറിച്ച് പരാമർശിച്ചിരിക്കുന്നത്.\nദൈവകരുണ എല്ലാറ്റിനും മീതെ എപ്പോഴും വിജയിക്കുന്നു. ദൈവത്തെ പ്രസാദിപ്പിക്കുന്ന ആത്മാക്കളുടെ പ്രാർത്ഥനകൾ ഏത് യുദ്ധത്തെ തടയാനും ഹൃദയങ്ങളെ പരിവർത്തനം ചെയ്യാനും സഹായിക്കുമെന്ന് മേല്പറഞ്ഞ സംഭവത്തിലൂടെ വ്യക്തമാണ്. നമുക്കെല്ലാവർക്കും വി. ഫൗസ്റ്റിനായോട് ചേർന്ന് ‘ദൈവമേ ഞാൻ അങ്ങിൽ ശരണപ്പെടുന്നു’ എന്ന് പ്രാർത്ഥിക്കാം.


ശ്രദ്ധിക്കുക, യുവ നേതാവിന്റെ മരണം കൊറോണയുടെ പ്രത്യാഘാതത്തിന്റെ സൂചനയാണ് | post covid disease syndrome\nNov 4, 2020, 05:03 PM IST\nകോവിഡ് മുക്തരായവരില് പത്ത് ശതമാനം മുതല് ഇരുപത് ശതമാനത്തോളം പേര് പോസ്റ്റ് കോവിഡ് രോഗങ്ങള് മൂലം ദുരിതമനുഭവിക്കുന്നുണ്ട്\n# ഡോ. സുരേഷ് കുമാര്\nRepresentative Images, Photo: Mathrubhumi\nകൊറോണ ബാധിച്ച് ചികിത്സയിലാവുകയും, പിന്നീട് ഭേദമായിട്ടും പോസ്റ്റ് കോവിഡ് രോഗാവസ്ഥകാരണം മരണപ്പെടുകയും ചെയ്ത പ്രമുഖ യുവജന നേതാവിന്റെ വാര്‍ത്ത കൊറോണയുടെ വരാന് പോകുന്ന മറ്റൊരു പ്രത്യാഘാതത്തിന്റെ സൂചനയാണ്.\nപോസ്റ്റ് കോവിഡ് രോഗങ്ങളാണ് കൊറോണയ്ക്കു ശേഷം ഇനി നമ്മള് നേരിടാന് പോകുന്ന പ്രശ്‌നം. കോവിഡ് മുക്തരായവരില് പത്ത് ശതമാനം മുതല് ഇരുപത് ശതമാനത്തോളം പേര് പോസ്റ്റ് കോവിഡ് രോഗങ്ങള് മൂലം ദുരിതമനുഭവിക്കുന്നുണ്ട് എന്നാണ് കണക്ക്. കൊറോണയുടെ ഭീഷണിക്ക് തുല്യമാണ് പോസ്റ്റ് കോവിഡ് രോഗങ്ങളുടെ ഭീഷണിയും.\nപോസ്റ്റ് കോവിഡ് രോഗികളില് കാണപ്പെടുന്ന രോഗാവസ്ഥകളില് ഏറ്റവും പ്രധാനപ്പെട്ടത് ശ്വാസകോശ സംബന്ധമായ രോഗങ്ങളും, ഹൃദയസംബന്ധമായ രോഗങ്ങളും, ന്യൂറോളജി, വൃക്ക, കിഡ്നി-ഉദരസംബന്ധമായവയുമാണ്. ഇവയ്ക്കുള്ള കൃത്യമായ ചികിത്സകൂടി കോവിഡ് ചികിത്സയുടെ ഭാഗമായി ഒരുക്കേണ്ടിയിരിക്കുന്നു. പോസ്റ്റ് കോവിഡ് രോഗികളെ നിരീക്ഷിക്കാനും അവരുടെ ആരോഗ്യ പ്രശ്‌നങ്ങള് പരിഹരിക്കാനും പോസ്റ്റ് കോവിഡ് ക്ലിനിക്കുകള് ഇനി തുടങ്ങേണ്ടതുണ്ട്. കോവിഡ് രോഗമുക്തരായവര് ചില കാര്യങ്ങളില് പ്രത്യേക ശ്രദ്ധപുലര്‍ത്തിയ പോസ്റ്റ് കോവിഡ് രോഗാവസ്ഥകളില് നിന്ന് ഏറെക്കുറെ അകന്ന് നില്‍ക്കാം.\nകോവിഡ് രോഗമുക്തരായവര് ശ്രദ്ധിക്കേണ്ട കാര്യങ്ങള്\nശ്വസനശേഷി വര്‍ദ്ധിപ്പിക്കുന്ന ശാസ്ത്രീയമായ വ്യായാമങ്ങല് ചെയ്യുക\nപുകവലി, മദ്യപാനം, മറ്റ് ലഹരി വസ്തുക്കളുടെ ഉപയോഗം അവസാനിപ്പിക്കുക\nദിവസവും നിർബന്ധമായും ഏഴ് മുതല് എട്ട് മണിക്കൂര് വരെ ഉറങ്ങുക\nചൂടുള്ള വെള്ളത്തില് ആവി പിടിക്കുക\nകോവിഡ് ബാധിതരാവുകയും പിന്നീടുള്ള പരിശോധനയില് നെഗറ്റീവാവുകയും ചെയ്താല് തുടര്‍ന്ന് ഈ കാര്യത്തില് അലസത പുലര്‍ത്തുന്നത് പൊതുവായ സമീപനമാണ്. എന്നാല് ഇത് പാടില്ല എന്ന് നിര്‍ബന്ധമായും ഓര്‍ക്കുക.\nകോവിഡ് മുക്തനായ ശേഷം തുടര്‍ന്നും ഏതെങ്കിലും സാഹചര്യത്തില് ഇനി പറയുന്ന ലക്ഷണങ്ങള് ശ്രദ്ധയില് പെട്ടാല് മികച്ച പോസ്റ്റ് കോവിഡ് ചികിത്സ ലഭ്യമാകുന്ന സ്ഥലങ്ങള് സന്ദര്‍ശിച്ച് വിദഗ്ദ്ധ ചികിത്സ ഉറപ്പ് വരുത്തണം.\nസ്ഥിരമായ വരണ്ട ചുമ\nഉറക്കക്കുറവും, ഉറക്കത്തിലെ താളം തെറ്റലും\nതാല്‍ക്കാലികമായി ഉണ്ടാകുന്ന മറവി\nസങ്കടം, പേടി, വിഷാദരോഗം\nപോസ്റ്റ് കോവിഡ് രോഗാവസ്ഥകളില് മഹാഭൂരിപക്ഷവും അതീവ ഗൗരവതരമായവയല്ല. എന്നിരുന്നാലും ചില സന്ദര്‍ഭങ്ങളില് രോഗങ്ങളുടെ സ്വഭാവം കൈവിട്ടുപോകുവാനുള്ള സാധ്യതയുമുണ്ട്. അതുകൊണ്ട് പോസ്റ്റ് കോവിഡ് ലക്ഷണങ്ങളെ ഗൗരവമായി സമീപിക്കുകയും മികച്ച ചികിത്സ തേടുകയും വേണം\n(കോഴിക്കോട് ആസ്റ്റര് മിംസിലെ കോവിഡ് നോഡല് ഓഫീസറാണ് ലേഖകന്)\nContent Highlights: post covid disease syndrome


സംസ്ഥാനത്ത് ഇന്ന് 5456 പേര്‍ക്ക് കോവിഡ്; 4701 പേര്‍ക്ക് രോഗമുക്തി\nകഴിഞ്ഞ 24 മണിക്കൂറിനിടെ 54,472 സാമ്പിളുകള് പരിശോധിച്ചു, ഇന്ന്5പുതിയ ഹോട്ട് സ്‌പോട്ടുകള്\n18 Dec, 2020 at 12:36 PM\nകേരളത്തില് ഇന്ന് 5456 പേര്‍ക്ക് കോവിഡ്-19 സ്ഥിരീകരിച്ചതായി ആരോഗ്യ വകുപ്പ് മന്ത്രി കെ.കെ. ശൈലജ ടീച്ചര് അറിയിച്ചു. കോഴിക്കോട് 674, തൃശൂര് 630, എറണാകുളം 578, കോട്ടയം 538, മലപ്പുറം 485, കൊല്ലം 441, പത്തനംതിട്ട 404, പാലക്കാട് 365, ആലപ്പുഴ 324, തിരുവനന്തപുരം 309, കണ്ണൂര് 298, വയനാട് 219, ഇടുക്കി 113, കാസര്‍ഗോഡ് 78 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.


ഇവര്‍ക്കും താമസിക്കാന് ഒരിടം വേണ്ടേ...? കടലോരമക്കളുടെ ജീവിതം ഇനിയും കാണാതിരിക്കരുത് | Reporter Live\nഇവര്‍ക്കും താമസിക്കാന് ഒരിടം വേണ്ടേ…? കടലോരമക്കളുടെ ജീവിതം ഇനിയും കാണാതിരിക്കരുത്\nആലപ്പുഴ: കടല് ക്ഷോഭത്തിനിരയായി വീട് നഷ്ടപ്പെട്ട കുടുംബങ്ങള്‍ക്ക് മൂന്ന് വര്‍ഷം കഴിഞ്ഞിട്ടും ദുരിതാശ്വാസ ക്യാമ്പില് നിന്ന് മോചനം ലഭിച്ചിട്ടില്ല. വീടും സ്ഥലവും ലഭ്യമാക്കാന് ഫിഷറീസ് വകുപ്പില് നിന്ന് പത്ത് ലക്ഷം രൂപ ഓരോ കുടുംബത്തിനും അനുവദിച്ചുവെങ്കിലും ഇതുവരെ പണം ലഭ്യമായിട്ടില്ല. ഉണ്ടായ കിടപ്പാടം നഷ്ടപ്പെട്ടിട്ടും പ്രതീക്ഷകളുമായാണ് ഇവര് ഓരോ ദിനവും തള്ളി നീക്കുന്നത്.\nമൂന്ന് വര്‍ഷം മുന്‍പ് അനുവദിച്ച ദുരിതാശ്വാസ ക്യാംപുകളായ പുറക്കാട് ഗവണ്‍മെന്റ് എല്‍പി സ്‌കൂളിലും പഴയ പഞ്ചായത്ത് ഓഫീസിലുമായി 86 കുടുംബങ്ങളായിരുന്നു താമസിച്ചിരുന്നത്. രാവന്തിയോളം പണിയെടുത്തുണ്ടാക്കിയ കിടപ്പാടം ഒറ്റ രാത്രികൊണ്ട് കടലെടുത്തപ്പോള് ഇവരുടെ പ്രതീക്ഷകള്‍ക്ക് കരിനിഴല് വീണു.\nദുരിതാശ്വാസ ക്യാമ്പുകളിലേക്ക് മാറ്റി പാര്‍പ്പിച്ച ഇവരെ പിന്നീടാരും തിരിഞ്ഞ് നോക്കിയിട്ടില്ല. ക്യാമ്പുകളിലെ ജീവിതം മടുത്ത പലരും ബന്ധു വീടുകളെയും മറ്റും ആസ്രയിച്ച് പോയി. എന്നാല് മറ്റുള്ളവര് എങ്ങനെയൊക്കയോ ജീവിതം തള്ളിനീക്കുന്നു. കിടപ്പാടം കടലെടുത്ത് പോയവര്‍ക്ക് വീടിനും സ്ഥലത്തിനും സ്ഥലത്തിനും ഫിഷറീസ് വകുപ്പില് നിന്ന് പത്തുലക്ഷം രൂപ ഓരോ കുടുംബത്തിനും അനുവധിച്ചുവെങ്കിലും ഇതുവരെ പണം ലഭ്യമായിട്ടില്ല.\nസ്ഥലത്തിനും വീടിനുമായി അനുവദിച്ച പണം ലഭിക്കുമെന്ന് കരുതി സ്ഥലത്തിന് അഡ്വാന്‍സ് നല്‍കിയ പലരുടേയും തുക നഷ്ടപ്പെട്ടു. വീടില്ലാത്തവര്‍ക്കായി സര്‍ക്കാര് ഒരുക്കിയ പല പദ്ധതികളും കടലാസില് ഒതുങ്ങുകയാണെന്നതിന്റെ നേര്‍രേഖ ചിത്രമാണ് ഇവരുടെ ദുരിതം പേറുന്ന ജീവിതം.


കുട്ടികളെ കോമാളി വേഷം കെട്ടിക്കുന്ന വൈകൃതമാകരുത് രാമായാണമാസാചരണം:ശാരദക്കുട്ടി - Express Kerala\nകുട്ടികളെ കോമാളി വേഷം കെട്ടിക്കുന്ന വൈകൃതമാകരുത് രാമായാണമാസാചരണം:ശാരദക്കുട്ടി\nമനുഷ്യനെ ഹിന്ദുവാക്കാന് വേണ്ടിയല്ല കുട്ടിക്കാലത്ത് വിളക്കത്ത് രാമായണം വായിപ്പിച്ചിരുന്നതെന്ന് എഴുത്തുകാരി ശാരദക്കുട്ടി. കാവ്യാനുശീലന മാസമായിരുന്നു കര്‍ക്കിടക മാസം. ഭാരതീ പദാവലി തോന്നേണം കാലേ കാലേ എന്നതായിരുന്നു ഏറ്റവും വലിയ പ്രാര്‍ഥനയെന്നും ശാരദക്കുട്ടി ഫേസ്ബുക്കില് കുറിച്ചു.\nവ്യത്യസ്തമായ രാമായണ വായനകള് വരട്ടെയെന്നും മതകീയാന്ധ്യങ്ങളില് നിന്ന് രാമായണം മുക്തമാകട്ടെയെന്നും ശാരദക്കുട്ടി കുറിച്ചു. എന്നാല് ശോഭായാത്രയ്ക്ക് കുട്ടികളെ കോമാളി വേഷം കെട്ടിക്കുന്ന ഒരു വൈകൃതമാകരുതെന്നും ശാരദക്കുട്ടി കുറിച്ചു.\nമനുഷ്യനെ ഹിന്ദുവാക്കാൻ വേണ്ടിയായിരുന്നില്ല കുട്ടിക്കാലത്ത് വിളക്കത്ത് രാമായണം വായിപ്പിച്ചിരുന്നത്. കവിയാക്കാനായിരുന്നു. വന്ദേ വാല്മീകി കോകിലം എന്ന് കവിയെയാണ് പ്രാർഥിച്ചത്. കാവ്യാനുശീലന മാസമായിരുന്നു കർക്കിടക മാസം. ഭാരതീ പദാവലി തോന്നേണം കാലേ കാലേ എന്നതായിരുന്നു ഏറ്റവും വലിയ പ്രാർഥന. വാക്കിനു മുട്ടുണ്ടാകരുത്.\nരാമായണത്തിന്റെ വ്യത്യസ്ത വിമർശനാത്മക വായനകൾ പിന്നീട് വന്നു. ആശാന്റെ ചിന്താവിഷ്ടയായ സീതയും കുട്ടിക്കൃഷ്ണമാരാരുടെ വാൽമീകിയുടെ രാമനും സുകുമാർ അഴീക്കോടിന്റെ ആശാന്റെ സീതാകാവ്യവും സി എൻ ശ്രീകണ്ഠൻ നായരുടെ നാടകത്രയവും സാറാ ജോസഫിന്റെ തായ് കുലവും അശോകയും ഊരുകാവലും വിജയലക്ഷ്മിയുടെ കൗസല്യയും മറ്റു പല കവിതകളും..\nഇതൊന്നും രാമായണത്തിന്റെ മാറ്റു കുറച്ചില്ല. അതിനു സാധ്യമായ രാഷ്ട്രീയ വായനകൾ നിരവധിയായിരുന്നു. അതിന്റെ പാരായണ സാധ്യതകൾ കൊണ്ട് രാമായണം അമ്പരപ്പിച്ചിട്ടേയുള്ളു.\nഅതിന്റെ മാറ്റു കുറഞ്ഞത്, പ്രതീകാ ർഥങ്ങൾ മനസ്സിലാകാത്ത, കാവ്യബോധമില്ലാത്ത മതാന്ധർ അതെടുത്ത് അരാഷട്രീയ ദുർവ്യാഖ്യാനങ്ങൾ ചമച്ചു തുടങ്ങിയപ്പോഴാണ്. രാമൻ മറ്റൊരു തൊഗാഡിയ ആയപ്പോഴാണ്.\nവ്യത്യസ്തമായ രാമായണ വായനകൾ വരട്ടെ.വ്യാഖ്യാനങ്ങളുണ്ടാകട്ടെ.പ്രഭാഷണങ്ങളുണ്ടാകട്ടെ. ആദികവി മേയാതെ വിട്ട ഒരു പാടിടങ്ങൾ ഇനിയും ശേഷിക്കുന്നുണ്ട് രാമായണത്തിൽ. മതകീയാന്ധ്യങ്ങളിൽ നിന്ന് രാമായണം മുക്തമാകട്ടെ. പുതിയ ഒരു കാവ്യാനുശീലന സംസ്കാരത്തിലേക്ക് രാമായണത്തിന് ശാപമോക്ഷം കിട്ടുമെങ്കിൽ സന്തോഷമേയുള്ളു. അതാകട്ടെ ആത്യന്തിക ലക്ഷ്യം. കുട്ടികളെ കോമാളി വേഷം കെട്ടിക്കുന്ന ശോഭായാത്രക്ക് വികലാനുകരണമൊരുക്കിയതു പോലെ ഒരു വൈകൃതം ആകാതിരിക്കട്ടെ.\nTags facebook post Hindhu Ramayanamasam Saradakutty ഫേസ്ബുക്ക് പോസ്റ്റ് രാമായണമാസാചരണം ശാരദക്കുട്ടി ഹിന്ദു\nഐസക് സഖാവിന്റെ സാലറി ചലഞ്ച് ഗുണ്ടാ പിരിവാണെന്ന് അഡ്വ. ജയശങ്കര്..>>\nജലന്ധര് ബിഷപ്പ് കേസില് പൊലീസ് ഇപ്പോള് എങ്ങനെ മലക്കം മറിഞ്ഞെന്ന് സുധീരന്..>>\nസിഎംഡിആര്‍ഫിലേക്ക് സംഭാവന നല്‍കിയവര്‍ക്ക് രസീത് വാട്‌സ്ആപ്പിലൂടെ ലഭിക്കും; മുഖ്യമന്ത്രി..>>


General Knowledge - Non-Fiction - Malayalam Books - Books | TBS Words & Beyond\nഗിരീഷ് ജനാര്‍ദ്ദനന്റെ ചേതോഹരഭാഷയില് എഴുതപ്പെട്ട ആനകളെക്കുറിച്ചുള്ള വേറിട്ട ഗ്രന്ഥം. Learn More\nഒരു കാലത്തെയാകെ സ്വന്തം നാമത്തില് അടയാളപ്പെടുത്തിയ മഹാഗുരുവിന്റെ തീക്ഷ്ണമായ ഓര്‍മകള്‍ക്കു മുന്നില് ഈ ഗ്രന്ഥം സമര്‍പ്പിക്കുന്നു. Learn More\nആകര്‍ഷകമായ അന്തരീക്ഷത്തിലാണ് മറവിയിലാണ്ടുപോയ ഗൃഹോപകരണങ്ങളും ചരിത്രാവശിഷ്ടങ്ങളും മറ്റും വിജയന്‍കുമ്പളങ്ങാട് അവതരിപ്പിച്ചിരിക്കുന്നത്. പൂര്‍വ്വകാല ജീവിത ശൈലികള് അവയിലൂടെ പുനര്‍ജ്ജനിക്കുന്നതായി മുതിര്‍ന്നവര്‍ക്കനുഭവപ്പെടുന്നു. Learn More\nRs. 100.00 - Rs. 199.99 (9)


സ്കൂള് കുട്ടികള് സാരേ ജഹാ സെ അച്ഛാ പാട്ടില് നൃത്തം ചെയ്യുന്ന ഈ വീഡിയോ പഴയതാണ്... | FactCrescendo | The leading fact-checking website in India\nകാശ്മീരില് നിന്ന് ആര്‍ട്ടിക്കിള് 370, 35എ നിരോധിച്ച് ഒരു കൊല്ലത്തിനു മേലെയായി. ഈ കാലഘട്ടത്തില് ഇന്ത്യ രണ്ട് സ്വാതന്ത്ര ദിനങ്ങള് ആഘോഷിച്ചു. കഴിഞ്ഞ കൊല്ലം കഷ്മീരുമായി യാതൊരു ബന്ധവുമില്ലാത്ത പല വീഡിയോകല് കാശ്മീരില് നിന്ന് ആര്‍ട്ടിക്കിള് 370, 35എ നിരോധിച്ചത്തിനെ ശേഷം കാഷ്മീരികള് സ്വതന്ത്രദിനം ആഘോഷിക്കുന്ന എന്ന തരത്തില് വ്യാജമായി പ്രചരിച്ചിരുന്നു. ഇത്തരത്തിലുള്ള പല വീഡിയോകളുടെ സത്യാവസ്ഥ അന്ന് ഞങ്ങള് അന്വേഷിച്ച് കണ്ടെത്തിയിരുന്നു. ഞങ്ങള് അന്വേഷിച്ച് സത്യാവസ്ഥ കണ്ടെത്തിയ രണ്ട് വീഡിയോകളെ കുറിച്ച് താഴെ വായിക്കാം.\nവായിക്കൂ: തിവ്രവാടദത്തിനെതിരെ മുദ്രാവാക്യം വിളിച്ച് മാര്‍ച്ച് നടത്തുന്ന മുസ്ലിം ജനതയുടെ ഈ വീഡിയോ കാഷ്മീരിലേതാണോ?\nഈ കൊല്ലവും ഇത്തരത്തിലുള്ള വ്യാജപ്രചരണം വിണ്ടും സാമുഹ്യ മാധ്യമങ്ങളില് പ്രത്യക്ഷപ്പെടുകയാണ്. മുസ്ലിം സ്കൂല് കുട്ടികള് ലത മംഗേഷ്കര് പാടിയ സാരേ ജഹാ സെ അച്ഛാ ഹിന്ദുസ്ഥാന് ഹമാര പാട്ടില് നൃത്തപ്രകടനം അവതരിപ്പിക്കുന്ന ഒരു വീഡിയോ ആര്‍ട്ടിക്കിള് 370, 35A റദ്ദാക്കിയതിനു ശേഷം ഒരു കൊല്ലം കഴിഞ്ഞ് കാശ്മീരിലെ കുട്ടികള് രാജ്യസ്നേഹം എങ്ങനെ പ്രകടിപ്പിക്കുന്നു എന്ന തരത്തില് സാമുഹ്യ മാധ്യമങ്ങളില് പ്രചരിക്കുന്നു. പക്ഷെ ഞങ്ങള് അന്വേഷിച്ചപ്പോള് ഈ വീഡിയോ മൂന്നു കൊല്ലം പഴയതാണ് എന്ന് കണ്ടെത്തി.എന്താണ് സാമുഹ്യ മാധ്യമങ്ങളിലെ പ്രചാരണവും പ്രചാരണത്തിന്‍റെ സത്യാവസ്ഥയും എന്ന് നമുക്ക് നോക്കാം.\nപോസ്റ്റിന്‍റെ അടികുറിപ്പ് ഇപ്രകാരമാണ്: “🚩🚩🚩75 വർഷങ്ങൾക്ക് ശേഷം (370 എടുത്ത് കളഞ്ഞ ശേഷം) കാശ്മീരിൽ ആദ്യത്തെ സ്വാതന്ത്ര്യദിനാഘോഷം🚩🚩”\nവീഡിയോയിനെ In-Vid ഉപയോഗിച്ച് ഞങ്ങള് വിവിധ ഫ്രേമുകളില് വിഭജിച്ച് ഗൂഗിളില് റിവേഴ്സ് ഇമേജ് അന്വേഷണം നടത്തി പരിശോധിച്ചു. അതില് നിന്ന് ലഭിച്ച ഫലങ്ങള് പരിശോധിച്ചപ്പോള് ഞങ്ങള്‍ക്ക് ഈ യുട്യൂബ് വീഡിയോ ലഭിച്ചു.\nമുകളില് നല്‍കിയ സ്ക്രീന്‍ഷോട്ടില് കാണുന്ന പോലെ ഈ വീഡിയോ ജനുവരി 25, 2017 മുതല് യുട്യൂബില് ലഭ്യമാണ്. പലരും ഈ വീഡിയോ പ്രസിദ്ധികരിച്ചിട്ടുണ്ട്. പക്ഷെ ഈ വീഡിയോ കാശ്മീരിലെതാണ് എന്ന് ആരും എവിടെയും അവകാശപ്പെട്ടിട്ടില്ല. ഈ വീഡിയോയില് കാണുന്ന കുട്ടികള് ഏത് സ്കൂളിലെതാണ് എന്നതിനെക്കുറിച്ച് യാതൊരു വിവരവും ഞങ്ങള്‍ക്ക് കണ്ടെത്താന് സാധിച്ചില്ല എന്നാലും ഈ വീഡിയോ പഴയതാണ്. കാശ്മീരില് നിന്ന് ആര്‍ട്ടിക്കിള് 370, 35A റദ്ദാക്കുന്നതിന് മുമ്പു മുതല് ഈ വീഡിയോ യുടുബില് ലഭ്യമാണ്. അതോടെ ഈ വീഡിയോ ഇപ്പോഴത്തെതല്ല എന്ന് വ്യക്തമാവുന്നു.\nപോസ്റ്റില് പ്രചരിപ്പിക്കുന്ന വീഡിയോ കഴിഞ്ഞ മൂന്ന് കൊല്ലം മുതല് യുടുബില് ലഭ്യമാണ്. അതായത് കാശ്മീരില് നിന്ന് ആര്‍ട്ടിക്കിള് 370, 35A റദ്ദാക്കുന്നതിന് മുമ്പ് മുതല് ഈ വീഡിയോ യുടുബില് ലഭ്യമാണ്. ഈ വീഡിയോ നിലവിലെ കാഷ്മീരിലെതല്ല എന്ന് അന്വേഷണത്തില് നിന്ന് വ്യക്തമാകുന്നു.\nTitle:സ്കൂള് കുട്ടികള് സാരേ ജഹാ സെ അച്ഛാ പാട്ടില് നൃത്തം ചെയ്യുന്ന ഈ വീഡിയോ പഴയതാണ്…


sun stroke – East Coast Daily Malayalam\n1966-ന് ശേഷം ആദ്യമായി താപനില ഇത്രയും ഉയർന്ന് ചുട്ടുപൊള്ളി തെലങ്കാന, ചൂട് ഇനിയും ഉയരുമെന്ന് കാലാവസ്ഥ നിരീക്ഷണ കേന്ദ്രം\nഹൈദരാബാദ്: തെലങ്കാനയില് വേനല് അതികഠിനമാകുന്നു.നിലവില് കനത്ത ചൂട് തുടരുന്ന തെലങ്കാനയില് താപനില 48 ഡിഗ്രി വരെ ഉയരുമെന്ന് കാലാവസ്ഥാ നിരീക്ഷണ കേന്ദ്രം അറിയിച്ചു. 1966-ന് ശേഷം ആദ്യമായാണ്…\nകേരളത്തില് മാത്രമല്ല ഉത്തരേന്ത്യയും ചുട്ടുപൊളളുന്നു ; ഉഷ്ണക്കാറ്റ് ശക്തം\nന്യൂഡല്‍ഹി : കേരളത്തിലെ താങ്ങാനാവാത്ത ചൂടും പോലെ തന്നെ ഉത്തരേന്ത്യയും ചുട്ടുപൊളളുകയാണ്. അവിടെ , ഉഷ്ണക്കാറ്റ് ശക്തമാണെന്നാണ് വിവരം. ഉഷ്ണക്കാറ്റ് കൂടുതല് ചൂടിലേക്ക് നയിക്കപ്പെടും. ഉഷ്ണകാറ്റുകൾ കൂടുതൽ…\nതിരുവനന്തപുരം•കേന്ദ്ര കാലാവസ്ഥാ വകുപ്പ് പുറപ്പെടുവിച്ച കാലാവസ്ഥാ വിശകലനത്തിൽ ഏപ്രിൽ ഒന്ന്, രണ്ട് തീയതികളിൽ തിരുവനന്തപുരം, കൊല്ലം, പത്തനംതിട്ട, കോട്ടയം, ആലപ്പുഴ, ഇടുക്കി, എറണാകുളം, പാലക്കാട്, തൃശ്ശൂർ, മലപ്പുറം,…\nപൊളളുന്ന വെയില് ; പച്ചക്കറി വില കത്തിക്കയറുന്നു\nകൊച്ചി: കേരളത്തില് സൂര്യന് കുദ്രനാണ്. അതിനാല് തന്നെ കേരളീയര് ചുട്ടുപൊളളലില് വലയുകയാണ്. അതിനോടൊപ്പം പച്ചക്കറിയുടെ വിലയും കുതിച്ചുയരുകയാണ്. ണ്. പത്ത് ശതമാനത്തിലേറെ വര്‍ധനയാണ് പച്ചക്കറിയുടെ വിലയില് വര്‍ദ്ദനവ്…\nകൊടുംചൂട് ഇനിയും ഒരാഴ്ച കൂടി സഹിക്കണം ; ഇന്ന് സൂര്യതാപമേറ്റത് 119 പേര്‍ക്ക്\nതിരുവനന്തപുരം: സംസ്ഥാനത്ത് കൊടും ചൂട് അതി കഠിനമായി തുടരുകയാണ്. ഇന്ന് സൂര്യതാപമേറ്റത് 119 പേര്‍ക്കാണ്. മൂന്ന് പേര്‍ക്ക് സൂര്യാഘാതമേല്‍ക്കുകയും ചെയ്തു. ചൂട് ഇ നിയും ഒരാഴ്ച കൂടി…\nതിരുവനന്തപുരം•കേന്ദ്ര കാലാവസ്ഥാ വകുപ്പ് പുറപ്പെടുവിച്ച കാലാവസ്ഥാ വിശകലനംപ്രകാരം മാർച്ച് 29 ന് തിരുവനന്തപുരം, കൊല്ലം, പത്തനംതിട്ട, കോട്ടയം, ആലപ്പുഴ, എറണാകുളം, പാലക്കാട്, തൃശൂർ, മലപ്പുറം, കോഴിക്കോട്, കണ്ണൂർ,…\nസംസ്ഥാനത്ത് ഇന്ന് 32 പേര്‍ക്ക് കനത്ത ചൂടില് പൊളളലേറ്റു\nതിരുവനന്തപുരം: സംസ്ഥാനത്ത് ചൂട് സഹിക്കാവുന്നതിലും അപ്പുറമായിരിക്കുകയാണ്. ഇന്ന് 32 പേര്‍ക്കാണ് കനത്ത ചൂടില് പൊളളലേറ്റത്. ഒരാള്‍ക്ക് സൂര്യാഘാതവും ഏറ്റു. കനത്ത ചൂട് പിടിമുറുക്കിയതോടെ അടിയന്തിര യോഗവും വിളിച്ചു.…\nവസ്ത്രം കഴുകുന്നതിനിടെ വീട്ടമ്മയ്ക്ക് സൂര്യാഘാതമേറ്റു\nകൊല്ലം: വീട്ടമ്മയ്ക്ക് സൂര്യാഘാതമേറ്റു. പ്രാക്കുളം പുത്തേത്ത് മുക്കിന് സമീപം പശുപാലന്‍റെ ഭാര്യ ഷീജ(54)യ്ക്കാണ് സൂര്യാഘാതമേറ്റത്. വീട്ടുമുറ്റത്ത് തുണി അലക്കുന്നതിന് ഇടയിലാണ് സംഭവം. കഴുത്തിലും നെഞ്ച് ഭാഗത്തുമാണ് സൂര്യതാപമേറ്റത്.…\nസൂര്യാഘാതം : ജാഗ്രതാ നിർദേശങ്ങളുമായി ആരോഗ്യ മന്ത്രി\nതിരുവനന്തപുരം: സംസ്ഥാനത്ത് സൂര്യാഘാതം കനക്കുന്നതിനാൽ ജാഗ്രതാ നിർദേശങ്ങളുമായി ആരോഗ്യ മന്ത്രി കെ കെ ഷൈലജ. ശരീരത്തിന് വളരെപ്പെട്ടന്നാണ് നിർജലീകരണം സംഭവിക്കുന്നത്. അതിനാൽ പ്പോഴും വെള്ളം കരുതുകയും കുടിക്കുകയും…\nസൂര്യാഘാതം; ഈ കാര്യങ്ങള് ശ്രദ്ധിക്കാം…\nഓരോ ദിവസവും ചൂട് ഏറിക്കൊണ്ടിരിക്കുകയാണ്. കടുത്ത ചൂടില് വെന്തുരുകുകയാണ് നാടും നഗരവും. സമീപകാലത്തെ ഏറ്റവും ശക്തമായ വേനലായിരിക്കും വരാനിരിക്കുന്നത് എന്ന സൂചനയാണ് ഇത് നല്‍കുന്നത്. ഇതിനിടെ സൂര്യഘാതത്തിനുള്ള…\nപ്രളയത്തിന് പിന്നാലെ സംസ്ഥാനത്ത് കൊടുംചൂട് : രണ്ടു ജില്ലകളിൽ സൂര്യാഘാതം റിപ്പോർട്ട് ചെയ്തു\nതിരുവനന്തപുരം: പ്രളയത്തിന് പിന്നാലെ സംസ്ഥാനത്ത് കൊടുംചൂട് അനുഭവപ്പെടുന്നു. വേനല്‍ക്കാലത്ത് റിപ്പോര്‍ട്ട് ചെയ്യപ്പെടുന്ന സൂര്യാഘാതം ഈ കൊടും ചൂടിൽ തുലാവര്‍ഷത്തിന് മുന്‍പെ കേരളത്തില് സംഭവിച്ചിരിക്കുകയാണ്. തൃശൂരില് രണ്ടുപേര്‍ക്ക് സൂര്യാഘാതമേറ്റതിന്…\nവീണ്ടും ഒരു മരണം കൂടി; സൂര്യതാപമേറ്റ് ഒരാള് മരിച്ചു\nകോഴിക്കോട്: സൂര്യതാപമേറ്റ് വീണ്ടും ഒരു മരണംകൂടി. കൂരാച്ചുണ്ട് സ്വദേശി ഗോപാലനാണ്(59) സൂര്യാതാപമേറ്റ് മരിച്ചത്. ഉച്ചയായിട്ടും ഗോപാലനെ കാണാത്തതിനെത്തുടര്‍ന്ന് വീട്ടുകാര് നടത്തിയ അന്വേഷണത്തിലാണ് ഗോപാലന് മരിച്ചു കിടക്കുന്നതായി കണ്ടെത്തിയത്.…\nപൊരിവെയിലില് വീട്ടമ്മമാരെ വലച്ച് റേഷന് കാര്‍ഡിലെ തെറ്റുതിരുത്തല് ക്യാമ്പ്; നിരവധിപേര് കുഴഞ്ഞുവീണു\nനെയ്യാറ്റിന്‍കര :പൊരിവെയിലില് വീട്ടമ്മമാരെ വലച്ച് റേഷന് കാര്‍ഡിലെ തെറ്റുതിരുത്തല് ക്യാമ്പ്. നെയ്യാറ്റിന്‍കര താലൂക്ക് സപ്ലൈ ഓഫീസിലാണ് അഭയാര്‍ഥി ക്യാംപുകളില് കാണുംവിധമുള്ള നാടകീയ രംഗങ്ങള് അരങ്ങേറിയത്. റേഷന്…


23 July, 2020 12:55:28 PM\nതിരുവനന്തപുരം: സംസ്ഥാനത്ത് സമ്പൂർണ ലോക്ഡൗൺ ഉടൻ വേണ്ടെന്ന് മന്ത്രിസഭാ തീരുമാനം. നിലവിൽ ലോക്ഡൗൺ ഏർപ്പെടുത്തേണ്ട സാഹചര്യമില്ലെന്ന് യോഗം വിലയിരുത്തി. തിങ്കളാഴ്ച ചേരുന്ന മന്ത്രിസഭാ യോഗം വിഷയം വീണ്ടും ചർച്ച ചെയ്ത് അന്തിമ തീരുമാനം എടുക്കും. അതേസമയം കോവിഡ് വ്യാപനത്തിന്റെ പശ്ചാത്തലത്തിൽ തിങ്കളാഴ്ച ചേരാനിരുന്ന നിയമസഭാ സമ്മേളനം മാറ്റി.\nകേരളത്തിൽ രോഗവ്യാപനം കൂടുന്ന പശ്ചാത്തലത്തിൽ വീണ്ടും സമ്പൂർണലോക്ക്ഡൗൺ ആലോചിക്കേണ്ടി വരും എന്ന് മുഖ്യമന്ത്രി പിണറായി വിജയൻ കഴിഞ്ഞ ദിവസം വ്യക്തമാക്കിയിരുന്നു. ഇന്നലെ രോഗികളുടെ എണ്ണം ആയിരം കടന്നതിന് പിന്നാലെയാണ് മുഖ്യമന്ത്രിയുടെ പ്രസ്താവന. ''സമ്പൂർണ്ണ ലോക്ക്ഡൗൺ നേരത്തെ നടത്തി. ഇത്തരം അഭിപ്രായം വീണ്ടും വരുന്നുണ്ട്. അത് ഗൗരവമായി പരിഗണിക്കേണ്ടി വരുമെന്നാണ് തോന്നുന്നത്'', എന്ന് മുഖ്യമന്ത്രി മാധ്യമപ്രവർത്തകരുടെ ചോദ്യത്തിന് മറുപടിയായി പറഞ്ഞു. സംസ്ഥാനത്ത് ആദ്യമായി ആയിരം കടന്ന് രോഗികളുടെ എണ്ണം റിപ്പോർട്ട് ചെയ്ത ദിവസമായിരുന്നു ഇന്നലെ. \nഇതിന് മുമ്പ് മാർച്ച് 23ന് കേരളം ലോക്ക്ഡൗൺ പ്രഖ്യാപിച്ചിരുന്നു. കേന്ദ്ര സർക്കാർ ലോക്ക്ഡൗൺ പ്രഖ്യാപിക്കുന്നതിന് മുമ്പായിരുന്നു ഇത്. നിലവിൽ അടിയന്തര ആവശ്യങ്ങൾക്ക് വേണ്ടി മാത്രമേ ഇപ്പോൾ ആളുകൾക്ക് അതിർത്തി കടന്ന് വരാനാകൂ. അതും ജാഗ്രത പോർട്ടലിൽ നിന്ന് പാസ്സ് ഉറപ്പായി ലഭിച്ചതിന് ശേഷം മാത്രം. കർശനപരിശോധനകൾക്ക് ശേഷം മാത്രമേ അതിർത്തി കടത്തി വിടൂ എന്നും സർക്കാർ അറിയിച്ചു.


'രാജ് കപൂര്; ദ മാസ്റ്റര് അറ്റ് വര്‍ക്' ഉപരാഷ്ട്രപതി പ്രകാശനം ചെയ്തു | Raj kapoor| Book release| M Venkaiah Naidu\nDec 18, 2021, 03:38 PM IST\n''അമ്പതുകളിലും അറുപതുകളിലും ഇന്ത്യന് സിനിമയ്ക്ക് പുതിയ മാനവും സ്വത്വവും ദിശയും നല്‍കിയത് രാജ്കപൂറാണ്. വിവേകബുദ്ധിയുള്ള നിര്‍മാതാവ് എന്ന നിലയിലും നടനെന്ന നിലയിലും അദ്ദേഹം ഹിന്ദി സിനിമയ്ക്ക് നല്‍കിയ സംഭാവനകള് വളരെ മഹത്വമാര്‍ന്നതാണ്.''\nഉപരാഷ്ട്രപതി ട്വിറ്ററില് പങ്കുവെച്ച ഫോട്ടോ\nഡല്‍ഹി: അനശ്വര നടന് രാജ് കപൂറിനെക്കുറിച്ചുള്ള ഓര്‍മകളുടെ സമാഹാരം 'രാജ് കപൂര്; ദ മാസ്റ്റര് അറ്റ് വര്‍ക്' ഉപരാഷ്ട്രപതി എം. വെങ്കയ്യനായിഡു ഡല്‍ഹിയില് പ്രകാശനം ചെയ്തു. രാജ് കപൂറിന്റെ സംവിധാനസഹായിയും സംവിധായകനുമായ രാഹുല് റവെയ്ല് ആണ് പുസ്തകം രചിച്ചത്. രാജ് കപൂറിന്റെ മൂത്ത മകന് രണ്‍ധീര് കപൂറും പേരക്കുട്ടി രണ്‍ബീര് കപൂറും പ്രകാശനത്തില് പങ്കെടുത്തു.\nരാജ് കപൂറിന്റെ തൊണ്ണൂറ്റിയേഴാം ജന്മവാര്‍ഷികത്തോടനുബന്ധിച്ചാണ് പുസ്തകം തയ്യാറാക്കിയത്. ഇന്ത്യന് സിനിമയ്ക്ക് രാജ് കപൂര് നല്‍കിയ സംഭാവനകളും ഈയവസരത്തില് അനുസ്മരിക്കപ്പെടുകയുണ്ടായി. ലോകമെമ്പാടുമുളള സാംസ്‌കാരിക നയതന്ത്രത്തിന്റെ ഇന്ത്യയിലെ ചാലകശക്തിയായിരുന്നു രാജ് കപൂര് എന്ന് വെങ്കയ്യനായിഡു അഭിപ്രായപ്പെട്ടു.\n''അമ്പതുകളിലും അറുപതുകളിലും ഇന്ത്യന് സിനിമയ്ക്ക് പുതിയ മാനവും സ്വത്വവും ദിശയും നല്‍കിയത് രാജ് കപൂറാണ്. വിവേകബുദ്ധിയുള്ള നിര്‍മാതാവ് എന്ന നിലയിലും നടനെന്ന നിലയിലും അദ്ദേഹം ഹിന്ദി സിനിമയ്ക്ക് നല്‍കിയ സംഭാവനകള് വളരെ മഹത്വമാര്‍ന്നതാണ്.\nസമൂഹത്തിലെ യഥാര്‍ഥ അനുഭവങ്ങളും കഥാപാത്രങ്ങളെയും അടിസ്ഥാനമാക്കിയുള്ളതായിരുന്നു അദ്ദേഹത്തിന്റെ സിനിമകള്. ജീവിതത്തില് നമുക്കു നല്‍കിയ പാഠങ്ങളായിരുന്നു അവ''- രാജ് കപൂറിനെ അനുസ്മരിച്ചുകൊണ്ട് ഉപരാഷ്ട്രപതി പറഞ്ഞു.\nContent Highlights : Raj Kapoor the master at work released by vice president m venkaiah naidu\nഉപരാഷ്ട്രപതി വെങ്കയ്യ നായിഡു കൊച്ചിയില്; നാവികസേനാ വിമാനത്താവളത്തില് ഊഷ്മള സ്വീകരണം\nEditors Pick |\n'എന്റെ അനുഭവംകൊണ്ട് സ്ത്രീകളെ പേടിയാണ്; ഏതറ്റംവരെയും ദ്രോഹിക്കും'- ബാലചന്ദ്രന് ചുള്ളിക്കാട്\nദിനകരൻ കൊമ്പിലാത്തിന്റെ പുസ്തകം ‘റൈറ്റിങ് പാഡ്’ പ്രകാശനം ചെയ്തു


RAJEEV YOUTH | പത്തനംതിട്ടയിലെ റോഡുകൾ സഞ്ചാരയോഗ്യമാക്കണം; രാജീവ് യൂത്ത് ഫൗണ്ടേഷൻ നിവേദനം ജില്ലാ കളക്ടർക്ക് സമർപ്പിച്ചു - MarunadanMalayali.com\nപത്തനംതിട്ടയിലെ റോഡുകൾ സഞ്ചാരയോഗ്യമാക്കണം; രാജീവ് യൂത്ത് ഫൗണ്ടേഷൻ നിവേദനം ജില്ലാ കളക്ടർക്ക് സമർപ്പിച്ചു\nNovember 08, 2019 | 09:57 AM IST | Permalink\nപത്തനംതിട്ട : പത്തനംതിട്ട നഗരത്തിലെ റോഡുകൾ തകർന്നു തരിപ്പണമായി കിടക്കുകയാണെന്നും വാഹനഗതാഗതം വളരെ അപകടകരമാണെന്നും രാജീവ് യൂത്ത് ഫൗണ്ടേഷൻ. പൊതുമരാമത്ത് റോഡുകളും നഗരസഭാ റോഡുകളും അടിയന്തിരമായി നന്നാക്കണമെന്നും ഇക്കാര്യത്തിൽ ജില്ലാ കളക്ടർ ഇടപെടണമെന്നും രാജീവ് യൂത്ത് ഫൗണ്ടേഷൻ ജില്ലാ ചെയർമാൻ നഹാസ് പത്തനംതിട്ട ആവശ്യപ്പെട്ടു. ഇത് സംബന്ധിച്ച നിവേദനം ജില്ലാ കളക്ടർ പി.ബി.നൂഹിനെ നേരിൽക്കണ്ട് സമർപ്പിച്ചു.\nപത്തനംതിട്ട അബാൻ ജംഗ്ഷൻ, പഴയ കെ എസ് ആർ ടി സി യുടെ മുൻവശം, റിങ് റോഡിൽ സ്റ്റേഡിയം ജംഗ്ഷൻ, മുത്തൂറ്റ് ആശുപത്രി ഭാഗം, കല്ലറ കടവിലേക്ക് പോകുന്ന ഭാഗം, ഗവൺമെന്റ് ആശുപത്രി റോഡിൽ എൻ എസ് എസ് ബിൽഡിങ് വരെയുള്ള ഭാഗം, എന്നിവ പൂർണ്ണമായും തകർന്നിരിക്കുകയാണ്. ദിവസവും നിരവധി വാഹനാപകടങ്ങൾ റോഡിന്റെ ശോച്യാവസ്ഥ മൂലം ഉണ്ടായിക്കൊണ്ടിരിക്കുന്നു. കൂടാതെ മുൻസിപ്പൽ കോർണറിൽ അടുത്തനാളിൽ റോഡ് കുഴിക്കുകയും ചെയ്തു. ജലവിതരണ പൈപ്പ് തുടർച്ചയായി പൊട്ടുന്നതിനാൽ റോഡുകളിൽ മിക്കപ്പോഴും കുഴിയെടുക്കാറുണ്ട്. ഇത് ശരിയായ രീതിയിൽ മൂടാത്തതും അപകടം ക്ഷണിച്ചു വരുത്തുന്നു. മണ്ഡലകാലം ആരംഭിക്കുവാൻ ഇനി ഒരാഴ്ച മാത്രമേ അവശേഷിക്കുന്നുള്ളൂ.\nസ്‌നേഹത്തിന്റെ കൈത്താങ്ങുമായി പ്രളയ മേഖകളിലെ ക്യാമ്പുകളിൽ രാജീവ് യൂത്ത് ഫൗണ്ടേഷൻ; ജീവകാരുണ്യ പ്രവർത്തനങ്ങൾ നടത്തിയതിന് രാജീവ് യൂത്ത് ഫൗണ്ടേഷൻ പത്തനംതിട്ട ജില്ലാ കമ്മറ്റി ക്ക് ആദരം\nപത്തനംതിട്ടയോട് കടുത്ത അവഗണനയാണ് പൊതുമരാമത്ത് വകുപ്പ് സ്വീകരിക്കുന്നത്. മണ്ഡലകാലത്തിന് മുമ്പ് റോഡുകൾ സഞ്ചാരയോഗ്യമാക്കുക എന്ന പതിവ് ഇപ്രാവശ്യം തെറ്റിച്ചിരിക്കുകയാണ് . ജില്ലാ ഭരണകൂടത്തിന്റെ അടിയന്തിര ശ്രദ്ധ ഇക്കാര്യത്തിൽ ഉണ്ടാകണമെന്നും രാജീവ് യൂത്ത് ഫൗണ്ടേഷൻ ആവശ്യപ്പെട്ടു.\nജില്ലാ ചെയർമാൻ നഹാസ് പത്തനംതിട്ടക്കൊപ്പം ആരിഫ്ഖാൻ എംസി, പ്രദീപ് കെ നായർ, അബിനു മഴവഞ്ചേരി, യാസർ മുഹമ്മദ്, സുഹൈൽ നജീബ്, ഹാലിദ്, സത്താർ, ഷിബിലി വലംഞ്ചുഴി എന്നിവർ ഉണ്ടായിരുന്നു.


പൂച്ച ബനിയൻ | Binumon George\nഎന്റെ ചെറുപ്പകാലം ഒന്നും ഞാൻ മറന്നിട്ടില്ല.ഞാൻ ഇപ്പോൾ എവിടെയാണെന്ന് അറിയാമോ? എന്റെ വീടിന്റെ മുന്പിലുള്ള നെല്പാടത്തെക്ക് കയ്യാണി മെത്തി ചെളിയും വെള്ളവും കയറി കണ്ടത്തിന്റെ പകുതിയോളം മണൽ മൂടി കിടക്കുന്നതിൽ കളിക്കുവാ.നല്ല പഞ്ചാര മണൽ ! എന്റെ മനസ്സിൽ ഭയങ്കര സന്തോഷം ആണ് . എന്റെ പെങ്ങൾ ഇന്ന് ബോംബയിൽ നിന്നും വരും. ഇന്ന് ചേച്ചി വരുമ്പോൾ എന്തെങ്കിലും കൊണ്ടുവരും.അത് നാളെ സ്കൂളിൽ കൊണ്ടുപോകുമ്പോൾ ഉള്ള ആ സന്തോഷം.അതോർത്തപ്പോൾ അവൻ ആ മണൽ കൂനയിൽ വീണ്ടും ഉയർന്ന് ചാടി.എടുത്തു ചാടുമ്പോൾ ചെളിയിലും മണലിലും കാൽ പുതഞ്ഞ് പോയിട്ട് ഊരുമ്പോൾ ഒരു തുള പോലെ.കാണാൻ നല്ല രസം.ഞാൻ അപ്പോൾ നാലാം ക്ലാസിലാ പഠിക്കുന്നെ. ആയിലോരി എന്ന മത്സ്യത്തെ കണ്ടിട്ടുണ്ടോ?കയ്യാണിയിലും തോട്ടിലും മാത്രം കാണുന്ന ഒരു കൊച്ച് മീൻ.കണ്ടാൽ ഒന്നുകൂടി നോക്കാൻ തോന്നും.പുള്ളിയും വരയും ഉള്ള ഒരു കുഞ്ഞു മത്സ്യം.ഞാൻ ഒരെണ്ണത്തിനെ പിടിക്കാൻ ഉള്ള ശ്രമത്തിൽ ആയിരുന്നു.കുറച്ചു കഴിഞ്ഞപ്പോൾ അമ്മ വിളിച്ചു പറയണ കേട്ടു.”കേറി വാടാ ..ചേച്ചി വന്നു”. ഒരു ഓട്ടമായിരുന്നു വീട്ടിലേക്ക് .കാൽ നന്നായി കഴുകാൻ പോലും ഓർത്തില്ല. “ഇതെന്താ കുട്ടാ..കാൽ കഴികിയിട്ടു വാടാ ..” ചേച്ചി പറഞ്ഞു. പെട്ടെന്ന് കിണറ്റിൽ നിന്നും ഒരു തൊട്ടി വെള്ളം കോരി കയ്യും കാലും കഴുകി തിരികെ എത്തി. അപ്പോൾ ചേച്ചി എന്റെ കയ്യ് നിറയെ മിട്ടായി വച്ച് തന്നു. ഞാൻ ഒരെണ്ണം പൊളിച്ചു വായിൽ ഇട്ടു.നല്ല ഓറഞ്ച് മിട്ടായി.നിങ്ങൾ ഓർക്കുന്നുണ്ടോ പണ്ട് പത്ത് പൈസ കൊടുത്താൽ കിട്ടുമായിരുന്ന പാർലെ കമ്പനിയുടെ ഓറഞ്ച് മിട്ടായി.അതുകൂട്ടു ആയിരുന്നു ചേച്ചി തന്നത്. ഒന്ന് രണ്ടെണ്ണം കയ്യിൽ വെച്ചിട്ട് ബാക്കി സൂക്ഷിച്ചു വെച്ചു. നാളെ സ്കൂളിൽ പോകുമ്പോൾ തനിക്കു ഏറ്റവും ഇഷടപെട്ട കൂട്ടുകാർക്ക് കൊടുക്കണം. തിരിച്ച് ഇറയത്ത് വന്നപ്പോൾ ഉണ്ട് ചേച്ചി എന്റെ നേരെ ഒരു ബനിയനും നിക്കറും എടുത്ത് നീട്ടി.ഞാൻ അത് തിരിച്ചും മറിച്ചും നോക്കി . രണ്ടു പൂച്ച കുഞ്ഞുങ്ങൾ സ്നേഹത്തോടെ തല ചേർത്ത് ഇരിക്കുന്ന ഒരു പടം ആയിരുന്നു ബനിയന്റെ ഡിസൈൻ.ഞാൻ മനസ്സിൽ പറഞ്ഞു “പൂച്ച ബനിയൻ “.പിറ്റേന്ന് ആ ബനിയനും നിക്കറും ഇട്ട് സ്കൂളിലേക്ക് നടന്നു പോകുമ്പോൾ എന്തെന്നില്ലാത്ത ഒരു സന്തോഷം കൊണ്ട് മനസ് തുള്ളി ചാടി. ഇന്റെർവൽ സമയത്ത് സ്റ്റാഫ് റൂമിൽ പകർത്തു ബുക്ക് വെയ്ക്കാൻ ചെന്നപ്പോൾ ക്ലാസ്സ് ടീച്ചർ തങ്കമ്മ ടീച്ചർ പറഞ്ഞു. “ഇത് നല്ല ഡ്രസ്സ് ആണല്ലോ ..ആരാ വാങ്ങിയത് എന്ന് ?” ഞാൻ ഒറ്റ ശ്വാസത്തിൽ പറഞ്ഞു. “എന്റെ ചേച്ചി ബോംബയ്യിൽ നേഴ്സ് ആണ് .ലീവിൽ വന്നിട്ടുണ്ട്.ചേച്ചി കൊണ്ടുവന്നതാ “. ടീച്ചർ എന്നോട് ഒരു പ്രത്യേക വാൽസല്യം കരുതി വച്ചിരുന്നു. കാരണം പാവപ്പെട്ടതാണെങ്കിലും ഞാൻ നന്നായി പഠിക്കുമായിരുന്നു.\nഅഞ്ചാം ക്ലാസിൽ പഠിക്കുമ്പോൾ അപ്പച്ചൻ സൊസൈറ്റിയിൽ നിന്നും ഒരു ഷർട്ട് പീസ് വാങ്ങി കൊണ്ടുവന്നതും ഞാൻ മറന്നിട്ടില്ല.കയർ പിരിച്ച പോലുള്ള ഒരു ഡിസൈൻ.എനിക്കും ഏഴാം ക്ലാസിൽ പഠിക്കുന്ന എന്റെ ചേട്ടനും വേണ്ടി ഒന്നിച്ചു മേടിച്ചതായിരുന്നു. അത് ആന്റണി ചേട്ടന്റെ കടയിൽ കൊടുത്ത് തയ്പ്പിച്ചു. “എന്റെ അപ്പച്ചൻ കള്ള് കുടിച്ചു മാത്രം നടക്കുന്ന ആളല്ല.ഇത് കണ്ടോ പുതിയ ഷർട്ട് ” എന്ന് എന്റെ വീടിന്റെ തൊട്ടടുത്തുള്ള എന്റെ കൂട്ടുകാരൻ ജോമി യോട് പറയുമ്പോൾ അല്പം അഹങ്കാരം എന്റെ മുഖത്ത് നിഴലിച്ചിരുന്നോ?സ്കൂളിൽ ഫസ്റ്റ് ആയി SSLC പാസ് ആയി.പഠിച്ച് വലിയ ഒരു ജോലി ഒക്കെ വാങ്ങണം.അത് മാത്രം ആയിരുന്നു അക്കാലത്തെ ചിന്ത.കുഞ്ഞുകാലത്തെ ഓർമ്മകൾ എല്ലാവർക്കും പ്രിയപ്പെട്ടതയിരിക്കും. മൂന്നു വയസു മുതൽ ഉള്ള എല്ലാം ഓർമ്മ കാണും എന്നാണല്ലോ ഡോക്ടർമാർ പറയുന്നത്. ഇന്ന് മൂന്ന് വയസുള്ള കുഞ്ഞുങ്ങൾ TV യുടെ മുൻപിൽ നിന്ന് മാറാൻ അമ്മമാർ വടി എടുക്കണം.\nTV കാണാൻ വേണ്ടി, ഞായർ ആഴ്ച ദൂരദർശനിൽ വരുന്ന മലയാളം സിനിമ കാണാൻ വേണ്ടി രണ്ടു കിലോ മീറ്റെർ നടന്ന് അച്ചന്മാർ നടത്തുന്ന അന്ധ വിദ്യാലയത്തിന്റെ വരാന്തയിൽ ഇമ വെട്ടാതെ നോക്കി ഇരുന്നിരുന്നതും മറക്കാൻ പറ്റുന്നില്ല.”ഒരു മെയ് മാസ പുലരിയിൽ” എന്ന സിനിമയാണ് അവിടെ അവസാനം പോയിരുന്ന് കണ്ടത്. അതിൽ ചിത്ര പാടിയ പാട്ട് കേൾക്കുമ്പോൾ എന്റെ ഓർമകൾ വീണ്ടും ആ അന്ധ വിദ്യാലയത്തിന്റെ വരന്തയിലെത്തിക്കുന്നു\n.പുലർകാലസുന്ധര സ്വപ്നത്തിൽ ഞാനൊരു പൂമ്പാറ്റയായന്ന് മാറി ….\nലവീത്ത പ്രാർത്ഥന →


114/3 ല് നിന്ന് ഇന്ത്യയുടെ വമ്പന് തകര്‍ച്ച, അഹമ്മദാബാദ് ടെസ്റ്റില് വമ്പന് തിരിച്ചുവരവ് നടത്തി ഇംഗ്ലണ്ട് | Fanport | Cricket News Malayalam\nWednesday, Apr 21, 2021 11:04 PM\nHome Cricket 114/3 ല് നിന്ന് ഇന്ത്യയുടെ വമ്പന് തകര്‍ച്ച, അഹമ്മദാബാദ് ടെസ്റ്റില് വമ്പന് തിരിച്ചുവരവ് നടത്തി ഇംഗ്ലണ്ട്\n114/3 ല് നിന്ന് ഇന്ത്യയുടെ വമ്പന് തകര്‍ച്ച, അഹമ്മദാബാദ് ടെസ്റ്റില് വമ്പന് തിരിച്ചുവരവ് നടത്തി ഇംഗ്ലണ്ട്\nഅഹമ്മദാബാദ് ടെസ്റ്റിന്റെ രണ്ടാം ദിവസം ഇന്ത്യയുടെ ബാറ്റിംഗ് തകര്‍ച്ച. ഒരു ഘട്ടത്തില് ഇംഗ്ലണ്ടിന്റെ സ്കോറിനെ മറികടന്ന ഇന്ത്യയുടെ കൈവശം മൂന്ന് വിക്കറ്റുള്ളപ്പോള് മികച്ച ലീഡ് നേടുമെന്നാണ് ഏവരും പ്രതീക്ഷിച്ചതെങ്കിലും അധികം ഓവറുകള് അവശേഷിക്കാതെ 145 റണ്‍സിന് ഓള്‍ഔട്ട് ആവുന്ന കാഴ്ചയാണ് കണ്ടത്. ജോ റൂട്ട് അഞ്ച് വിക്കറ്റുമായി ഇന്ത്യയുടെ കഥകഴിയ്ക്കുകയായിരുന്നു.\nജാക്ക് ലീഷും ക്യാപ്റ്റന് ജോ റൂട്ടുമാണ് ഇന്ത്യന് ബാറ്റ്സ്മാന്മാര്‍ക്കായി സ്പിന് വല വിരിച്ചത്. റൂട്ടിനൊപ്പം ജാക്ക് ലീഷ് നാല് വിക്കറ്റാണ് ഇന്നിംഗ്സില് നേടിയത്. നേടിയത്. വെറും 33 റണ്‍സിന്റെ ലീഡാണ് ഇന്ത്യയുടെ കൈവശമുള്ളത്. വാലറ്റത്തില് 17 റണ്‍സ് നേടിയ അശ്വിന് ആണ് ഇന്ത്യയ്ക്കായി ചെറുത്ത്നില്പിന് ശ്രമിച്ചത്.\nPrevious articleഇന്ത്യയ്ക്ക് അതേ നാണയത്തിലുള്ള തിരിച്ചടിയുമായി ഇംഗ്ലണ്ട്, റൂട്ടിന് മൂന്ന് വിക്കറ്റ്\nNext articleഅഹമ്മദാബാദില് വിക്കറ്റുകളുടെ പെരുമഴ, രണ്ടാം ഇന്നിംഗ്സില് ഇംഗ്ലണ്ടിന്റെ മൂന്ന് വിക്കറ്റ് വീഴ്ത്തി അക്സര് പട്ടേല്


പ്രതിപക്ഷ നേതൃസ്ഥാനം; കോണ്‍ഗ്രസ് പാര്‍ലമെന്ററി പാര്‍ട്ടിയോഗം നാളെ - Express Kerala\nKerala Politics May 17, 2021 | Published by : Express Kerala Network\nതിരുവനന്തപുരം: പ്രതിപക്ഷ നേതാവിനെ കണ്ടെത്താന് കോണ്‍ഗ്രസ് പാര്‍ലമെന്ററി പാര്‍ട്ടിയോഗം ചൊവ്വാഴ്ച രാവിലെ 11ന് ഇന്ദിരാഭവനില് ചേരും. ഹൈക്കമാന്‍ഡ് പ്രതിനിധികളായ മല്ലികാര്‍ജുന ഖര്‍ഗെയും വി. വൈത്തിലിംഗവും ഓരോ എംഎല്‍എമാരെയും പ്രത്യേകം കണ്ട് അഭിപ്രായം തേടും.\nമുതിര്‍ന്ന നേതാക്കളുടെ അഭിപ്രായം കൂടി കേട്ടശേഷം ഹൈക്കമാന്‍ഡായിരിക്കും അന്തിമ തീരുമാനമെടുക്കുക. പുതിയ മന്ത്രിസഭ വ്യാഴാഴ്ച സത്യപ്രതിജ്ഞ ചെയ്യാനിരിക്കെ, പ്രതിപക്ഷ നേതാവിന്റ കാര്യത്തില് കോണ്‍ഗ്രസില് ആശയക്കുഴപ്പം തുടരുകയാണ്. അടുത്തദിവസം പാര്‍ലമെന്ററി പാര്‍ട്ടി യോഗം ചേര്‍ന്നാലും ഉടന് തീരുമാനമുണ്ടാകില്ല.\nപ്രതിപക്ഷനേതൃസ്ഥാനത്തുനിന്നു മാറിനില്‍ക്കേണ്ട ആവശ്യമില്ലെന്നാണ് രമേശ് ചെന്നിത്തല പക്ഷത്തിന്റെ നിലപാട്. അഞ്ചുവര്‍ഷത്തെ പ്രവര്‍ത്തനത്തില് ആരും പരാതി പറയാത്ത സാഹചര്യത്തില് എന്തിനാണ് മാറുന്നതെന്നാണ് ഇവരുടെ ചോദ്യം.\n21 എംഎല്‍എമാരില്, 12 പേര് െഎ ഗ്രൂപ്പുകാരാണ്. ഇതില് ചിലരെങ്കിലും ചെന്നിത്തല മാറി വി.ഡി. സതീശന് വരണമെന്ന് ആഗ്രഹിക്കുന്നുണ്ട്. തിരുവഞ്ചൂര് രാധാകൃഷ്ണന്റ പേരാണ് എ ഗ്രൂപ്പ് ഉയര്‍ത്തുന്നതെങ്കിലും ഗ്രൂപ്പിന് അതീതമായി എംഎല്‍എമാര് അഭിപ്രായം പറഞ്ഞേക്കും.\nഎംപിമാരുടെയും മുതിര്‍ന്ന നേതാക്കളുടെയും അഭിപ്രായവും ഹൈക്കമാന്‍ഡ് പ്രതിനിധികള് തേടും. ഉമ്മന് ചാണ്ടി ഇതുവരെ മനസ് തുറന്നിട്ടില്ല. ചെന്നിത്തല തുടരട്ടെയെന്ന് ഭൂരിപക്ഷം പറഞ്ഞാല് ഹൈക്കമാന്‍ഡിന് അംഗീകരിക്കേണ്ടിവരും. അങ്ങനെ വന്നാല് കെപിസിസി പ്രസിഡന്റ് സ്ഥാനത്തുനിന്ന് മാറാന് മുല്ലപ്പള്ളി രാമചന്ദ്രനും തയാറാകില്ലെന്നാണ് സൂചനകള്.\nസംസ്ഥാനത്ത് ലോക്ക്ഡൗണ് ഇളവുകളില് നാളെ തീരുമാനം


panchayath election തദ്ദേശ തെരഞ്ഞെടുപ്പിൽ തപാൽ വോട്ട് ഏർപ്പെടുത്താൻ നിയമനിർമാണത്തിന് സർക്കാർ; ഓര്‍ഡിനന്‍സിന് അംഗീകാരം\nതദ്ദേശ തെരഞ്ഞെടുപ്പിൽ തപാൽ വോട്ട് ഏർപ്പെടുത്താൻ നിയമനിർമാണത്തിന് സർക്കാർ. ഇതിനുള്ള ഓർഡിനൻസിന് ഇന്നത്തെ മന്ത്രിസഭാ യോഗം അംഗീകാരം നൽകി. നിയമ ഭേദഗതിയിലൂടെ വോട്ടെടുപ്പ് സമയവും ഒരു മണിക്കൂർ ദീർഘിപ്പിക്കും.\nകൊവിഡ് പശ്ചാത്തലത്തിലാണ് തെരഞ്ഞെടുപ്പ് നടപടിക്രമങ്ങളിൽ സർക്കാർ മാറ്റം വരുത്തുന്നത്. നേരിട്ടെത്തി വോട്ട് ചെയ്യാൻ കഴിയാത്തവർക്ക് തപാൽ വോട്ട് ഏർപ്പെടുത്താനാണ് സർക്കാർ തീരുമാനം. കിടപ്പുരോഗികൾക്കും കൊവിഡ് നിരീക്ഷണത്തിൽ കഴിയുന്നവർക്കും തപാൽ വോട്ടിന് അവസരമുണ്ടാകും. ഇതിനായി പഞ്ചായത്ത് മുൻസിപ്പൽ നിയമത്തിൽ ഭേദഗതി വരുത്താനാണ് ഓർഡിനൻസ്.\nRead Also : പൊലീസ് തപാൽ വോട്ട് തിരിമറി; ബുധനാഴ്ച്ചയ്ക്കകം റിപ്പോർട്ട് നൽകാൻ ഉത്തരവിട്ട് മുഖ്യ തെരഞ്ഞെടുപ്പ് ഓഫീസർ\nതപാൽ, പ്രോക്‌സി വോട്ടുകളുടെ സാധ്യത പരിശോധിക്കാൻ സംസ്ഥാന തെരഞ്ഞെടുപ്പ് കമ്മീഷൻ സർക്കാരിനോട് ആവശ്യപ്പെട്ടിരുന്നു. എന്നാൽ പ്രോക്‌സി വോട്ടിനോട് സിപിഐഎമ്മിന് താത്പര്യമില്ല. പ്രോക്‌സി വോട്ട് ക്രമക്കേടുകൾക്ക് വഴിവയ്ക്കുമെന്നാണ് സിപിഐഎമ്മിന്റെ അഭിപ്രായം.\nയുഡിഎഫ് തപാൽ വോട്ടിനേയും എതിർക്കുന്നുണ്ട്. തെരഞ്ഞെടുപ്പ് കമ്മീഷൻ വിളിക്കുന്ന സർവകക്ഷിയോഗത്തിൽ യുഡിഎഫ് ഇക്കാര്യം അറിയിക്കും. തപാൽ വോട്ടുമായി സർക്കാർ മുന്നോട്ടുപോയാൽ നിയമ നടപടികൾക്കും യുഡിഎഫിൽ ആലോചനയുണ്ട്.\nകൊവിഡ് പ്രോട്ടോകോൾ പാലിച്ചുള്ള വോട്ടെടുപ്പിൽ എല്ലാവർക്കും അവസരം ലഭിക്കണമെങ്കിൽ വോട്ടെടുപ്പ് സമയം നീട്ടണമെന്ന് തെരഞ്ഞെടുപ്പ് കമ്മീഷൻ നിർദേശിച്ചിരുന്നു. അതിന്റെ അടിസ്ഥാനത്തിലാണ് വോട്ടെടുപ്പ് സമയം ഒരു മണിക്കൂർ ദീർഘിപ്പിക്കാൻ സർക്കാർ തീരുമാനം എടുക്കുക. നിലവിൽ രാവിലെ ഏഴ് മുതൽ വൈകിട്ട് അഞ്ച് വരെയാണ് വോട്ടെടുപ്പ്. ഇത് രാവിലെ ഏഴ് മുതൽ വൈകിട്ട് ആറ് മണി വരെയാക്കും. ഡിസംബറിൽ തെരഞ്ഞെടുപ്പ് നടത്താനാണ് സർക്കാർ ആലോചിക്കുന്നത്. തെരഞ്ഞെടുപ്പ് പ്രചാരണ രീതികളിലും കൊവിഡ് സാഹചര്യത്തിന് അനുസരിച്ചുള്ള മാറ്റങ്ങളുണ്ടാകും.\nStory Highlights – postal vote, panchayath election\nRead more on: kerala government | panchayath | postal vote


മകള് മരിച്ചു; പാക് താരം ആസിഫ് അലി നാട്ടിലേക്ക് പോയി | Pakistan Cricketer Asif Ali's Daughter Dies After Cancer Treatment\nMay 20, 2019, 09:59 AM IST\nപാകിസ്താന് സൂപ്പര് ലീഗില് ആസിഫ് കളിക്കുന്ന 'ഇസ്ലാമാബാദ് യുണൈറ്റഡ്' മരണം സ്ഥിരീകരിച്ച് ട്വീറ്റ് ചെയ്തു.\nകറാച്ചി: മകളുടെ മരണത്തെ തുടര്‍ന്ന് പാക് ക്രിക്കറ്റ് താരം ആസിഫ് അലി ഇംഗ്ലണ്ട് പര്യടനം ഉപേക്ഷിച്ച് നാട്ടിലേക്ക് മടങ്ങി. ആസിഫ് അലിയുടെ രണ്ട് വയസ്സായ മകള് നൂര് ഫാത്തിമ കുറച്ചു കാലമായി ക്യാന്‍സര് ബാധിച്ച് ചികിത്സയിലായിരുന്നു. അമേരിക്കയിലെ ആശുപത്രിയിലായിരുന്നു മരണം.\nപാകിസ്താന് സൂപ്പര് ലീഗില് ആസിഫ് കളിക്കുന്ന ഇസ്ലാമാബാദ് യുണൈറ്റഡ് മരണം സ്ഥിരീകരിച്ച് ട്വീറ്റ് ചെയ്തു. ആസിഫ് കരുത്തിന്റെ പ്രതീകമാണെന്നും എല്ലാവര്‍ക്കും പ്രചോദനമാണെന്നും ഇസ്ലാമാബാദ് യുണൈറ്റഡ് ട്വീറ്റില് പറയുന്നു.\nഅഞ്ചാം ഏകദിനത്തില് ഇംഗ്ലണ്ടിനെതിരെ ആസിഫ് അലി നേടിയത് 22 റണ്‍സാണ്. ഈ മത്സരത്തില് പാകിസ്താന് 54 റണ്‍സിന് തോല്‍ക്കുകയും ചെയ്തു. ഇതോടെ 4-0ത്തിന് ഇംഗ്ലണ്ട് പരമ്പര സ്വന്തമാക്കി. പരമ്പരയില് ആസിഫ് രണ്ട് അര്‍ദ്ധ സെഞ്ചുറി കണ്ടെത്തി. ബ്രിസ്റ്റളില് നടന്ന മൂന്നാം ഏകദിനത്തില് കരിയറിലെ ഏറ്റവും മികച്ച സ്‌കോറും നേടി, 52 റണ്‍സ്. കരിയറില് ആകെ 16 ഏകദിനങ്ങളില് 31.09 ശരാശരിയില് 342 റണ്‍സാണ് പാക് താരത്തിന്റെ അക്കൗണ്ടിലുള്ളത്.\nലോകകപ്പിനുള്ള പാകിസ്താന്റെ പ്രാഥമിക ടീമില് ആസിഫ് അലി ഇടം നേടിയിട്ടുണ്. എന്നാല് പതിനഞ്ചംഗ ടീമില് സ്ഥാനമുണ്ടാകുമോ എന്നറിയില്ല. മെയ് 23 വരെ ടീമിനെ പ്രഖ്യാപിക്കാന് സമയമുണ്ട്.\nനേരത്തെ മകളെ അമേരിക്കയിലേക്ക് വിദഗ്ദ്ധ ചികിത്സക്കായി മാറ്റുന്നത് സംബന്ധിച്ച് പാക് താരം ട്വീറ്റ് ചെയ്തിരുന്നു. ഒരു മണിക്കൂറിനുള്ളില് മകള്‍ക്കുള്ള വിസ അനുവദിച്ച യു.എസ് അതോറിറ്റികളോടും ആസിഫ് നന്ദി രേഖപ്പെടുത്തിയിരുന്നു. പാകിസ്താന് സൂപ്പര് ലീഗിന്റെ നാലാം സീസണിനിടെ ആണ് ആസിഫ് അലിയുടെ മകള്‍ക്ക് ക്യാന്‍സര് ആണെന്ന് സ്ഥിരീകരിച്ചത്.\n— Islamabad United (@IsbUnited) 19 May 2019\n— Asif Ali (@AasifAli2018) 22 April 2019\nContent Highlights: Pakistan Cricketer Asif Ali's Daughter Dies After Cancer Treatment\nആസിഫ് അലി സിനിമയുടെ മാസ്‌കുകള് ഏറ്റുവാങ്ങി ഫോര്‍ട്ടുകൊച്ചി


ക്യുഎന്‍സിസിയില് വാക്‌സിനേഷന് കൂടുതല് സൗകര്യങ്ങള് ഏര്‍പ്പെടുത്തി |COVID-19 vaccination: New measures in place to improve entry and waiting process at QNCC\nHome Newsfeed ക്യുഎന്‍സിസിയില് വാക്‌സിനേഷന് കൂടുതല് സൗകര്യങ്ങള് ഏര്‍പ്പെടുത്തി\nദോഹ: ഖത്തര് നാഷനല് കണ്‍വന്‍ഷന് സെന്ററില് കോവിഡ് വാക്‌സിനേഷന് വേണ്ടി എത്തുന്നവര്‍ക്ക് കൂടുതല് സൗകര്യങ്ങള് ഏര്‍പ്പെടുത്തിയതായി ഖത്തര് ആരോഗ്യ മന്ത്രാലയം ട്വിറ്ററില് അറിയിച്ചു. ക്യുഎന്‍സിസിയിലേക്കുള്ള പ്രവേശനം, കാത്തുനില്‍പ്പ് തുടങ്ങിയ കാര്യങ്ങളിലാണ് ആവശ്യമായ സൗകര്യങ്ങള് ഏര്‍പ്പെടുത്തിയത്. താഴത്തെ നിലയില് പൊതുജനങ്ങള്‍ക്കു പ്രവേശനം അനുവദിക്കും. സ്ത്രീകള്‍ക്കും പുരുഷന്മാര്‍ക്കും പ്രത്യേകം കാത്തിരിപ്പ് സ്ഥലങ്ങള് ഏര്‍പ്പെടുത്തി. പുറത്ത് ചൂടില് കാത്തുനില്‍ക്കേണ്ടി വരുന്ന സാഹചര്യം ഒഴിവാക്കാന് ക്യുഎന്‍സിസിയിലെ പാര്‍ക്കിങ് സ്ഥലങ്ങളും ഉപയോഗപ്പെടുത്തിയിട്ടുണ്ട്.\nഹമദ് മെഡിക്കല് കോര്‍പറേഷന്, പിഎച്ച്‌സിസി, ആഭ്യന്തര മന്ത്രാലയം, അല് ഫസ, തൊഴില് ഭരണ വികസന സാമൂഹിക ക്ഷേമ മന്ത്രാലയം, ക്യുഎന്‍സിസി, ഖത്തര് റെഡ് ക്രസന്റ് എന്നിവ സഹകരിച്ചാണ് പുതിയ സംവിധാനങ്ങള് ഒരുക്കിയിട്ടുള്ളത്.\nവാക്‌സിനെടുക്കാന് അര്‍ഹതയുള്ളവരുടെ വ്യാപ്തി വലുതാക്കിയതോടെ ഇവിടേക്ക് എത്തുന്നവരുടെ എണ്ണം വന്‍തോതില് വര്‍ധിച്ചിട്ടുണ്ട്. ഈ സാഹചര്യത്തിലാണ് സുരക്ഷ ഉറപ്പാക്കുന്നതിനുള്ള നടപടികള് സ്വീകരിച്ചത്.\nPrevious article51ാം വയസ്സില് ആദ്യവോട്ട് ചെയ്ത് ഖത്തര് വ്യവസായി\nNext articleഖത്തറില് നിന്ന് ഉംറയ്ക്ക് പോകാന് ആഗ്രഹിക്കുന്ന പ്രവാസികള് ചെയ്യേണ്ടത്


Emalayalee.com - ഡാലസ് മലങ്കര കത്തോലിക്കാ രജത ജൂബിലി സമാപന സമ്മേളനം: മുന് ഡിജിപി ജേക്കബ് പുന്നൂസ് മുഖ്യാതിഥി\nഡാലസ് മലങ്കര കത്തോലിക്കാ രജത ജൂബിലി സമാപന സമ്മേളനം: മുന് ഡിജിപി ജേക്കബ് പുന്നൂസ് മുഖ്യാതിഥി\nAMERICA 25-Oct-2016 പി. പി. ചെറിയാന്\nഡാലസ്: ഡാലസ് മലങ്കര കത്തോലിക്കാ സഭയുടെ രജത ജൂബിലി സമാപന സമ്മേളനത്തില് മുഖ്യതിഥിയായി കേരള മുന് ഡയറക്ടര് ജനറല് ഓഫ് പൊലീസ് ജേക്കബ് പുന്നൂസ് പങ്കെടുക്കും.നവംബര് 18, 19, 20 തീയതികളിലാണ് രജത ജൂബിലി സമാപന സമ്മേളന പരിപാടികള് സംഘടിപ്പിക്കുന്നത്. സമാപന സമ്മേളനത്തോടനുബന്ധിച്ചു നടക്കുന്ന കുടുംബ സംഗമത്തില് ഡിജിപി ജേക്കബ് പുന്നൂസിനു പുറമെ ഏബ്രഹാം ഉരംബക്കല് അച്ചനും പങ്കെടുക്കും.\nഡിജിപി എന്ന നിലയില് സ്തുത്യര്‍ഹമായ സേവനം അനുഷ്ഠിച്ച് വിശ്രമ ജീവിതം നയിക്കുന്ന കറകളഞ്ഞ വ്യക്തിത്വത്തിന്റെ ഉടമയായ ജേക്കബ് പുന്നൂസ് ആദ്യമായാണ് അമേരിക്കന് സന്ദര്‍ശനത്തിനെത്തുന്നത്. 38 വര്‍ഷത്തെ ഔദ്യോഗിക ജീവിതാനുഭവങ്ങളെ പങ്കിടുന്നത് ഇടവക ജനങ്ങളുടെ മാനസികവും ആത്മീകവുമായ വളര്‍ച്ചയെ സഹായിക്കും.\nഅമേരിക്കന് കൂട്ടായ്മകളില് കുടുംബ സെമിനാറുകള്‍ക്കും കൗണ്‍സിലിങ്ങിനും ധ്യാനങ്ങള്‍ക്കും നേതൃത്വം നല്‍കി വരുന്ന ഏബ്രഹാം ഉറംബക്കല് അച്ചന്റെ സാന്നിധ്യം ആത്മീയ ചൈതന്യം പകരുമെന്നും കുടുംബ സംഗമത്തിലേക്ക് സഭാ ഭേദമെന്യേ ഏവരേയും സ്വാഗതം ചെയ്യുന്നതായും സംഘാടകര് അറിയിച്ചു.\nകൂടുതല് വിവരങ്ങള്‍ക്ക് : ഫാ. ജോസഫ് നെടുമാന് കുഴിയില് : 214 402 0376,\nവര്‍ഗീസ് മാത്യു : 214 609 3931,\nവിജി ചെംമ്പനാല്: 817 800 0730\nPrayerful greetings and compliments.


തന്നേക്കാൾ മുതിർന്ന വിവാഹ ബന്ധം വിട്ടുനിൽക്കുന്ന പെൺകുട്ടിയുമായുള്ള ബന്ധം സ്വന്തം വീട്ടുകാർ എതിർത്തു; ഗര്‍ഭിണിയായതോടെ ഭാര്യയുമായി ഉണ്ണികൃഷ്ണന് നല്ല സ്‌നേഹത്തിലായി, പിഞ്ചു കുഞ്ഞിനെ ആറ്റിലെറിഞ്ഞു കൊലപ്പെടുത്തിയ സംഭവത്തിൽ കൂടുതൽ വിവരങ്ങൾ പുറത്ത്… | Malayalam UK\nSeptember 26 12:33 2020 by News Desk 6\tPrint This Article\nഇന്നലെ പുലർച്ചെയാണ് നാടിനെ അമ്പരപ്പിച്ച വാർത്ത പുറത്ത് വരുന്നത്. തിരുവല്ലത്ത് 40 ദിവസം പ്രായമായ കുഞ്ഞിനെ പിതാവ് ആറ്റിലെറിഞ്ഞു കൊലപ്പെടുത്തിയ ക്രൂരതയിൽ വിട്ടുമാറാതെയാണ് നാട്ടുകാരും വീട്ടുകാരും. കുഞ്ഞിന്‍റെ നൂലുകെട്ട് ദിവസമാണ് ദാരുണ കൊലപാതകം നടന്നത്. സംഭവത്തിൽ പിതാവ് പാച്ചല്ലൂർ സ്വദേശി ഉണ്ണികൃഷ്ണനെ തിരുവല്ലം പൊലീസ് കസ്റ്റഡിയിലെടുത്തു. വ്യാഴാഴ്ച രാത്രി ഏഴുമണിയോടെ നെടുമങ്ങാട്ടെ അമ്മയുടെ വീട്ടിൽ നിന്ന് കുഞ്ഞിനെ തിരുവല്ലത്തേക്ക് കൊണ്ടുവന്നാണ് ഉണ്ണികൃഷ്ണൻ ക്രൂരകൃത്യം നടത്തിയത്. എന്നാൽ കൈക്കുഞ്ഞിനെ പുഴയിലെറിഞ്ഞ് കൊന്ന കേസില് പ്രതി ഉണ്ണികൃഷ്ണന് തെറ്റിദ്ധരിപ്പിക്കാന് ശ്രമിക്കുകയായിരുന്നു.\nകുഞ്ഞിനെ റോഡില് വച്ചിരിക്കുകയാണ്, പാലത്തിന്റെ അടിയില് ഉണ്ട് എന്നെല്ലാം പറഞ്ഞാണ് പിതാവ് ഉണ്ണികൃഷ്ണന് തെറ്റിദ്ധരിപ്പിക്കാന് ശ്രമിച്ചതെന്ന് തിരുവല്ലം പൊലീസ് പറയുന്നു. ഇന്നലെ രാത്രിയാണ് തിരുവല്ലം പാലത്തിന് സമീപം ഉണ്ണികൃഷ്ണന് 40 ദിവസം മാത്രം പ്രായമുളള പിഞ്ചു കുഞ്ഞിനെ പുഴയിലെറിഞ്ഞ് കൊന്നത്. തിരുവല്ലത്തുളള അമ്മയെ കാണിക്കാന് എന്ന് പറഞ്ഞാണ് കുഞ്ഞിനെ ഉണ്ണികൃഷ്ണന് കൊണ്ടുപോയത്.\nകുഞ്ഞിനെ കാണാതായതോടെ,ട്രാഫിക് വാര്‍ഡന് കൂടിയായ ഭാര്യ പൊലീസില് പരാതി നല്‍കുകയായിരുന്നു. തുടര്‍ന്ന് നടത്തിയ അന്വേഷണത്തിലാണ് സംഭവം പുറം ലോകം അറിഞ്ഞത്. ഇന്ന് രാവിലെയാണ് മൃതദേഹം കണ്ടെത്തിയത്. നൂല് കെട്ട് ദിനമായ ഇന്നലെ നെടുമങ്ങാട്ടുളള വീട്ടിലായിരുന്നു കുടുംബം. തുടര്‍ന്ന് അമ്മയെ കാണിക്കാന് എന്ന് പറഞ്ഞാണ് കുഞ്ഞിനെയും കൊണ്ട് ഉണ്ണികൃഷ്ണന് പോയത്. കൂടെ ഭാര്യയും ഉണ്ടായിരുന്നു. തിരുവല്ലത്തേയ്ക്കുളള യാത്രയില് ഓട്ടോറിക്ഷയില് നിന്ന് കുഞ്ഞുമായി ഇറങ്ങിയ ഉണ്ണികൃഷ്ണന് അമ്മയെ കാണിച്ചിട്ട് വരാമെന്ന് പറഞ്ഞാണ് പോയതെന്ന് ഭാര്യയുടെ പരാതിയില് പറയുന്നു. കുറെ നേരം കഴിഞ്ഞിട്ടും കാണാതായതോടെ പൊലീസില് പരാതി നല്‍കുകയായിരുന്നു.\nകുഞ്ഞിന്റെ അമ്മയുടെ രണ്ടാം വിവാഹമാണിത്. ഉണ്ണികൃഷ്ണന്റെ വീട്ടുകാരുമായി കുഞ്ഞിന്റെ അമ്മയ്ക്ക് ചില തര്‍ക്കങ്ങള് നിലനിന്നിരുന്നു. ഉണ്ണികൃഷ്ണനെതിരെ ഗാര്‍ഹിക പീഡനത്തിന് പരാതി നല്‍കിയിരുന്നുവെന്ന് അമ്മൂമ്മ പറഞ്ഞു. ഗര്‍ഭിണിയായതോടെ ഭാര്യയുമായി ഉണ്ണികൃഷ്ണന് നല്ല സ്‌നേഹത്തിലായിരുന്നു. അതുകൊണ്ട് ഓട്ടോറിക്ഷയില് നിന്ന് കുഞ്ഞിനെയും എടുത്ത് പോയപ്പോള് സംശയം തോന്നിയില്ലെന്ന് ഭാര്യയുടെ പരാതിയി്ല് പറയുന്നു.\nകുഞ്ഞിനെ കാണാതായ സമയത്ത് ഉണ്ണികൃഷ്ണന് തെറ്റിദ്ധരിപ്പിക്കാന് ശ്രമിച്ചുവെന്ന് പൊലീസ് പറയുന്നു. കുഞ്ഞിനെ റോഡില് വച്ചിരിക്കുകയാണ്, പാലത്തിന്റെ അടിയില് ഉണ്ട് എന്നെല്ലാം പറഞ്ഞാണ് അന്വേഷണം വഴിതെറ്റിക്കാന് ശ്രമിച്ചത്. തുടര്‍ന്ന് തിരുവല്ലം പാലത്തിന് സമീപം ഉണ്ണികൃഷ്ണനെ കണ്ടതായി നാട്ടുകാരില് ചിലര് പറഞ്ഞതോടെയാണ് സത്യാവസ്ഥ പുറത്തുവന്നതെന്നും പൊലീസ് പറയുന്നു. മുന്‍കൂട്ടി നിശ്ചയിച്ച പ്രകാരമാണ് ഉണ്ണികൃഷ്ണന് കൊലപാതകം നടത്തിയതെന്നും പൊലീസ് പറയുന്നു.


elephant attack | മേപ്പാടിയിലെ റിസോര്‍ട്ടില് കാട്ടാന ആക്രമണത്തില് വിനോദ സഞ്ചാരി കൊല്ലപ്പെട്ട സംഭവത്തില് റിസോര്‍ട്ടില് ഗുരുതര സുക്ഷാ വീഴ്ചയെന്ന് സൂചന.... വയനാട് ജില്ലാ കലക്ടര് അദീല അബ്ദുല്ല അന്വേഷണം പ്രഖ്യാപിച്ചു - Malayalivartha.com Widgets Magazine\nമേപ്പാടിയിലെ റിസോര്‍ട്ടില് കാട്ടാന ആക്രമണത്തില് വിനോദ സഞ്ചാരി കൊല്ലപ്പെട്ട സംഭവത്തില് റിസോര്‍ട്ടില് ഗുരുതര സുക്ഷാ വീഴ്ചയെന്ന് സൂചന.... വയനാട് ജില്ലാ കലക്ടര് അദീല അബ്ദുല്ല അന്വേഷണം പ്രഖ്യാപിച്ചു\n24 JANUARY 2021 11:41 AM IST\nമേപ്പാടിയിലെ റിസോര്‍ട്ടില് കാട്ടാന ആക്രമണത്തില് വിനോദ സഞ്ചാരി കൊല്ലപ്പെട്ട സംഭവത്തില് റിസോര്‍ട്ടില് ഗുരുതര സുക്ഷാ വീഴ്ചയെന്ന് സൂചന. വയനാട് ജില്ലാ കലക്ടര് അദീല അബ്ദുല്ല അന്വേഷണം പ്രഖ്യാപിച്ചു.\nഎളമ്പലേരിയിലെ റിസോര്‍ട്ടില് വിനോദ സഞ്ചാരത്തിനെത്തിയ കണ്ണൂര് ചേലേരി കണ്ണാടിപ്പറമ്ബ് കാരയാപ്പ് കല്ലറപ്പുര ഹൗസില് ഷഹാനയാണ് മരിച്ചത്. റിസോര്‍ട്ടിന് വേണ്ടത്ര സുരക്ഷാ ക്രമീകരണങ്ങള് ഉണ്ടായിരുന്നില്ലെന്ന് സൂചന.\nകോഴിക്കോട് പേരാമ്ബ്ര ദാറുന്നുജൂം ആര്‍ട്സ് ആന്റ് സയന്‍സ് കോളജില് സൈക്കോളജി അധ്യാപികയാണ്. ശനിയാഴ്ച രാത്രി എട്ട് മണിയോടെയാണ് സംഭവം.\nഅഴീക്കോട് മതിയെന്ന് കെ എം ഷാജി;ലീഗ് സംസ്ഥാന നേതൃത്വത്തിന് കത്തയച്ചെന്ന വാർത്ത അഭ്യൂഹം മാത്രമെന്ന് കെഎം ഷാജി (6 minutes ago)\nകെ സുരേന്ദ്രൻ തോമസ് ഐസക്കിന് കൊടുത്ത ആ മറുപടി (35 minutes ago)\nതാല്‍ക്കാലിക ജീവനക്കാരെ സ്ഥിരപ്പെടുത്താനുള്ള സര്‍ക്കാരിന്റെ ഉത്തരവുകളെല്ലാം സ്റ്റേ ചെയ്ത ഹൈക്കോടതി നടപടി പിണറായി സര്‍ക്കാരിന്റെ മുഖത്തേറ്റ കനത്ത അടി ;സർക്കാരിനെതിരെ രമേശ് ചെന്നിത്തല (42 minutes ago)\nതെരഞ്ഞെടുപ്പിൽ മത്സരിക്കില്ലെന്ന് ശിവസേന; മമത ബാനർജിയ്ക്ക് പിന്തുണയുമായി ബംഗാൾ (48 minutes ago)


കുടുംബശ്രീ ഉത്പന്നങ്ങൾക്ക് സ്ഥിരവിപണി കണ്ടെത്തും: മന്ത്രി എ.സി. മൊയ്തീൻ : Deepika.com Nattu Visesham\nആലപ്പുഴ : പരന്പരാഗത ഉത്പന്നങ്ങൾക്കും കുടുംബശ്രീ ഉത്പന്നങ്ങൾക്കും സ്ഥിരമായ വിപണി കണ്ടെത്താൻ കുടുംബശ്രീ സ്റ്റോറുകളിലൂടെ സാധിക്കുമെന്ന് തദ്ദേശസ്വയംഭരണ മന്ത്രി എ.സി മൊയ്തീൻ പറഞ്ഞു. കുടുംബശ്രീ കയർ ആൻഡ് ക്രാഫ്റ്റ് സ്റ്റോറുകളുടെ സംസ്ഥാനതല ഉദ്ഘാടനം ഓണ്‍ലൈനിൽ നിർവഹിക്കുകയായിരുന്നു അദ്ദേഹം. ജില്ലയിൽ ആലപ്പുഴ നഗരസഭ, മാരാരിക്കുളം കിഴക്ക് പഞ്ചായത്ത് എന്നിവിടങ്ങളിലാണ് സ്റ്റോറുകൾക്ക് തുടക്കം കുറിച്ചത് .\nകുടുംബശ്രീ ഉത്പന്നങ്ങൾക്കും കയർ തുടങ്ങിയ പരന്പരാഗത ഉത്പന്നങ്ങൾക്കും കുടുംബശ്രീയുടെ നേതൃത്വത്തിൽ വിപണിയൊരുക്കുമെന്നത് മുഖ്യമന്ത്രി 100ദിന പദ്ധതിയുടെ ഭാഗമായി പ്രഖ്യാപിച്ചിരുന്നു. ഇതിന്‍റെ ഭാഗമായാണ് കയർ വകുപ്പുമായി ചേർന്ന് സംസ്ഥാനത്ത് കയർ ആൻഡ് ക്രാഫ്റ്റ് ഷോപ്പുകൾ തുടക്കം കുറിക്കുന്നതെന്ന് അദ്ദേഹം പറഞ്ഞു.\nകുടുംബശ്രീയുടെ നേതൃത്വത്തിൽ സംസ്ഥാനത്തെ 14 ജില്ലകളിലും ആയി 500 സംഭരണ വിപണന കേന്ദ്രങ്ങൾ സ്ഥാപിക്കാനാണ് സർക്കാർ ലക്ഷ്യമിടുന്നത്. ഉത്പ്പന്നങ്ങൾക്ക് സ്ഥിരമായി വിപണി ഉണ്ടാകുന്നതിന് ഒപ്പം തന്നെ കൂടുതൽ പേർക്ക് തൊഴിലവസരങ്ങൾ സൃഷ്ടിക്കാനും, സ്ത്രീകൾക്ക് ജീവനോപാധി കണ്ടെത്താനും ഇതുവഴി സാധിക്കും എന്ന് അദ്ദേഹം പറഞ്ഞു.\nആലപ്പുഴ നഗരസഭ സ്റ്റാൻഡ് പരിസരത്ത് നടന്ന ചടങ്ങിൽ ധന-കയർ മന്ത്രി റ്റി. എം. തോമസ് ഐസക്ക് അധ്യക്ഷത വഹിച്ചു. സ്ത്രീകൾക്കെതിരെയുള്ള അക്രമങ്ങൾ തടയുകയെന്ന ലക്ഷ്യത്തോടെ കുടുംബശ്രീയുടെ നേതൃത്വത്തിൽ രൂപീകരിച്ച വിജിലന്‍റ് ഗ്രൂപ്പിന്‍റെ സ്ത്രീ സുരക്ഷ കാന്പയിനിന്‍റെ ഭാഗമായുള്ള പോസ്റ്റർ പ്രകാശനവും അദ്ദേഹം നിർവഹിച്ചു.\nആദ്യ വില്പന നഗരസഭ അധ്യക്ഷ സൗമ്യ രാജിന് നൽകി കയർ കോർപറേഷൻ ചെയർമാൻ ടി.കെ ദേവകുമാർ നിർവഹിച്ചു. കുടുംബശ്രീ ഉത്പന്നങ്ങൾക്കൊപ്പം തന്നെ കയർ ഉത്പന്നങ്ങൾ, കരകൗശല വസ്തുക്കൾ, മൂല്യ വർധിത ഉത്പന്നങ്ങൾ എന്നിവ ന്യായമായ വിലയിൽ ഈ ഷോപ്പുകളിൽ ലഭ്യമാകും. കുടുംബശ്രീ ഹോം ഷോപ്പ് സംവിധാനത്തിന്‍റെ സംഭരണ, വിതരണ കേന്ദ്രങ്ങളായി ഈ സ്റ്റോറുകൾ പ്രവർത്തിക്കും.\nകുടുംബശ്രീ ജില്ലാ മിഷൻ കോർഡിനേറ്റർ ജെ. പ്രശാന്ത് ബാബു, ജനപ്രതിനിധികൾ, കുടുംബശ്രീ ഉദ്യോഗസ്ഥർ, സിഡിഎസ് ചെയർപേഴ്സണ്‍മാർ തുടങ്ങിയവർ സന്നിഹിതരായി. കുടുംബശ്രീ എക്സിക്യൂട്ടീവ് ഡയറക്ടർ ഹരികിഷോർ ഓണ്‍ലൈനായി പങ്കെടുത്തു.


ഡ്രൈവിങ്ങ് അറിയാതിരുന്നിട്ടും കാര് മോഷ്ടിച്ചെന്ന കേസില് ദീപുവിന് ജാമ്യം – Chandrika Daily\nBy web desk3Saturday November 27, 2021 10:50 am\nപോലീസ് കസ്റ്റഡിയില് വച്ച് തന്നെ വളഞ്ഞിട്ട് തല്ലിയെന്നും കുറ്റം സമതിക്കാന് വേണ്ടി കടുത്ത സമ്മര്‍ദ്ദം ചെലുത്തിയെന്നും ദീപു പറഞ്ഞു\nകാര് മോഷ്ടിച്ചെന്ന് ആരോപിച്ച് കേരള പോലീസ് അറസ്റ്റ് ചെയ്ത ദീപുവിന് ജാമ്യം ലഭിച്ചു. സുല്‍ത്താന് ബത്തേരി ജുഡീഷ്യല് ഫസ്റ്റ് ക്ലാസ് മജിസ്‌ട്രേറ്റ് കോടതിയാണ് ജാമ്യം നല്‍കിയത്. മീനങ്ങാടി പോലീസ് രജിസ്റ്റര് ചെയ്ത കേസുകളിലും ദീപുവിന് ജാമ്യം കിട്ടിയിട്ടുണ്ട്.\nപോലീസ് കസ്റ്റഡിയില് വച്ച് തന്നെ വളഞ്ഞിട്ട് തല്ലിയെന്നും കുറ്റം സമതിക്കാന് വേണ്ടി കടുത്ത സമ്മര്‍ദ്ദം ചെലുത്തിയെന്നും ദീപു പറഞ്ഞു.\nഡ്രൈവിങ്ങ് അറിയാഞ്ഞിട്ടും കാര് മോഷ്ടിച്ച് ഓടിച്ചു എന്ന് ആരോപിച്ചായിരുന്നു സുല്‍ത്താന് ബത്തേരി പോലീസ് ആദിവാസി യുവാവ് ദീപുവിനെ അറസ്റ്റ് ചെയ്തത്. നവംമ്പര് 5നാണ് 22 വയസ്സുക്കാരന് ദീപുവിനെ പോലീസ് അറസ്റ്റ് ചെയ്തിരുന്നത്.\nവാഹനം ഓടിക്കാന് അറിയിലെന്നും താന് ഇന്നുവരെ കാറില് കയറിട്ട് പോലുമില്ല എന്നും ദീപു ചൂണ്ടിക്കാട്ടി. വാഹനത്തില് ചാരി നിന്നതിന് ഉടമയുമായി വാക്കുതര്‍ക്കം ഉണ്ടായാതാണെന്നും ബാക്കിയെല്ലാം കെട്ടിചമച്ചതാണെന്നും ദീപു പറഞ്ഞു.


പ്രവാചക ശബ്‌ദം - അമേരിക്കയിലേയും കാനഡയിലേയും എത്യോപ്യന് വിശ്വാസികള്‍ക്കായി അപ്പസ്തോലിക വിസിറ്റര്\nപ്രവാചക ശബ്ദം 03-07-2020 - Friday\nവത്തിക്കാന് സിറ്റി/ വാഷിംഗ്ടണ് ഡി.സി: യൂറോപ്പിലെ എത്യോപ്യന് കത്തോലിക്കര്‍ക്കായുള്ള അപ്പസ്തോലിക വിസിറ്ററെ നിയമിച്ചതിന് പിന്നാലെ അമേരിക്കയിലേയും കാനഡയിലേയും എത്യോപ്യന് വിശ്വാസികള്‍ക്കായി അപ്പസ്തോലിക വിസിറ്ററെ നിയമിച്ച് ഫ്രാന്‍സിസ് പാപ്പ. ആഡിസ് അബാബ അതിരൂപതയിലെ വൈദികനായ ഫാ. ടെസ്ഫായെ വോള്‍ഡെ മറിയം ഫെസുവിനെയാണ് അമേരിക്കയിലേയും കാനഡയിലേയും ഗെ’യിസ് ഭാഷാവിഭാഗത്തില്‍പ്പെട്ട എത്യോപ്യന് കത്തോലിക്കരുടെ അപ്പസ്തോലിക വിസിറ്ററായി നിയമിച്ചിരിക്കുന്നത്. ഇന്നലെയാണ് ഇതുസംബന്ധിച്ച വിവരം പരിശുദ്ധ സിംഹാസനം പുറത്തുവിട്ടത്.\nപുരാതന അലക്സാണ്ട്രിയന് ആരാധനാക്രമമാണ് ഇരു രാജ്യങ്ങളിലേയും എത്യോപ്യന് കത്തോലിക്കര് പിന്തുടരുന്നത്. മാര്‍പാപ്പയുടെ കീഴിലുള്ള 23 പൗരസ്ത്യ കത്തോലിക്ക സഭകളിലൊന്നാണ് ആഡിസ് അബാബ കേന്ദ്രമാക്കിയുള്ള എത്യോപ്യന് കത്തോലിക്കാ സഭ. ഏതാണ്ട് 71,000 അംഗങ്ങള് എത്യോപ്യന് കത്തോലിക്കാ സഭയിലുണ്ടെന്നാണ് കണക്കാക്കപ്പെടുന്നത്. എത്യോപ്യക്ക് പുറമേ, യൂറോപ്പിലും വടക്കന് അമേരിക്കയിലും ഓസ്ട്രേലിയയിലും എത്യോപ്യന് വിശ്വാസികളുണ്ട്. വാഷിംഗ്‌ടണിലെ ആഫ്രിക്കന് കത്തോലിക്കരെ ഒരുമിപ്പിക്കുന്നതില് നിര്‍ണ്ണായക പങ്ക് വഹിച്ചിട്ടുള്ള ഫാ. ഫെസു ഒരു ദശകത്തോളം അമേരിക്കയിലാണ് ചിലവഴിച്ചത്.\nവാഷിംഗ്‌ടണിലെ മോസ്റ്റ് ബ്ലസഡ് സാക്രമെന്റ് ദേവാലയത്തിലെ പാസ്റ്ററല് അസിസ്റ്റന്റായി സേവനം ചെയ്തിട്ടുള്ള അദ്ദേഹം തിരികെ എത്യോപ്യയിലെത്തി ആഡിസ് അബാബ അതിരൂപതാ ചാന്‍സിലറായി സേവനം ചെയ്തുവരികെയാണ് പുതിയ നിയമനം. നെതര്‍ലന്‍ഡ്‌സിലെ ഹാര്‍ലം-ആംസ്റ്റര്‍ഡാം രൂപതാ വൈദികനായ ഫാ. പെട്രോസ് ബെര്‍ഗായെ യൂറോപ്പിലെ എത്യോപ്യന് കത്തോലിക്കരുടെ അപ്പസ്തോലിക വിസിറ്ററായി ഇക്കഴിഞ്ഞ ജനുവരിയില് പാപ്പ നിയമിച്ചിരിന്നു.\nമധ്യപൂര്‍വ്വേഷ്യന് രാജ്യങ്ങളിലെ ക്രൈസ്തവരോടുള്ള പെരുമാറ്റം അപമാനത്തിനപ്പുറം: ഡൊണാള്‍ഡ് ട്രംപ്\nവാഷിംഗ്ടണ് ഡി.സി: മധ്യപൂര്‍വ്വേഷ്യയിലെ ചില രാജ്യങ്ങള് ക്രൈസ്തവരോടു പെരുമാറുന്നത്...\n'പ്രക്ഷോഭകര് അഗ്നിക്കിരയാക്കിയതിനേക്കാള് കൂടുതല് ബൈബിളുകള് ഉപയോഗിച്ച് ജനങ്ങള് പ്രാര്‍ത്ഥിക്കുന്നു'\nപോര്‍ട്ട്‌ലാന്‍ഡ്: അമേരിക്കയിലെ പോര്‍ട്ട്‌ലാന്‍ഡില് ബി.എല്.എം പ്രക്ഷോഭകര്...\nസ്വർഗ്ഗാരോപണ തിരുനാളില് കടലിനെ അനുഗ്രഹിക്കുന്ന പാരമ്പര്യം പിന്തുടരാൻ വിശ്വാസി സമൂഹം\nമേരിലാന്‍ഡ്: പരിശുദ്ധ കന്യകാമറിയത്തിന്റെ സ്വർഗ്ഗാരോപണ തിരുനാള് ദിനമായ ഇന്നു കടലിനെ...\nരാജ്യത്തിന്റെ യഥാർത്ഥ മക്കൾ ക്രൈസ്തവര്, രാജ്യംവിട്ട ക്രൈസ്തവരെ തിരികെ ക്ഷണിച്ച് ഇറാഖി പ്രധാനമന്ത്രി\nബാഗ്ദാദ്: ഇസ്ലാമിക് സ്റ്റേറ്റിന്റെ പീഡനം മൂലം രാജ്യംവിട്ട ക്രൈസ്തവരോട് തിരികെ വരാൻ ആഹ്വാനവുമായി...\nCCC Malayalam 66 | കത്തോലിക്കാ സഭയുടെ മതബോധനഗ്രന്ഥം പഠനപരമ്പര | അറുപത്തിയാറാം ഭാഗം\nകത്തോലിക്ക സഭയുടെ മതബോധനഗ്രന്ഥം പഠനപരമ്പര അറുപത്തിയാറാം ഭാഗം. രണ്ടാം വത്തിക്കാൻ കൗൺസിലിന്റെ...\nകോവിഡ് കാലത്ത് മരണമടഞ്ഞവര്‍ക്കായി ചങ്ങനാശ്ശേരി അതിരൂപത വിശുദ്ധ കുര്‍ബാന അര്‍പ്പിച്ചു\nചങ്ങനാശേരി: കോവിഡ് കാലമായ മാര്‍ച്ച് മുതല് ഇതുവരെ മരണമടഞ്ഞ വൈദികരെയും സന്യസ്തരെയും അല്മായരെയും...


Operation Ganga| അഞ്ചാമത്തെ വിമാനം ഡൽഹിയിലെത്തി; റൊമേനിയയിൽ നിന്ന് 249 യാത്രക്കാർ മടങ്ങിയെത്തി| 5th Operation Ganga flight reaches Delhi airport – News18 Malayalam\nOperation Ganga| അഞ്ചാമത്തെ വിമാനം ഡൽഹിയിലെത്തി; റൊമേനിയയിൽ നിന്ന് 249 യാത്രക്കാർ മടങ്ങിയെത്തി\nയുക്രെയ്ൻ അതിർത്തി രാജ്യങ്ങളായ ഹംഗറി, പോളണ്ട്, സ്ലോവാക്യ, റൊമാനിയ അതിര്‍ത്തികളിലൂടെ കൂടുതല് ഇന്ത്യക്കാരെ നാട്ടിലെത്തിക്കാനാണ് ശ്രമം\nന്യൂഡൽഹി: യുക്രെയ്ൻ രക്ഷാദൗത്യത്തിന്റെ ഭാഗമായി ഇന്ത്യക്കാരെ തിരികെ എത്തിക്കുന്ന ഓപ്പറേഷൻ ഗംഗയുടെ (Operation Ganga) ഭാഗമായി അഞ്ചാമത്തെ വിമാനം ഡൽഹിയിലെത്തി. റൊമേനിയയിൽ (Romania)നിന്ന് 249 പേരുമായാണ് വിമാനം എത്തിയത്. ഇന്ന് രണ്ട് വിമാനങ്ങളാണ് ഇന്ത്യയിൽ എത്തുന്നത്. ഹംഗറിയിൽ നിന്നാണ് രണ്ടാമത്തെ വിമാനം എത്തുക. ഇൻഡിഗോ വിമാനങ്ങളിലാണ് ഇന്ത്യൻ സംഘത്തെ നാട്ടിലെത്തിക്കുന്നത്.\nയുക്രെയ്ൻ അതിർത്തി രാജ്യങ്ങളായ ഹംഗറി, പോളണ്ട്, സ്ലോവാക്യ, റൊമാനിയ അതിര്‍ത്തികളിലൂടെ കൂടുതല് ഇന്ത്യക്കാരെ നാട്ടിലെത്തിക്കാനാണ് ശ്രമം. ഇതിനു പുറമേ മോള്‍ഡോവ വഴിയും സംഘമെത്തും. ഇവിടങ്ങളിൽ അതിർത്തികൾ കടക്കുന്ന ഇന്ത്യക്കാരെ സഹായിക്കാൻ ക്രോൺട്രോറൂമുകൾ സജ്ജീകരിച്ചിട്ടുണ്ട്. ഓപ്പറേഷൻ ഗംഗയുടെ വിവരങ്ങൾ പങ്കുവക്കാൻ ട്വിറ്റർ അക്കൗണ്ടും ആരംഭിച്ചു.\nപോളണ്ട് അതിർത്തിയിലേക്ക് ഇന്ത്യക്കാർക്കായി പ്രത്യേക ബസുകൾ തയ്യാറക്കിയതായി സ്ഥാനപതി കാര്യാലയം അറിയിച്ചിട്ടുണ്ട്. ഷെഹ്നി അതിർത്തിയിലെ ഇന്ത്യക്കാർക്കായി 10 ബസുകൾ സർവ്വീസ് നടത്തും. അതേസമയം, ലിവിവിൽ ഉള്ളവർ അവിടെ തന്നെ തുടരണമെന്നാണ് നിർദേശം.\nകിഴക്കൻ യുക്രെയ്നിൽ കുടുങ്ങിക്കിടക്കുന്നവരെ തിരിച്ചെത്തിക്കാനുള്ള ശ്രമങ്ങളും തുടരുകയാണ്. റഷ്യ വഴിയുള്ള രക്ഷാപ്രവർത്തനമാണ് പരിഗണനയിലുള്ളത്. റഷ്യ, യുക്രെയ്ൻ സ്ഥാനപതിമാരുമായി വിദേശകാര്യ സെക്രട്ടറി ഹർഷ് വർധൻ ശ്യംഗ്ള ആശയവിനിമയം നടത്തി.\nAlso Read-War In Ukraine | റഷ്യക്കെതിരായ പ്രമേയം: രക്ഷാസമിതി വോട്ടെടുപ്പിൽനിന്ന് ഇന്ത്യ വീണ്ടും വിട്ടുനിന്നു; യു.എൻ പൊതുസഭയിലും നിഷ്പക്ഷ നിലപാട് ആവർത്തിക്കും\nഒഴിപ്പിക്കൽ ദൗത്യത്തിന് യുക്രെയ്ൻ പിന്തുണ അറിയിച്ചിട്ടുണ്ട്. പ്രധാനമന്ത്രി നരേന്ദ്ര മോദിയുടെ അധ്യക്ഷതയിൽ ഉന്നതതലയോഗം ചേർന്ന് രക്ഷാപ്രവർത്തനത്തിന്റെ പുരോഗതി വിലയിരുത്തി. വിദേശകാര്യമന്ത്രാലയത്തിന്റെ കണക്ക് പ്രകാരം 16,000 ആളുകളാണ് ഇനി യുക്രെയ്നില് നിന്ന് തിരികെ എത്താനുള്ളത്. രക്ഷാദൗത്യത്തിനായി കൂടുതൽ വിമാനങ്ങൾ വ്യോമയാനമന്ത്രാലയം സജ്ജമാക്കുന്നുണ്ട്.\nAlso Read-ബെലാറസിൽ വെച്ച് റഷ്യയുമായി ചര്‍ച്ചയാകാം; സമ്മതമറിയിച്ച് യുക്രെയ്ൻ\nഅതേസമയം, കരിപ്പൂരിൽ ഇന്നലെ ഏഴുമണിയ്ക്കെത്തിയ വിമാനത്തിൽ യുക്രെയിനിൽ നിന്നുള്ള ഒമ്പത് മലയാളി വിദ്യാർഥികളെത്തി. കോഴിക്കോട്, മലപ്പുറം, കണ്ണൂർ, പാലക്കാട് ജില്ലകളിലുള്ളവരാണ് വിദ്യാർഥികൾ. ഡൽഹിയിൽ നിന്ന് വിദ്യാർഥികളെയും കൊണ്ട് രണ്ടാമതെത്തിയ വിമാനമാണിത്.\nFirst published: February 28, 2022, 08:29 IST


എന്റെ മീശ എനിക്ക് ഒരുപാട് ഇഷ്ടം ആണ്, എനിക്ക് ഇല്ലാത്ത പ്രശ്നം നിങ്ങൾക്ക് എന്തിനാ?പരിഹാസങ്ങള്‍ക്ക് മറുപടിയുമായി ഷൈജ - Janayugom Online\nസംസ്ഥാനത്ത് വീണ്ടും ഒരു കോ...\nVeena Rajan July 29th, 2020\nരാജ്യത്ത് കോവിഡ് ബാധിതര�...\nപ്രശാന്ത് ഭൂഷണെതിരായ നീക്കം ഭൂഷണമല്ല\nHome / Life Style / എന്റെ മീശ എനിക്ക് ഒരുപാട് ഇഷ്ടം ആണ്, എനിക്ക് ഇല്ലാത്ത പ്രശ്നം നിങ്ങൾക്ക് എന്തിനാ?പരിഹാസങ്ങള്‍ക്ക് മറുപടിയുമായി ഷൈജ\nഎന്റെ മീശ എനിക്ക് ഒരുപാട് ഇഷ്ടം ആണ്, എനിക്ക് ഇല്ലാത്ത പ്രശ്നം നിങ്ങൾക്ക് എന്തിനാ?പരിഹാസങ്ങള്‍ക്ക് മറുപടിയുമായി ഷൈജ\nPosted on July 29, 2020, 12:00 pm\nമനുഷ്യനായി പിറന്നവരില് ഒരു 90 ശതമാനം ആളുകളും സൗന്ദര്യ സങ്കല്‍പ്പങ്ങള് ഉളളവരാണ്. മുഖത്ത് ചെറിയ ഒരു മുഖകുരുവോ, എന്തെങ്കിലും പാടുകളോ വന്നാല് പോലും സഹിക്കാത്തവരാണ് മിക്കവരും. അതിനിടയിലാണ് മീശ പെണ്ണിന് അലങ്കാരമായി കണ്ടുകൊണ്ട് അത് ലോകത്തോട് വിളിച്ചു പറയുകയാണ് ഷൈജ എന്ന കോളയാട് സ്വദേശി.\nഎന്റെ മീശ എനിക്ക് ഒരുപാട് ഇഷ്ടം ആണ് എനിക്ക് ഇല്ലാത്ത പ്രശ്നം നിങ്ങൾക്ക് എന്തിനാ? ആര് പറഞ്ഞാലും ഞാൻ എന്റെ മീശ കളയില്ല എന്ന് ഉറക്കെ വിളിച്ചു പറയുകയാണ് ഈ കണ്ണൂര്‍ക്കാരി.\nകൗമാരകാലത്ത് വളരെ ചെറിയ മീശയേ ഉണ്ടായിരുന്നുള്ളൂ. പിന്നെയാണ് കട്ടി കൂടിയത്. ഞാനത് കളയാൻ നിന്നില്ല. എനിക്കെന്റെ മീശ ഇഷ്ടപ്പെട്ടു. വായയുടെ അവിടേക്ക് വളരുമ്പോൾ ആണുങ്ങൾ ചെയ്യുന്നത് പോലെ വെട്ടിയൊതുക്കും.അതല്ലാതെ മീശ കളയണമെന്ന് തോന്നിയിട്ടേയില്ല. എന്റെ വീട്ടുകാർക്കും ഭർത്താവിനും മകൾക്കുമൊന്നുമില്ലാത്ത പ്രശ്നമാണ് നാട്ടുക്കാര്‍ക്ക്.\nഒരു മീശയല്ലേ ചേട്ടാ… മൂക്കിന് കീഴെയുള്ള കുറച്ച് രോമങ്ങൾ… അതിന്റെ പേരിൽ എന്തിനാണീ പുകില്? എന്റെ മീശ എന്റെ മേൽവിലാസമാണ്. എന്റെ മറ്റേത് ശരീരഭാഗങ്ങളേയും പോലെ എനിക്ക് പ്രിയപ്പെട്ടതാണ്. അതിന്റെ മേൽ കത്തിവയ്ക്കാൻ തൽക്കാരം താൽപര്യമില്ല. പിന്നെ പിസിഒഡിയുടെ പേരിൽ പൊങ്ങിവന്നതൊന്നുമല്ല കേട്ടോ മീശ…എന്നും ഷൈജ പറയുന്നു.\nആളുകള് മീശക്കാരിയെന്ന് കളിയാക്കി വിളിക്കാറുണ്ട്. പൊതു സ്ഥലങ്ങളില് പോകുമ്പോള് ആളുകള് തുറിച്ചു നോക്കാറുണ്ട്. കമന്റ് അടിക്കാറുണ്ട്. പക്ഷേ ഷൈജ അതൊന്നും കാര്യമായിട്ട് എടുക്കുന്നില്ല. ഇനി എന്തൊക്കെ പ്രശ്നങ്ങള് വന്നാലും മീശ കളയില്ലെന്ന ഉറച്ച നിലപാടിലാണ് ഷൈജ.\nENGLISH SUMMARY: shyja says about her moustache\nവെസ്പ ഫെയ്‌സ് ലിഫ്റ്റ് ശ്രേണിയും അപ്രീലിയ സ്റ്റോമും വിപണിയില്\nകൊറോണ കഴിയുമ്പോൾ അവിഹിത ബന്ധങ്ങൾക്ക് സംഭവിക്കുന്നത് ഇതാണ്: സൈക്കോളജിസ്റ്റ് കല എഴുതുന്നു\nV S / May 13\nഎബിഎസുമായി ക്ലാസിക് 350\nV S / Oct 29\nപാര്‍ക്കിന്‍സണ്‍സ് രോഗികള്‍ക്ക് ആശ്വാസമായി ഡീപ് ബ്രെയിന് സ്റ്റിമുലേഷന് സര്‍ജറി\nJanayugom / Apr 11


സാരിയണിഞ്ഞ് ജൂഹി റുസ്തഗി! ഉപ്പും മുളകിനിടയിലെ മനോഹര നിമിഷം പങ്കുവെച്ച് താരം! - Malayalam Filmibeat\nമിനിസ്‌ക്രീനിലെ മിന്നും താരങ്ങളിലൊരാളായി മുന്നേറുകയാണ് ജൂഹി റുസ്തഗി. ഉപ്പും മുളകുമെന്ന ജനപ്രിയ പരമ്പരയിലൂടെയാണ് ഈ താരം അഭിനയ രംഗത്തേക്ക് എത്തിയത്. സുഹൃത്തിന്റെ പിറന്നാളാഘോഷത്തില് പങ്കെടുക്കാനത്തിയ ജൂഹിയോട് അഭിനയിക്കാന് താല്‍പര്യമുണ്ടോയെന്ന് ചോദിക്കുകയായിരുന്നും സംവിധായകന്. അഭിനയത്തില് മുന്‍പരിചയമൊന്നുമില്ലാതെയായിരുന്നു ലച്ചുവിന്റെ വരവ്. ചുരുങ്ങിയ കാലം കൊണ്ട് തന്നെ പ്രേക്ഷക മനസ്സില് ഇടംനേടാന് ഈ താരത്തിന് കഴിഞ്ഞിരുന്നു.\nഉപ്പും മുളകിന്റെ എല്ലാമെല്ലാമാണ് ലച്ചുവെന്നാണ് ആരാധകര് പറയുന്നത്. കേശു-ശിവയെ ഭിന്നിപ്പിക്കാനും മുടിയനെ വിമര്‍ശിക്കാനുമൊക്കെ ഏറെ മുന്നിലാണ് ലച്ചു. അമ്മയുടെ അസാന്നിധ്യത്തില് എല്ലാവരുടെയും കാര്യങ്ങള് നോക്കാനൊക്കെ ലച്ചു റെഡിയാണ്. കവിതയും പാട്ടുമൊക്കെയായി ഇടയ്ക്ക് വെറുപ്പിക്കാറുണ്ട് ലച്ചു ചേച്ചിയെന്നാണ് കേശുവിന്റേയും ശിവയുടേയും പരാതി. കവിത കേള്‍ക്കുമ്പോള്‍ത്തന്നെ ഇരുവരും സ്ഥലം വിടാറുമുണ്ട്. വീട്ടില് എന്തെങ്കിലും പ്രശ്‌നം വരുമ്പോള് ലച്ചുവിന്റെ 'ഗമണ്ടന്' മണ്ടത്തരവും പുറത്തുവരാറുണ്ട്.\nസോഷ്യല് മീഡിയയിലൂടെ ശക്തമായ പിന്തുണയാണ് ലച്ചുവിന് ലഭിച്ചുകൊണ്ടിരിക്കുന്നത്. നിമിഷനേരം കൊണ്ടാണ് ലച്ചുവിന്റെ പോസ്റ്റുകള് തരംഗമായി മാറാറുള്ളത്. വേറിട്ട മേക്കോവറും പുത്തന് ഫാഷന് പരീക്ഷണവുമായും ലച്ചു എത്താറുണ്ട്. സാരി ഇഷ്ടം അറിയിക്കുന്ന പോസ്റ്റുമായാണ് കഴിഞ്ഞ ദിവസം ലച്ചു എത്തിയത്. ചിത്രം ഇതിനകം തന്നെ വൈറലായി മാറിക്കഴിഞ്ഞിട്ടുണ്ട്. ജൂഹി റുസ്തഗിയുടെ ഇന്‍സ്റ്റഗ്രാം പോസ്റ്റ് കാണാം.\nSaree ishttam✨ 📸@jithin_jon\nA post shared by juhi Rustagi (@juhirus) on Sep 6, 2019 at 7:36am PDT\nമമ്മൂട്ടിക്ക് ആശംസ നേരാനായി വന്‍ജനാവലി! നേരിട്ടെത്തി സര്‍പ്രൈസ് നല്‍കി രമേഷ് പിഷാരടി! വീഡിയോ വൈറല്\nലെച്ചുവിനെ തന്നെ മതി! ഉപ്പും മുളകിലേക്കും പൂജയെ കുറിച്ച് ചോദിക്കുന്നവരോട് ഒറ്റ ഉത്തരമേയുള്ളു\nനടി ജൂഹി റുസ്തഗിയുടെ ദിവസമാണിന്ന്! ആശംസകള് അറിയിച്ച് ആരാധകരും, വിവാഹം ഉടനുണ്ടാവുമോ എന്ന ചോദ്യവും\nജൂഹി റുസ്തഗിയെ കൂടുതല് സുന്ദരിയാക്കുന്നത് എന്താണെന്ന് അറിയാമോ? വസ്ത്രത്തിലെ വെറൈറ്റികളുമായി നടി\nജൂഹി റുസ്തഗിയും റോവിനുമായുള്ള വിവാഹം കഴിഞ്ഞോ? താരത്തിന്‍റെ പ്രതികരണം ഇങ്ങനെ!\nചുവടുവെച്ച് ജൂഹി റുസ്തഗി! ലോക് ഡൗണിലെ വലിയ സന്തോഷം പങ്കുവെച്ച് താരം! വീഡിയോ വൈറല്\nRead more about: juhi rustagi uppum mulakum ഉപ്പും മുളകും ജൂഹി റുസ്തഗി\nJuhi Rustagi's sari pic trending in social media.


kerala assembly election 2021; CPM moves to give only seat to Antony Raju in Democratic Kerala Congress | ആന്‍റണി രാജുവിന് ഒരു സീറ്റ്; സ്കറിയക്കും കുഞ്ഞുമോനും ഇല്ല; ഇടതിലെ ചെറുകക്ഷികള്‍ക്ക് വന് നഷ്ട സാധ്യത - Malayalam Oneindia\nതിരുവനന്തുപുരം: കഴിഞ്ഞ നിയമസഭാ തിരഞ്ഞെടുപ്പിനെ നേരിട്ട മുന്നണിയില് നിന്നും കൂടുതല് ശക്തമായ സംവിധാനവുമായാണ് ഇടതുമുന്നണി വരാന് പോകുന്ന നിയമസഭ തിരഞ്ഞെടുപ്പിനെ നേരിടാന് പോവുന്നത്. കഴിഞ്ഞ തവണ യുഡിഎഫില് ഉണ്ടായിരുന്ന കേരള കോണ്‍ഗ്രസ് എം, എല്‍ജെഡി എന്നീ കക്ഷികള് ഇപ്പോള് ഇടത് പാളയത്തിലെത്തി. കൂടുതല് കക്ഷികള് വന്നത് മുന്നണിയുടെ ആത്മവിശ്വാസം വര്‍ധിപ്പിക്കുന്നുണ്ടെങ്കിലും പുതുതായി വന്നവര്‍ക്ക് മത്സരിക്കാന് സീറ്റുകള് കണ്ടെത്തേണ്ടത് മുന്നണിക്ക് വലിയ പ്രതിസന്ധിയും സൃഷ്ടിച്ചിരിക്കുകയാണ്. ഇതോടെ മുന്നണിയിലെ ചെറുകക്ഷികളില് പലരുടേയും സീറ്റുകളുടേയും എണ്ണത്തില് ഇത്തവണ വന് കുറവ് ഉണ്ടായിരിക്കും.\nസീറ്റുകളുടെ കാര്യത്തില് എല്ലാവരും വിട്ടുവീഴ്ചയ്ക്ക് തയ്യാറാവണമെന്ന കാര്യം സിപിഎം എല്ലാ ഘടകക്ഷികളേയും അറിയിച്ചിട്ടുണ്ട്. സിപിഎമ്മും വലിയ വിട്ടുവീഴ്ചയ്ക്ക് തയ്യാറാവും. സിറ്റിങ് സീറ്റുകള് ഉള്‍പ്പടെ അവര് വിട്ടുനല്‍കും. എല്ലാവരില് നിന്നും സീറ്റുകള് ഏറ്റെടുത്ത് കേരള കോണ്‍ഗ്രസിന് എല്‍ജെഡിക്കും മോശമല്ലാത്ത പരിഗണന തന്നെ നല്‍കാനാണ് സിപിഎം നീക്കുപോക്കുകള് നടത്തുന്നത്.\nജനാധിപത്യ കേരള കോണ്‍ഗ്രസിന് ഉള്‍പ്പടെ സീറ്റുകള് കുറയുമ്പോള് ദീര്‍ഘകാല സഹകരണത്തിന് ശേഷം മുന്നണിയിലേക്ക് പ്രവേശനം ലഭിച്ച ഐഎന്‍എല്ലിന് സീറ്റുകള് ലഭിക്കും. എന്നാല് അഞ്ചോളം സീറ്റുകള് വേണമെന്ന അവരുടെ ആവശ്യം ഒരിക്കലും അംഗീകരിക്കില്ല. രണ്ട് അല്ലെങ്കില് മൂന്ന് സീറ്റുകള് മാത്രമായിരിക്കും ഐഎന്‍എല്ലിന് വിട്ടു നല്‍കുക. കഴിഞ്ഞ തവണ മൂന്ന് സീറ്റിലായിരുന്നു അവരുടെ മത്സരം.\nപത്ത് ഘടകക്ഷികള് ഉള്ളതില് സിപിഎം, സിപിഐ, കേരള കോണ്‍ഗ്രസ്, എല്‍ജെഡി എന്ന നിലയിലായിക്കും പരിഗണന. കൂടുതല് സീറ്റുകളില് സിപിഎം. അതിന് ശേഷമുള്ളവര്‍ക്ക് യഥാക്രമം സീറ്റുകള് കുറഞ്ഞ് വരും. 2016 ലെ നിയമസഭ തിരഞ്ഞെടുപ്പില് 90 സീറ്റുകളിലായിരുന്നു സിപിഎം മത്സരിച്ചത്, സിപിഐ 27, ജെഡിഎസ് 5, എന്‍സിപി 4, സ്കറിയ തോമസ് 1, കേരള കോണ്‍ഗ്രസ് ബി 1, കോണ്‍ഗ്രസ് എസ് 1, ജനാധിപത്യ കേരള കോണ്‍ഗ്രസ് 4, സിഎംപി അരവിന്ദാക്ഷന് 1, ആര്‍എസ്പി എല് 1, നാഷണല് സെക്കുലര് കോണ്‍ഫറന്‍സ്2എന്നിങ്ങനെയായിരുന്നു കഴിഞ്ഞ തവണത്തെ സീറ്റ് വിഭജനം.\nഇതില് സിഎംപി അരവിന്ദാക്ഷന് വിഭാഗം പിന്നീട് സിപിഎമ്മില് ലയിച്ചു. ഇത്തവണ ഏറ്റവും വലിയ നഷ്ടം ഉണ്ടാവാന് പോവുന്നത് ജനാധിപത്യ കേരള കോണ്‍ഗ്രസിനായിരിക്കും. കഴിഞ്ഞ നിയമസഭ തിരഞ്ഞെടുപ്പ് സമയത്ത് കേരള കോണ്‍ഗ്രസ് എമ്മില് നിന്നും ഫ്രാന്‍സിസ് ജോര്‍ജിന്‍റെ നേതൃത്വത്തില് പിരിഞ്ഞ് വന്നവര് രൂപീകരിച്ച പാര്‍ട്ടിയാണ് ജനാധിപത്യ കേരള കോണ്‍ഗ്രസ്. അന്ന് നാല് സീറ്റ് നല്‍കിയെങ്കിലും എല്ലായിടത്തും പരാജയപ്പെട്ടു. ഇത്തവണ ആന്‍റണി രാജുവിനെ മാത്രം സീറ്റ് നല്‍കാനാണ് ആലോചന.\nഫ്രാന്‍സിസ് ജോര്‍ജ് മടങ്ങി\nഅടുത്തിടെ ഫ്രാന്‍സിസ് ജോര്‍ജിന്‍റെ നേതൃത്വത്തില് ഒരു വിഭാഗം കേരള കോണ്‍ഗ്രസ് ജോസഫ് വിഭാഗത്തില് ലയിച്ചതോടെ പാര്‍ട്ടിയുടെ ശക്തിയുടെ കുറഞ്ഞു. നേരത്തെ കേരള കോണ്‍ഗ്രസ് എമ്മില് ലയിക്കുക എന്ന നിര്‍ദേശം സിപിഎം മുന്നോട്ട് വെച്ചിരുന്നതായി സൂചനയുണ്ടായിരുന്നെങ്കില് ജനാധിപത്യ കേരള കോണ്‍ഗ്രസ് നേതാക്കള് ഇത് തള്ളുകയാണുണ്ടായത്.\nനാല് സീറ്റ് ചോദിക്കും\nഇത്തവണ ഒരു സീറ്റ് മാത്രമാണ് ജനാധിപത്യ കേരള കോണ്‍ഗ്രസിന് ലഭിക്കുകയെന്നാണ് സൂചന. അത് ആന്‍റണി രാജുവിനായിരിക്കും. എന്നാല് സീറ്റുകളില് ഒരു വിട്ടുവീഴ്ചയ്ക്കും തയ്യാറല്ലെന്നാണ് ജനാധിപത്യ കേരള കോണ്‍ഗ്രസ് എം നേതാക്കള് വ്യക്തമാക്കുന്നത്. നാല് സീറ്റുകളും ഇത്തവണ ചോദിക്കും. ഫ്രാന്‍സിസ് ജോര്‍ജും കൂട്ടരും പോയെങ്കിലും പാര്‍ട്ടിയുടെ കരുത്ത് ചോര്‍ന്നിട്ടില്ലെന്നാണ് നേതാക്കളുടെ വാദം.\nതിരുവനന്തപുരം, ചങ്ങനശ്ശേരി, പൂഞ്ഞാര്, ഇടുക്കി സീറ്റുകള് ആവശ്യപ്പെടുമെന്നും നേതാക്കള് വ്യക്തമാക്കുന്നു. പാര്‍ട്ടി ചെയര്‍മാന് ഡോ. കെ സി ജോസഫ് മത്സരിച്ച മണ്ഡലമാണ് ചങ്ങനാശേരി. ഇടുക്കിക്ക് പകരം ഇരിക്കൂര് നല്‍കണമെന്നും ചങ്ങനാശേരി നല്‍കിയില്ലെങ്കില് കുട്ടനാട് ആവശ്യപ്പെടുമെന്നുമാണ് നേതാക്കള് നല്‍കുന്ന സൂചന. ജനാധിപത്യ കേരള കോണ്‍ഗ്രസിന് പകരം ഈ സീറ്റുകളില് കേരള കോണ്‍ഗ്രസ് എം മത്സരിക്കാനുള്ള സാധ്യത ശക്തമായതോടെയാണ് നേതാക്കള് എതിര്‍പ്പുമായി രംഗത്ത് എത്തിയത്.\nസ്കറിയ തോമസിന്‍റെ നേതൃത്വത്തിലുള്ള കേരള കോണ്‍ഗ്രസിന് ഇക്കുറി സീറ്റ് കിട്ടുമോയെന്ന കാര്യം സംശയമാണ്. മന്ത്രി രാമചന്ദ്രന് കടന്നപ്പള്ളി മത്സരിക്കാന് ഇല്ലെങ്കില് കോണ്‍ഗ്രസ് എസിനും സീറ്റുണ്ടാവില്ല. കഴിഞ്ഞ തവണ നാല് സീറ്റില് മത്സരിച്ച എന്‍സിപിക്ക് പാലാ ഇതിനോടകം നഷ്ടമായി കഴിഞ്ഞു. മലപ്പുറത്തെ കോട്ടക്കലിന്‍റെ കാര്യത്തില് ഉറപ്പില്ല. എലത്തൂരും കുട്ടനാടും മാത്രമാണ് ഉറപ്പിച്ചിരിക്കുന്നത്.\nകോവൂര് കുഞ്ഞുമോനും റഹീമും\nകുന്ദമംഗലത്ത് പിടിഎ റഹീം വീണ്ടും ജനവിധി തേടും. കോവൂര് കുഞ്ഞുമോന് സീറ്റിനായി ശക്തമായ സമ്മര്‍ദ്ദം നടത്തുന്നുണ്ടെങ്കിലും അവരുടെ പാര്‍ട്ടിയില് തന്നെ തര്‍ക്കം രൂക്ഷമായതിനാല് സീറ്റ് നല്‍കാന് സാധ്യതയില്ല. കുഞ്ഞുമോന്‍റെ കുന്നത്തൂര് സീറ്റ് സിപിഐ അല്ലെങ്കില് സിപിഎം ഏറ്റെടുത്തേക്കും. കാഞ്ഞിരപ്പള്ളിയും ചങ്ങനാശ്ശേരിയും വിട്ടുനല്‍കാന് സിപിഐയും തയ്യാറായിട്ടുണ്ട്.\nകേരള കോണ്‍ഗ്രസിന് പത്ത് സീറ്റുകള് നല്‍കാനാണ് നീക്കം. എല്‍ജെഡിക്കും ജെഡിഎസിനും കൂടി ഏഴ് അല്ലെങ്കില് എട്ട് സീറ്റാണ് നല്‍കുക. മുമ്പ് ഇരുപാര്‍ട്ടികളും ഒന്നിച്ചായിരുന്നപ്പോള് എല്‍ഡിഎഫ് എട്ട് സീറ്റുകളായിരുന്നു നല്‍കിയിരുന്നത്. ഇത്തവണ എല്‍ജെഡി ഏഴും ജെഡിഎസ് നാല് സീറ്റുകളുമാണ് ചോദിക്കുന്നത്. എന്നാല് ഇരു പാര്‍ട്ടികളും ഇപ്പോള് തങ്ങളുടെ ആവശ്യത്തില് ഉറച്ച് നില്‍ക്കുകയാണ്.\nഗണേഷ് കുമാറിന് വേണ്ടി ഒരു സീറ്റ് വിട്ട് നല്‍കും. എന്നാല് പത്തനാപുരത്ത് നിന്ന് അദ്ദേഹത്തെ കൊട്ടാരക്കരയ്ക്ക് മാറ്റാനാണ് സാധ്യത. കക്ഷികളില് നിന്നും സീറ്റുകള് ഏറ്റെടുക്കുമ്പോള് മുന്നണിയുടെ കെട്ടുറപ്പിനെ ബാധിക്കാതിരിക്കാനും സിപിഎം അതീവ ശ്രദ്ധ പുലര്‍ത്തുന്നു. തങ്ങള് വിട്ടുനല്‍കുന്ന സീറ്റുകള് ചൂണ്ടിക്കാണിച്ചും പരമാവധി ചര്‍ച്ചകള് നടത്തിയുമായിരിക്കും ഇവരെ അനുനയിപ്പിക്കുക.\nkerala assembly election 2021 kerala congress antony raju cpm cpi ljd kerala congressbldf കേരള കോണ്‍ഗ്രസ് എം സിപിഎം സിപിഐ കേരള കോണ്‍ഗ്രസ് ബി എല്‍ഡിഎഫ് politics\nkerala assembly election 2021; CPM moves to give only seat to Antony Raju in Democratic Kerala Congress


അമ്മ സംഘടന എന്തിനായിരുന്നു ദിലീപ് എന്ന നടനെ പുറത്താക്കിയത്? – Intensive Promoter\nHome / Lifestyle / അമ്മ സംഘടന എന്തിനായിരുന്നു ദിലീപ് എന്ന നടനെ പുറത്താക്കിയത്?\nഅമ്മ സംഘടന എന്തിനായിരുന്നു ദിലീപ് എന്ന നടനെ പുറത്താക്കിയത്?\nIntensive Promo June 26, 2018\tLifestyle Leaveacomment 478 Views\nഅമ്മ സംഘടന എന്തിനായിരുന്നു ദിലീപ് എന്ന നടനെ പുറത്താക്കിയത്? ബലാല്‍സംഗം പോലുള്ള ഒരു കുറ്റകൃത്യത്തില് ആരോപിതനായ വ്യക്തിയെ ആണ് വിചാരണ പോലും പൂര്‍ത്തിയാവുന്നതിനു മുമ്ബ് നിങ്ങള് തിരിച്ചെടുക്കുന്നത്; അതില് നിങ്ങള്‍ക്ക് യാതൊരു അപാകതയും തോന്നുന്നില്ലെ?\nഅതിക്രമത്തെ അതിജീവിച്ച ആളും ഈ സംഘടനയുടെ തന്നെ അംഗമല്ലേ ? ദിലീപിനെ തിരിച്ചെടുത്ത ‘അമ്മ’യുടെ തീരുമാനത്തെ ചോദ്യം ചെയ്ത് മഞ്ജു വാര്യരും കൂട്ടരും; ഡബ്ല്യൂ സി സിയുടെ പോസ്റ്റ് ചര്‍ച്ചയാക്കി സോഷ്യല് മീഡിയ.\nമഞ്ജു വാര്യരും പാര്‍വ്വതിയും അടക്കമുള്ള നടികള് ഈ സംഘടനയുടെ ഭാഗമാണ്. അവര് ഉന്നയിക്കുന്ന ചോദ്യങ്ങള് ചുവടെ\n2. സംഘടനയിലേക്ക് ഇപ്പോള് തിരിച്ചെടുക്കുവാന് തീരുമാനിക്കുമ്ബോള് നേരത്തേ ഉണ്ടായിരുന്നതില് നിന്ന് വ്യത്യസ്തമായി എന്തു പുതിയ സാഹചര്യമാണ് ഉണ്ടായിട്ടുള്ളത്?\n3. ബലാല്‍സംഗം പോലുള്ള ഒരു കുറ്റകൃത്യത്തില് ആരോപിതനായ വ്യക്തിയെ ആണ് വിചാരണ പോലും പൂര്‍ത്തിയാവുന്നതിനു മുമ്ബ് നിങ്ങള് തിരിച്ചെടുക്കുന്നത്. അതില് നിങ്ങള്‍ക്ക് യാതൊരു അപാകതയും തോന്നുന്നില്ലെ?\nഅമ്മയുടെ യോഗത്തില് ദിലീപിനെ തിരിച്ചെടുക്കുമോ എന്ന ചോദ്യം വനിതാ അംഗമായ ഊര്‍മിളാ ഉണ്ണിയെ കൊണ്ടാണ് വേദിയില് ഉയര്‍ത്തിയത്. ഇതിന് പുറത്താക്കിയത് നിയമപരമല്ലെന്നും ദിലീപ് കോടതിയില് പോയാല് സംഘടന കുടുങ്ങുമെന്നും പറഞ്ഞു. നേരത്തെ ഇത്തരത്തില് ജഗതി ശ്രീകുമാറിനെതിരെ ആരോപണം ഉണ്ടായപ്പോള് സസ്പെന്റ് ചെയ്യുകയാണ് ചെയ്തത്.\nപുറത്താക്കണമെങ്കില് അതിന് സങ്കീര്‍ണ്ണമായ നടപടികളുണ്ട്. ആദ്യം കുറ്റപത്രം തയ്യാറാക്കണം. അതിന് ശേഷം ദിലീപില് നിന്ന് വിശദീകരണം ചോദിക്കണം. വിശദീകരണം പിരശോധിച്ച് തീരുമാനം എടുക്കണം. ഇവിടെ ആരും കുറ്റപത്രം നല്‍കിയില്ല. വിശദീകരണവും കിട്ടിയില്ല. അതുകൊണ്ട് അമ്മയുടെ ചട്ടപ്രകാരമല്ല തീരുമാനം എടുത്തത്. പ്രത്യേക സാഹചര്യത്തിലെ ഈ നടപടി അമ്മയുടെ പുതിയ എക്സിക്യൂട്ടിവ് പുനപരിശോധിക്കുമെന്നായിരുന്നു ഇടവേള ബാബു വിശദീകരിച്ചത്.\nPrevious എത്ര സമ്പാദിച്ചിട്ടും ഒന്നിനും തികയുന്നില്ലെന്ന് പറയുന്നവര് വായിക്കാന്; ഗള്‍ഫ് വിടുന്നതിന് മുമ്പ് തന്നെ സാമ്പത്തിക ഭദ്രത ഉറപ്പാക്കാം, ഇതാ ചില വഴികള്..!!\nNext അവിഹിതബന്ധം ചോദ്യം ചെയ്ത സഹോദരനെ കൊല്ലാന് യുവതി കറിയില് വിഷം ചേര്‍ത്തു:സഹോദരനുള്‍പ്പടെ നാലുമരണം, യുവതിയും കാമുകനും അറസ്റ്റില്..!!


Kazhchakal ... കാഴ്ചകള്: November 2011\nഎഴുത്തുകാര് എന്ന മഹാ പാപികള്\nതൂലിക ഉണ്ടായിട്ടെന്ത് ഇളക്കിമറിക്കാന് കൈകള് ഇല്ലാത്തിടത്തോളം എന്ത് ഗുണം! ശരിയായ എഴുത്തുകാരുടെ അഭാവം മുല്ലപ്പെരിയാര് വിഷയത്തില് നിഴലിക്കുന്നുണ്ട്... മനുഷ്യനോടോ പ്രകൃതിയോടോ യാതൊരു കൂറുമില്ലാത്തവര് സ്നേഹമെഴുതി കടലാസ്സു പാഴാക്കുന്നു...\nകേരളത്തില് ശബ്ദമില്ലാത്ത എഴുത്തുകാരും സാംസ്കാരിക നായകരും.... എഴുത്തുകാരന് എന്നും പ്രതിപക്ഷത്തിരിക്കണം എന്ന മാന്യത കളഞ്ഞു കുളിച്ച ജന്മങ്ങള് ... ഭരിക്കുന്നവരുടെ കോലായില് അവാര്‍ഡോ കൊള്ളാവുന്ന കസേരയോ തരപ്പെടുമോ എന്ന് നോക്കി ഓച്ചാനിച്ച് നില്‍ക്കുന്നവര് ..\nചട്ടക്കൂടില് പെടാത്ത എഴുത്തുകാരെയാണ് കേരളം തേടുന്നത്.. അത്തരം എഴുത്തുകാര് ഉണ്ടായിരുന്നെങ്കില് മുല്ലപ്പെരിയാര് വിഷയത്തില് ജനം എന്നേ ഇളകിയേനെ.\nസുകുമാര് അഴിക്കോടെന്ന കൊട്ടേഷന് പ്രാസംഗികന് മുല്ലപ്പെരിയാര് വിഷയത്തില് എന്തോ പറഞ്ഞെന്നു വരുത്തി തലയൂരിയത് മറക്കുന്നില്ല.. പാവം അത്രയെങ്കിലും ചെയ്തല്ലോ! ഇനിമേല് സുകുമാര് അഴികോട് എന്നല്ല സുമാര് അഴികോട് എന്ന് പറയാമെന്നു തോന്നുന്നു..\nഎം.മുകുന്ദന് എഴുത്തുകാര് സംഘടിക്കുന്നതിനെ കുറിച്ച് വാചാലനാവുന്നുണ്ട്.. എന്തിനാണാവോ, കോക്കസ്സുകള് ഉണ്ടാക്കി സ്വന്തം സൃഷ്ടികള് പ്രൊമോട്ട് ചെയ്യാനോ? അല്ലാതെ സ്വതന്ത്രരായ എഴുത്തുകാരുടെ കൂട്ടായ്മയല്ല വിദ്വാന് ആഗ്രഹിക്കുന്നത്.. ചിലര് സംഘം ചേര്‍ന്ന് മഹാ കവിയെ സൃഷ്ടിക്കാന് പാടുപ്പെടുന്നത് മയ്യഴി മുകുന്ദന് സഹിക്കുന്നുണ്ടാവില്ല .. ഭാവിയില് മഹാ കവി എന്ന നിരയിലേക്ക് മഹാ നോവലിസ്റ്റ് എന്നൊരു സാധനം കയറി കൂടായികയില്ല...\nജനത്തിനോ പ്രകൃതിക്കോ ഗുണം ചെയ്യാത്ത എഴുത്തുകാരെ മഹാ പാപികള് എന്ന് വിളിക്കാമെന്നു തോന്നുന്നു..\nചെങ്കൊടി കാവിയോടു കൂട്ടി കെട്ടുമോ...\nകേരളത്തില് സി.പി.എം. ബി.ജെ.പി.യിലേക്കും ബി.ജെ.പി സി.പി.എമ്മിലെക്കും ചായുന്നതിന്റെ ലക്ഷണം കണ്ടു തുടങ്ങിയിരിക്കുന്നു. കോണ്ഗ്രസ്സിനെക്കാള് നല്ലത് ഇടതു പക്ഷമെന്നും , കൊണ്ഗ്രസ്സിന്റെത് മുതലാളിത്ത പ്രീണനം എന്നും , സി.പി.എം. ബി.ജെ.പി സംഘട്ടനം കൊണ്ട് നേട്ടമുണ്ടാക്കുന്നത് കൊണ്ഗ്രസ്സെന്നും ബി.ജെ.പി.യില് ചിലര് നിരീക്ഷിക്കുമ്പോള് വരാന് പോകുന്ന തെരഞ്ഞെടുപ്പുകളില് ചില അടവ് നയങ്ങള് ഉണ്ടാകുമെന്ന് ഉറപ്പാകുന്നു.\nബി.ജെ.പി.യെ അത്തരം ചിന്തയിലേക്ക് നയിക്കുന്നതിന് ഉത്തരവാദിത്വം കൊണ്ഗ്രസ്സിനു തന്നെ. ന്യൂന പക്ഷ വര്‍ഗീയ കൂട്ടുകെട്ടുമായി മുന്നോട്ടു പോകുന്ന കോണ്ഗ്രസ് ഭൂരിപക്ഷ വിഭാഗത്തില് അസംതൃപ്തി ഉണ്ടാക്കുന്നു എന്ന് ബി.ജെ.പി.യെ പോലെ സി.പി.എമ്മും കണക്കു കൂട്ടുന്നു. എന്നാല് ഭൂരിപക്ഷ വിഭാഗം എന്നും വര്‍ഗീയതക്ക് എതിരെന്ന് ആ കക്ഷികള് അറിയാതെ പോകുന്നു. കേരളത്തില് ഹൈന്ദവ വിഭാഗം എന്നും വര്‍ഗീയതയെ ചെറുത്തിട്ടെ ഉള്ളൂ. അതിനു തെളിവാണ് നാളിതു വരെ ബി.ജെ.പിക്ക് കേരള നിയമ സഭയില് ഒരംഗത്തെ പോലും ജയിപ്പിച്ചെടുക്കാന് കഴിയാത്തത്. കേരളത്തില് ന്യൂനപക്ഷ വിഭാഗങ്ങളില് നിസ്സാരത്തെ ഒഴിച്ച് നിര്‍ത്തിയാല് സി.പി.എമ്മിനെ താങ്ങി നിര്‍ത്തുന്നത് ഹിന്ദുക്കള് ആണ്. അത് സി.പി.എമ്മിന്റെ വര്‍ഗീയതയോടുള്ള എതിര്‍പ്പ് മൂലവും. എന്നാല് സി.പി.എം കാവി കൂട്ട് കെട്ടിലേക്ക് നീങ്ങിയാല് സി.പി.എമ്മില് നിന്നും ഹിന്ദുക്കളുടെ കൂട്ടമായ ഒഴിഞ്ഞു പോക്ക് ഉണ്ടാവുകയും സി.പി.എം കേരളത്തില് അവസാനിക്കുകയും ചെയ്യും. അത് ഗുണം ചെയ്യുന്നത് ആര്‍ക്കെന്ന് കാത്തിരുന്നു കാണുകയെ നിവൃത്തിയുള്ളൂ.\nഅമേരിക്കന് സാമ്രാജ്യത്വ നയങ്ങളെയും അമേരിക്കന് കമ്പനികളെയും തുല്യമായി കാണാന് ആവില്ലെന്ന്... തെളിയുന്ന മുഖങ്ങള് ചുവപ്പെങ്കിലും അതിലൊരു സാമ്രാജ്യത്വ നിഴല് ഇടം പിടിച്ചിരിക്കുന്നു. അമേരിക്കയെ എതിര്‍ക്കുകയും അതെ നാവു കൊണ്ട് അമേരിക്കന് കമ്പനികളെ തലോടുകയും.\nകഷ്ടം, അമേരിക്കന് നയമെന്നത് അമേരിക്കന് കമ്പനികളുടെ ഊട്ടുപ്പുരകളില് രൂപം കൊള്ളുന്നത് ആയിട്ട് കൂടി ഒട്ടുമേല് ഉളുപ്പില്ലാതെ പറയാന് ആവുന്നുണ്ടല്ലോ! വഞ്ചന. അമേരിക്കന് പ്രസിഡന്റ് എന്നത് കോര്‍പറേറ്റ്കളുടെ റബ്ബര് സ്റ്റാമ്പ്.. എന്നിട്ടും കറുത്തവനും കടുകോളം മുസ്ലീം നിഴലുമുള്ള ഒബാമ അധികാരത്തില് ഏറിയപ്പോള് ബുദ്ധി ജീവികള് എന്നവകാശപ്പെടുന്ന നിരുപദ്രവകാരികള് എന്ന് കാഴ്ചയിലും ക്ഷുദ്ര ജീവികളെന്നു അനുഭവത്തിലും തെളിയിച്ചവര് ഓശാന പാടി. ഇനി ഒന്നാം ലോകവും നാലാം ലോകവും തമ്മില് അന്തരമില്ലെന്നു മനപ്പായസ്സമുണ്ണുകയും.\nനവ കോളനി വല്ക്കരണത്തില് വിദേശ നിര്‍മിത കോള കുടിച്ചു ആനന്ദിച്ചു കോളക്കമ്പനിയെ കെട്ടു കെട്ടിക്കാന് സമര മുറകള് ... മറയിലിരുന്നു മദ്യപിച്ചു കമ്മീഷന് മടിയില് തിരുകിയ ഒറ്റുകാര് ...\nനാലക്ക ശമ്പളക്കാരന് അഞ്ചക്കത്തിലേക്ക് മനസ്സാ തുഴയെറിഞ്ഞത്.\nനാലാം ലോക ജന്മങ്ങള് പിന്നെയും മോഹന വാഗ്ദാനം തേടി കുന്തിചിരിക്കുന്നു.\nതെരഞ്ഞെടുപ്പുകള് വരും പോകും...\nതെറികള് സംസ്കാരത്തിന്റെ കുപ്പായം അണിയും.


അഭിനയത്തില് നിന്ന് ഇടവേള എടുക്കാന് തീരുമാനിച്ച പ്രകാശ് രാജ് നിവിന് വേണ്ടി തിരിച്ചുവന്നു, കാരണം? | Prakash Raj plays Nivin's father in Gautham's untitled flick - Malayalam Filmibeat\n» അഭിനയത്തില് നിന്ന് ഇടവേള എടുക്കാന് തീരുമാനിച്ച പ്രകാശ് രാജ് നിവിന് വേണ്ടി തിരിച്ചുവന്നു, കാരണം?\nഅഭിനയത്തില് നിന്ന് ഇടവേള എടുക്കാന് തീരുമാനിച്ച പ്രകാശ് രാജ് നിവിന് വേണ്ടി തിരിച്ചുവന്നു, കാരണം?\nPublished: Wednesday, August 31, 2016, 12:35 [IST]\nഒടിയന് മാണിക്യന്‍റെ നടപ്പിന് മുന്നില് ഇക്ക ഫാന്‍സും തലകുനിച്ചു , ആ നടപ്പ് ബോക്‌സോഫീസിലേക്ക് തന്നെ!\nമാസ്സല്ല കൊലമാസ്, രാത്രിയുടെ മാന്ത്രികനായി ഒടിയന് മാണിക്യന്, പൊളിച്ചടുക്കുമെന്ന് ഉറപ്പിച്ചോ, കാണൂ!\n123 ദിവസത്തെ യാത്ര അവസാനിച്ചു,മാണിക്യനെ വിട്ടുകൊടുത്ത് മോഹന്‍ലാല്, ഒടിയന് ചിത്രീകരണം പൂര്‍ത്തിയായി\nസ്വിച്ചിട്ടാല് മോഹന്‍ലാലിന് അഭിനയം വരും, മഞ്ജുവും കഥാപാത്രത്തെ ആവാഹിക്കുമെന്ന് സംവിധായകന്!\nപ്രിയന്‍റെ പ്രിയതാരം ഇനി 'ഒടിയനൊ'പ്പം, മോഹന്‍ലാലിനൊപ്പമെത്തുന്ന ബോളിവുഡ് താരം ആരാണെന്നറിയുമോ? കാണൂ!\nOdiyan: മമ്മൂട്ടിയുടേത് സൗഹൃദ സന്ദര്‍ശനം, ഒടിയന് മാണിക്യന്‍റെ ഗുരുവാകാനെത്തുന്നത് ബോളിവുഡ് താരം!\nആഘോഷങ്ങളുടെ പെരുമഴയായി ഒടിയന് ലൊക്കേഷന്, ഇത്തവണത്തെ ആഘോഷത്തിന്റെ കാരണം? ചിത്രങ്ങള് വൈറല്!\nOdiyan: അതിരപ്പിള്ളിയില് ആടിപ്പാടാന് മോഹന്‍ലാലും മഞ്ജു വാര്യരും, ഒടിയനിലെ ഗാനചിത്രീകരണം തുടങ്ങി!\nOdiyan: മോഹന്‍ലാലിന് മാത്രമല്ല മഞ്ജു വാര്യര്‍ക്കും ഗംഭീര മേക്കോവര്, ലൊക്കേഷന് ചിത്രങ്ങള് വൈറല്!\nഅഭിനയത്തിന് ഒരു ചെറിയ ഇടവേള കൊടുത്ത് സംവിധാനത്തില് ശ്രദ്ധിക്കാന് തുടങ്ങിയതായിരുന്നു പ്രകാശ് രാജ്. അഭിനയത്തിന്റെ കാര്യത്തില് വളരെ സെലക്ടീവായ പ്രകാശ് രാജ് തന്നെ ആകര്‍ഷിക്കുന്ന സിനിമകളില് മാത്രമേ ഇനി അഭിനയിക്കൂ എന്നും തീരുമാനിച്ചിരുന്നു.\nമോഹന്‍ലാല് മുണ്ടൂരി അടിച്ചു, മമ്മൂട്ടി സിഗരറ്റ് കുത്തി, നിവിന് പോളിയോ?\nഎന്നാല് ഇപ്പോള് നിവിന് പോളിയെ നായകനാക്കി നവാഗതനായ ഗൗതം രാമചന്ദ്രന് സംവിധാനം ചെയ്യുന്ന ചിത്രത്തിലൂടെ തിരിച്ചെത്തുകയാണ് പ്രകാശ് രാജ്. തന്റെ തീരുമാനങ്ങള് മാറ്റി, പ്രകാശ് രാജ് എന്തുകൊണ്ടാവും ഈ ചിത്രം ഏറ്റെടുത്തത്? തുടര്‍ന്ന് വായിക്കാം\nചിത്രത്തില് പ്രകാശ് രാജിന്റെ വേഷം\nനിവിന് പോളി അവതരിപ്പിയ്ക്കുന്ന കഥാപാത്രത്തിന്റെ വളര്‍ത്തച്ഛനായിട്ടാണ് പ്രകാശ് രാജ് ചിത്രത്തിലെത്തുന്നത്. പള്ളീലച്ചന്റെ വേഷമാണ്. നിവിനും പ്രകാശ് രാജും തമ്മിലുള്ള സൗഹൃദവും തകര്‍ച്ചയുമൊക്കെ ചിത്രത്തില് കാണിക്കുന്നുണ്ട്.\nഎന്തുകൊണ്ട് ഈ കഥാപാത്രം തിരഞ്ഞെടുത്തു\nഅല്പം വ്യത്യസ്തമായ കഥാപാത്രമാണ്. മാത്രമല്ല, കഥാപാത്രത്തിന് നെഗറ്റീവ് ഷേഡ് ഇല്ലാത്തത് കൊണ്ടാണ് ഈ വേഷം ചെയ്യാം എന്ന് പ്രകാശ് രാജ് തീരുമാനിച്ചതത്രെ.\nസെലക്ടീവാണ്, സംവിധാനം ചെയ്യണം\nസിനിമകള് അഭിനയിക്കുന്നതില് ഇപ്പോള് പ്രകാശ് രാജ് വളരെ സെലക്ടീവാണ്. അഭിനയം കുറച്ച്, സിനിമാ സംവിധാന രംഗത്ത് സജീവമാകണം എന്നാണ് പ്രകാശ് രാജിന്റെ തീരുമാനം\nനിവിന് പോളിയുടെ തമിഴ് ചിത്രം\nനിവിന് പോളിയെ നായകനാക്കി ഗൗതം രാമചന്ദ്രന് സംവിധാനം ചെയ്യുന്ന ചിത്രത്തിന് ഇതുവരെ പേരിട്ടിട്ടില്ല. ചിത്രത്തിന്റെ ഷൂട്ടിങ് പുരോഗമിച്ചുകൊണ്ടിരിയ്ക്കുകയാണ്. നേരത്തിന് ശേഷം നിവിന് അഭിനയിക്കുന്ന തമിഴ് ചിത്രത്തില് ശ്രദ്ധ ശ്രീനാഥാണ് നായിക. നാട്ടി, ലക്ഷ്മിപ്രിയ തുടങ്ങിയവരും ചിത്രത്തില് കഥാപാത്രങ്ങളായി എത്തുന്നു.\nRead more about: prakash raj nivin pauly tamil film tamil movie tamil cinema തമിഴ് സിനിമ പ്രകാശ് രാജ് നിവിന് പോളി\nWe had initially reported that lawyer-turned-filmmaker Gautham Ramachandran is directingafriendship-revenge-drama in Tamil, which has Nivin Pauly in the lead. Now the buzz is that Prakash Raj is playing Nivin’s dad in this untitled flick.\nStory first published: Wednesday, August 31, 2016, 12:35 [IST]


തോമസ് ചാണ്ടിക്കെതിരെ അന്വേഷണം കോടതിയുടെ മേല്‍നോട്ടത്തില് വേണമെന്ന് ; കേസ് അടുത്തയാഴ്ച പരിഗണിക്കും\n04 May, 2018 02:22:42 PM\nറിപ്പോര്‍ട്ട് സമര്‍പ്പിക്കാന് നാല് മാസം വേണമെന്ന് വിജിലന്‍സ്\nകോട്ടയം: മുന് മന്ത്രിയും എന്‍സിപി സംസ്ഥാന പ്രസിഡന്റുമായ തോമസ് ചാണ്ടിക്കെതിരായ കേസ് കോട്ടയം വിജിലന്‍സ് കോടതി തിങ്കളാഴ്ച പരിഗണിക്കും. ഇന്ന് കേസ് പരിഗണിക്കവെ തോമസ് ചാണ്ടിക്കെതിരായ അന്വേഷണം കോടതിയുടെ മേല്‍നോട്ടത്തില് വേണമെന്ന് പരാതിക്കാരന് വിജിലന്‍സ് കോടതിയില് ആവശ്യപ്പെട്ടു. അന്തിമ റിപ്പോര്‍ട്ട് സമര്‍പ്പിക്കാന് കൂടുതല് സമയം വേണമെന്ന് വിജിലന്‍സിന്റെ ആവശ്യവും കോടതി തിങ്കളാഴ്ച പരിഗണിക്കും.\nതോമസ് ചാണ്ടിയുടെ ഉടമസ്ഥതയിലുള്ള ആലപ്പുഴ ലേക്ക് പാലസ് റിസോട്ടിലേക്ക് റോഡ് നിര്‍മ്മിച്ചതില് ക്രമക്കേടുണ്ടെന്ന് ചൂണ്ടിക്കാട്ടിയ പരാതിയില് എഫ്‌ഐആര് രജിസ്റ്റര് ചെയ്യ്ത് അന്വേഷിക്കാന് കോടതി ഉത്തരവിട്ടിരുന്നു. അന്വേഷണ റിപ്പോര്‍ട്ട് ഏപ്രില് 19ന് കോടതിയില് സമര്‍പ്പിക്കാന് കേസ് അന്വേഷിക്കുന്ന വിജിലന്‍സ് തിരുവനന്തപുരം യൂണിറ്റ് ഒന്നിന് കോടതി നിര്‍ദേശം നല്‍കിയിരുന്നു. എന്നാല് ഏപ്രില് 19ന് കോടതി അവധിയായതിനാല് കേസ് ഇന്നത്തേക്ക് മാറ്റുകയായിരുന്നു.\nതോമസ് ചാണ്ടിക്കെതിരായ കേസ് എഫ്‌ഐആര് രജിസ്റ്റര് ചെയ്ത് അന്വേഷണം നടത്താന് കഴിഞ്ഞ ജനുവരി നാലിനായിരുന്നു വിജിലന്‍സ് കോടതി ഉത്തരവിട്ടത്. മൂന്ന് മാസത്തിനുള്ളില് അന്വേഷണ റിപ്പോര്‍ട്ട് സമര്‍പ്പിക്കണമെന്നും കേസന്വേഷിക്കുന്ന തിരുവനന്തപുരം വിജിലന്‍സ് യൂണിറ്റിന് നിര്‍ദ്ദേശം നല്‍കിയിരുന്നു. ഈ സമയപരിധി ഏപ്രില് 19ന് അവസാനിച്ചിരുന്നു. അന്തിമ റിപ്പോര്‍ട്ട് സമര്‍പ്പിക്കാന് നാല് മാസത്തെ സമയം കൂടി അനുവദിക്കണമെന്ന് ഇന്ന് കേസ് പരിഗണിച്ചപ്പോള് വിജിലന്‍സ് കോടതിയില് അപേക്ഷ നല്‍കിയിരുന്നു.\nഎന്നാല് ഇത് അന്വേഷണം അട്ടിമറിക്കാനുള്ള ശ്രമമാണെന്നും കേസില് കാലതാമസം വരുത്താന് വിജിലന്‍സിന്റെ ഭാഗത്ത് നിന്നുതന്നെ ശ്രമങ്ങളുണ്ടെന്നും ഹര്‍ജിക്കാരന് കോടതിയില് സമര്‍പ്പിച്ച പരാതിയില് പറയുന്നു. അതോടൊപ്പം കേസന്വേഷണം കോടതിയുടെ മേല്‍നോട്ടത്തില് നടത്തണമെന്നും ഹര്‍ജിക്കാരന് ആവശ്യപ്പെട്ടു. കേസ് കോടതി തിങ്കളാഴ്ച പരിഗണിക്കും. അന്വേഷണ റിപ്പോര്‍ട്ട് സമര്‍പ്പിക്കാന് നാല് മാസം കൂടി സമയം വേണമെന്ന വിജിലന്‍സിന്റെ ആവശ്യവും അന്വേഷണം കോടതിയുടെ മേല്‍നോട്ടത്തില് വേണമെന്ന ഹര്‍ജിക്കാരന്റെ ആവശ്യവും തിങ്കളാഴ്ച പരിഗണിക്കും.


19 ന് നടത്താനിരുന്ന അഞ്ചാം സെമസ്റ്റർ ഇന്‍റഗ്രേറ്റഡ് (പഞ്ചവത്സരം) ബിഎ എൽഎൽബി/ബികോം എൽഎൽബി/ ബിബിഎ എൽഎൽബി പേപ്പർ 2, ലോ ഓഫ് ക്രൈംസ് രണ്ട് ക്രിമിനൽ പ്രൊസീജിയർ കോഡ് പരീക്ഷ ഓഗസ്റ്റ് രണ്ടിലേക്ക് പുനഃക്രമീകരിച്ചു.\n22 ന് നടത്താനിരുന്ന ആറാം സെമസ്റ്റർ യൂണിറ്ററി (ത്രിവത്സരം) എൽഎൽബി പരീക്ഷ (പേപ്പർ 1) ഓഗസ്റ്റ് ഒന്നിലേക്ക് പുനഃക്രമീകരിച്ചിരിക്കുന്നു.\nബിഎ ബിരുദ (ആന്വൽ സ്കീം), ബിഎ അഫ്സൽഉൽഉലമ പാർട്ട് ഒന്നും രണ്ടും പരീക്ഷകൾ 30ന് ആരംഭിക്കും. വിശദവിവരം വെബ്സൈറ്റിൽ.\nസർവകലാശാലയുടെ സെനറ്റ് ഹൗസ് കാമ്പസിൽ 22ന് നടത്താനിരുന്ന ഫയൽ അദാലത്ത് മറ്റൊരു തീയതിയിലേക്ക് മാറ്റി. പുതുക്കിയ തീയതി പിന്നീട് അറിയിക്കും.\nഡിപ്ലോമ ഇൻ ഹ്യൂമൻ റൈറ്റ്സ് അഡ്മിഷൻ ,2019\nനിയമ വകുപ്പിന് കീഴിൽ നടത്തിവരുന്ന പി.ജി ഡിപ്ലോമ ഇൻ ഹ്യൂമൻ റൈറ്റ്സ് (പിജി ഡിഎച്ച്ആർ) കോഴ്സിലേക്ക് പ്രവേശനത്തിന് അപേക്ഷ ക്ഷണിച്ചു. ഏതെങ്കിലും വിഷയത്തിലുള്ള ബിരുദമാണ് അടിസ്ഥാനയോഗ്യത. എട്ടു മാസം ദൈർഘ്യമുള്ള കോഴ്സിന് 2000/ രൂപയാണ് ഫീസ്. അപേക്ഷിക്കേണ്ട അവസാന തീയതി 2019 ഓഗസ്റ്റ് 20. കൂടുതൽ വിവരങ്ങൾക്ക് 04712308936 എന്ന നമ്പറിൽ ബന്ധപ്പെടുക. ഇമെയിൽ വിലാസം : [email protected]\n30 ന് ആരംഭിക്കുന്ന ബികോം (ആന്വൽ) ഒന്നും രണ്ടും വർഷ ഡിഗ്രി പാർട്ട് ഒന്നും രണ്ടും (മോഡേൺ ലാംഗ്വേജ്) പരീക്ഷയുടെ ടൈംടേബിൾ പ്രസിദ്ധീകരിച്ചിട്ടുണ്ട്.\nയൂണിവേഴ്സിറ്റി കോളജ് ഓഫ് എൻജിനിയറിംഗ്, കാര്യവട്ടം 23ന് ആരംഭിക്കുന്ന നാലാം സെമസ്റ്റർ ബിടെക് ഡിഗ്രി പരീക്ഷ ജൂൺ 2019 (2013 സ്കീം 2017,2016,2015 അഡ്മിഷൻ ) റെഗുലർ/ഇംപ്രൂവ്മെന്‍റ്/ സപ്ലിമെന്‍ററി പരീക്ഷയുടെ ടൈംടേബിൾ പ്രസിദ്ധീകരിച്ചു. വിശദ വിവരങ്ങൾ വെബ്സൈറ്റിൽ.\nഓഗസ്റ്റ് 26ന് ആരംഭിക്കുന്ന മൂന്നാം സെമസ്റ്റർ ഇന്‍റഗ്രേറ്റഡ് (പഞ്ചവത്സരം) ബിഎ എൽഎൽബി/ബികോം എൽഎൽബി/ ബിബിഎ എൽഎൽബി ഡിഗ്രി പരീക്ഷകളിലേക്ക് 23 വരെയും 50 രൂപ പിഴയോടെ 25 വരെയും 125 രൂപ പിഴയോടെ 27 വരെയും ഫീസടച്ച് രജിസ്റ്റർ ചെയ്യാം വിശദവിവരം വെബ്സൈറ്റിൽ.\n2018 ഡിസംബർ മാസം നടത്തിയ എൽഎൽബി ഇന്‍റഗ്രേറ്റഡ് ഒന്നാം സെമസ്റ്റർ പരീക്ഷയുടെ സൂക്ഷ്മപരിശോധനയ്ക്ക് വേണ്ടി അപേക്ഷ സമർപ്പിച്ചിട്ടുള്ള വിദ്യാർഥികൾ ഫോട്ടോ പതിച്ച ഐഡി കാർഡും ഹാൾടിക്കറ്റുമായി റീവാല്യുവേഷൻ സെക്‌ഷനിൽ (ഇജെ 10) 19 മുതൽ 23 വരെയുള്ള പ്രവൃത്തി ദിനങ്ങളിൽ ഹാജരാകണം.\n25ന് ആരംഭിക്കുന്ന രണ്ടാം സെമസ്റ്റർ എംടെക് (ഫുൾ ടൈം/പാർട്ട് ടൈം) നാലാം സെമസ്റ്റർ എംടെക് (പാർട്ട് ടൈം) (2013 സ്കീം സപ്ലിമെന്‍ററി) പരീക്ഷയുടെ പരീക്ഷാകേന്ദ്രം കോളജ് ഓഫ് എൻജിനിയറിംഗ് തിരുവനന്തപുരം ആയിരിക്കും. ഹാൾടിക്കറ്റുകൾ 22 മുതൽ പരീക്ഷാ കേന്ദ്രത്തിൽ നിന്നും ലഭ്യമാകും.\nഅഞ്ചാം സെമസ്റ്റർ സിബിസിഎസ് ബിഎസ്‌സി കെമിസ്ട്രി പ്രാക്ടിക്കൽ പരീക്ഷ (മേഴ്സി ചാൻസ് 2010 & 2011 അഡ്മിഷൻ, സപ്ലിമെന്‍ററി 2012 അഡ്മിഷൻ) എസ്ഡി കോളജ് ആലപ്പുഴയിൽ ഓഗസ്റ്റ് ആറിന് (രാവിലെ 9.30 മുതൽ ഉച്ചകഴിഞ്ഞ് 3.30വരെ ) നടത്തുന്നതാണ്. വിശദവിവരം വെബ്സൈറ്റിൽ.\n2019 മാർച്ചിൽ നടത്തിയ അഞ്ചാം സെമസ്റ്റർ കരിയർ റിലേറ്റഡ് സിബിസിഎസ് ബിസിഎ & ബിഎസ്‌സി ഇലക്ട്രോണിക്സ് ഡിഗ്രി കോഴ്സിന്‍റെ (prior to 2013 സ്കീം, 2010& 2011 അഡ്മിഷൻ മേഴ്സി ചാൻസ്, 2012 അഡ്മിഷൻ സപ്ലിമെന്‍ററി)പരീക്ഷാഫലം പ്രസിദ്ധീകരിച്ചു. പുനർമൂല്യനിർണയത്തിനും സൂക്ഷ്മപരിശോധനയ്ക്കും ഓൺലൈനായി അപേക്ഷിക്കാനുള്ള അവസാന തീയതി 26.\n2019 മേയ് മാസത്തിൽ നടത്തിയ ബിഎ (ആന്വൽ സ്കീം) ബിരുദ സപ്ലിമെന്‍ററി വിദ്യാർഥികളുടെ പാർട്ട് മൂന്ന്,രണ്ടാം വർഷ ബിരുദ വിദ്യാർഥികളുടെ സബ്സിഡിയറി വിഷയങ്ങളുടെ (റെഗുലർ & സപ്ലിമെന്‍ററി) ഫലം വെബ്സൈറ്റിൽ ലഭ്യമാണ്. പുനർമൂല്യനിർണയത്തിനും സൂക്ഷ്മപരിശോധനയ്ക്കും 29 വരെ ഫീസടച്ച് നിർദിഷ്ട അപേക്ഷാഫോറത്തിൽ അപേക്ഷിക്കാം. ഓൺലൈൻ വിദ്യാർഥികളുടെ കരട് മാർക്ക് ലിസ്റ്റ് യൂണിവേഴ്സിറ്റി വെബ്സൈറ്റിൽ ലഭ്യമാണ്. വിശദ വിവരങ്ങൾ വെബ്സൈറ്റിൽ\nഒന്നാം വർഷ ബിരുദ പ്രവേശനം 2019സ്വാശ്രയ കോളജുകളിലെ പുതിയ കോഴ്സുകൾക്ക്\nഅഡ്മിഷൻ സെനറ്റ് ഹാളിൽ 22ന്\nഅഫിലിയേറ്റ് ചെയ്തിട്ടുള്ള സ്വാശ്രയ കോളജുകളായ 1) കേരള ഇൻസ്റ്റിറ്റ്യൂട്ട് ഓഫ് ടൂറിസം ആൻഡ് ട്രാവൽ സ്റ്റഡീസ് (kitts), തൈക്കാട്, തിരുവനന്തപുരം ബികോം (ഇലക്ടീവ് ട്രാവൽ ആന്‍റ് ടൂറിസം) 40 സീറ്റും, (2) എൻഎസ്എസ് ആർട്സ് ആൻഡ് സയൻസ് കോളജ് പേരയം, കുണ്ടറയിൽ ബിഎസ്‌സി. ഫിസിക്സും (32 സീറ്റ്) അനുവദിച്ചിരിക്കുന്നു. മേൽ പറഞ്ഞ കോഴ്സുകളുടെ മെറിറ്റ് സീറ്റുകളിലേയ്ക്ക് കേരള സർവകലാശാല സെനറ്റ് ഹാളിൽ വച്ച് 22ന് അഡ്മിഷൻ നടത്തും. 22 ന് രാവിലെ 11വരെ ഹാജരാകുന്നവരിൽ നിന്നും റാങ്ക് ലിസ്റ്റ് തയാറാക്കി പ്രവേശനം നടത്തുന്നതാണ്. വിദ്യാർഥികൾ അസൽ സർട്ടിഫിക്കറ്റ്, ഫീസ്, നിലവിൽ ഓണ്‍ലൈൻ രജിസ്ട്രേഷൻ ഉള്ളവർ അതിന്‍റെ ഏറ്റവും പുതിയ പ്രിന്‍റൗട്ട് എന്നിവ കൊണ്ടു വരേണ്ടതാണ്. എസ്‌സി/എസ്ടി, മറ്റു സംവരണ സീറ്റുകളിൽ പരിഗണിക്കപ്പെടുവാൻ ആഗ്രഹിക്കുന്നവർ ജാതി തെളിയിക്കുന്ന അസൽ സർട്ടിഫിക്കറ്റുകൾ ഹാജരാക്കണം. സർട്ടിഫിക്കറ്റുകൾ ഹാജരാക്കാൻ സമയം അനുവദിക്കുന്നതല്ല.\nനിലവിൽ രജിസ്ട്രേഷൻ ഇല്ലാത്തവർ അഡ്മിഷന് വരുന്പോൾ () എന്ന വെബ്സൈറ്റിലെ മാനേജ്മെന്‍റ് ക്വാട്ട രജിസ്ട്രേഷൻ പൂർത്തിയാക്കി ഓണ്‍ലൈൻ പ്രിന്‍റൗട്ട് കൊണ്ടുവരണം.\nഅലോട്ട്മെന്‍റ് ലഭിച്ചാൽ ഉടൻ തന്നെ ഒടുക്കേണ്ടതായ പ്രവേശന ഫീസ് (ജനറൽ/എസ്‌സിബിസി വിഭാഗങ്ങൾക്ക് 1850/ രൂപയും എസ്‌സി/ എസ്ടി വിഭാഗങ്ങൾക്ക് 930/ രൂപയും) കൈയിൽ കരുതേണ്ടതാണ്. ഇതിനായി കൂടുതൽ സമയം അനുവദിക്കുന്നതല്ല. പ്രവേശന ഫീസ് മുൻപ് ഒടുക്കിയിട്ടുള്ള വിദ്യാർഥികൾ ഈ തുക വീണ്ടും ഒടുക്കേണ്ടതില്ല. ആയതിനാൽ അവർ ഈ തുക ഒടുക്കിയ രസീതിന്‍റെ പകർപ്പ് നിശ്ചയമായും കൈവശം സൂക്ഷിക്കേണ്ടതാണ്.


ഭക്ഷണവും ആരോഗ്യവും, എഴുതിയത് ഡോ പി കെ സുകുമാര‌ന് , വിഷയം ആരോഗ്യം , ISBN 9788188017652, Published by Lipi Publications ::: കേരളാ ബുക്ക് സ്റ്റോർ\nISBN : 9788188017652\nEdition : June 2105\nBook Name in English : Bhakshanavum Aarogyaum\nലോകത്തിലെ നല്ലൊരു ശതമാനം ജനങ്ങള് ഭക്ഷണമില്ലായ്മകൊണ്ടു കഷ്ടപ്പെടുമ്പോള് മറ്റൊരു വിഭാഗം അമിതഭക്ഷണത്തിന്റെ ദുരിതമനുഭവിക്കുന്നു. വിലകൂടിയ ഭക്ഷണം ഉത്തമമാണെന്നവിശ്വാസമടക്കം ഭക്ഷണത്തിന്റെ ഒട്ടനവധി തെറ്റിദ്ധാരണകള് നിലവിലുണ്ട്. ഇത്തരം തെറ്റിദ്ധാരണകളെ ദൂരീകരിച്ച് ഭക്ഷണത്തെയും ആരോഗ്യത്തെയും സംബന്ധിച്ച ശാസ്ത്രീയവും പ്രായോഗികവുമായ കാഴ്ചപ്പാടുകള് അവതരിപ്പിക്കുകയാണ് ലേഖകന്.\nWrite Your Review about ഭക്ഷണവും ആരോഗ്യവും


500 കോടി ക്ലബ്ബിലേക്ക് രാജകീയമായ എൻട്രിയുമായി 2.0; തലൈവരുടെയും ഏറ്റവും കൂടുതൽ കളക്ഷൻ നേടിയ ചിത്രം\nYou are at:Home»News»500 കോടി ക്ലബ്ബിലേക്ക് രാജകീയമായ എൻട്രിയുമായി 2.0; തലൈവരുടെയും ഏറ്റവും കൂടുതൽ കളക്ഷൻ നേടിയ ചിത്രം\n2.0 Enters Prestigious 500 Cr Club in Style\nപ്രേക്ഷകർക്ക് VFX കൊണ്ടും 3D കൊണ്ടും ഇന്നേവരെ കണ്ടിട്ടില്ലാത്ത വിസ്മയം തീർത്ത് മുന്നേറുന്ന ബ്രഹ്മാണ്ഡ ചിത്രം ഏഴ് ദിവസങ്ങൾ കൊണ്ട് 500 കോടി ക്ലബ്ബിൽ പ്രവേശിച്ചിരിക്കുകയാണ്. 47000 3D സ്‌ക്രീനുകൾ ഉൾപ്പെടെ 56000 സ്‌ക്രീനുകളിലായി മെയ് മാസത്തിൽ ചിത്രം ചൈനയിലും റിലീസ് ചെയ്യാനൊരുങ്ങുന്നതിനാൽ കളക്ഷന്റെ കാര്യത്തിൽ ഒരു വമ്പൻ റെക്കോർഡ് തന്നെ പ്രതീക്ഷിക്കാം. അക്ഷയ് കുമാറിന്റെ തമിഴ് അരങ്ങേറ്റം കൂടി കുറിച്ച ചിത്രത്തിന്റെ ഹിന്ദി പതിപ്പ് ബോളിവുഡ് ബോക്സോഫീസിലും ചരിത്രം കുറിച്ചിരിക്കുകയാണ്. ആദ്യ ആഴ്ചയിൽ തന്നെ 132 കോടി നേടി ഹിന്ദിയിലേക്ക് മൊഴിമാറ്റം നടത്തിയ ചിത്രങ്ങളുടെ കളക്ഷനിൽ രണ്ടാം സ്ഥാനത്താണ് 2.0 ഇപ്പോൾ. ബാഹുബലി ആദ്യഭാഗത്തിന്റെ കളക്ഷൻ റെക്കോർഡ് തകർത്ത ചിത്രത്തിന്റെ മുന്നിൽ ഇപ്പോൾ ബാഹുബലിയുടെ രണ്ടാം ഭാഗം മാത്രമാണ് ഉള്ളത്. കൂടാതെ ഹിന്ദിയിലും രജനികാന്തിന്റെ ഏറ്റവും കൂടുതൽ കളക്ഷൻ നേടിയ ചിത്രവും ഇപ്പോൾ 2.0യാണ്.\n2.0 Enters Prestigious 500 Cr Club in Style 500 കോടി ക്ലബ്ബിലേക്ക് രാജകീയമായ എൻട്രിയുമായി 2.0; തലൈവരുടെയും ഏറ്റവും കൂടുതൽ കളക്ഷൻ നേടിയ ചിത്രം\nPrevious Articleസേതുലക്ഷ്‌മി അമ്മയുടെ പ്രാർത്ഥന ദൈവം കേട്ടു; മകന് കിഡ്‌നി നൽകാൻ തയ്യാറെന്ന് പൊന്നമ്മ ബാബു\nNext Article ആക്ഷൻ രംഗം ചിത്രീകരിക്കുന്നതിനിടയിൽ ലൊക്കേഷനിൽ വെച്ച് മഞ്ജു വാര്യർക്ക് പരിക്ക്


തുർക്കിയിലെ ഇസ്താംബൂളിലെ ബൈസന്റൈൻ സ്മാരകം\nതുർക്കിയിലെ ഇസ്താംബുളിൽ സ്ഥിതിചെയ്യുന്ന ഒരു പ്രാചീന ആരാധനാലയമാണ് ഹഗിയ സോഫിയ അഥവാ അയ സോഫിയ (ഗ്രീക്ക്: Ἁγία Σοφία, "Holy Wisdom"; ലത്തീൻ: Sancta Sophia അല്ലെങ്കിൽ Sancta Sapientia; തുർക്കിഷ്: Aya Sofya). ആദ്യകാല ആരാധനാലയം പിന്നീട് ഒരു മ്യൂസിയമായി പരിവർത്തനം ചെയ്യപ്പെട്ടു. എ.ഡി.532 നും 537നുമിടയ്ക്ക് ബൈസാന്തിയൻ സാമ്രാജ്യത്തിന്റെ അധിപനായിരുന്ന ജെസ്റ്റിനിനാണ് ഇന്നു നിലനിൽക്കുന്ന രീതിയിലുള്ള ക്രൈസ്തവ ദേവാലയം നിർമ്മിച്ചത്. പ്രസ്തുത സ്ഥാനത്തു നിർമ്മിയ്ക്കപ്പെടുന്ന മൂന്നാമത്തെ ആരാധനാലയവും ലോകത്തിലെ ഏറ്റവും വലിയ ക്രിസ്ത്യൻ കത്തീഡ്രലുമായിരുന്നു ഇത്. 2020 ജൂലായ് 11ന് ഉർദുഗാന്റെ നേതൃത്വത്തിലുള്ള തുർക്കി ഗവണ്മെന്റ് ഇത് വീണ്ടും മുസ്ലിം പള്ളിയായി പ്രഖ്യാപിച്ച് കൊണ്ട്, ആരാധനയ്ക്കായി തുറന്നു കൊടുത്തു.\n360-ആമാണ്ടിൽ ഇത് ഒരു ക്രിസ്ത്യൻ പള്ളിയായാണ് നിർമ്മിക്കപ്പെട്ടത്. ഓട്ടൊമൻ ആധിപത്യത്തെത്തുടർന്ന് 1453-ൽ ഇതൊരു മുസ്ലിം പള്ളിയായും, 1935-ൽ ഒരു മ്യൂസിയമായും മാറ്റപ്പെട്ടു. 1931-ൽ പുറത്തിറങ്ങിയ ലോകാത്ഭുതങ്ങളുടെ പട്ടികയിലും ഈ കെട്ടിടം ഇടം പിടിച്ചിരുന്നു. ഇന്ന് ഇതൊരു മുസ്ലിം പള്ളിയാണ്.\nകോൺസ്റ്റാന്റിനോപ്പിൾ ഭരണാധികാരിയായിരുന്ന കോൺസ്റ്റാന്റിയസ് രണ്ടാമനാണ് ആദ്യ കെട്ടിടത്തിന്റെ ശില്പി. എ.ഡി.360 ലാണ് ഇതിൻറെ നിർമ്മാണം പൂർത്തിയാക്കിയത്. പ്രാചീന ലത്തീൻ വാസ്തുകലാശൈലിയിൽ നിർമ്മിച്ച കെട്ടിടം അക്കാലത്തെ മികച്ച ക്രിസ്തീയ ദേവാലയങ്ങളിലൊന്നായിരുന്നു. എ.ഡി.440ലുണ്ടായ കലാപപരമ്പരകളിൽ ആദ്യ പള്ളിയുടെ സിംഹഭാഗവും കത്തി നശിച്ചിരുന്നു. തിയോഡോഷ്യസ് രണ്ടാമന്റെ നേതൃത്വത്തിൽ 405 ഒക്ടോബർ 10നാണ് രണ്ടാമത്തെ കെട്ടിടം ഉദ്ഘാടനം ചെയ്യപ്പെടുന്നത്. 532 ജനുവരിയോടെ അതും നശിപ്പിയ്ക്കപ്പെട്ടു.\n532 ഫെബ്രുവരി 23നാണ് ജസ്റ്റീനിയൻ ഒന്നാമൻ ചക്രവർത്തി മൂന്നാമതൊരു ദേവാലയം നിർമ്മിയ്ക്കാൻ തീരുമാനിച്ചത്. ശാസ്ത്രജ്ഞനായിരുന്ന ഇസിഡോർ മിലെറ്റസും, ഗണിതജ്ഞനായിരുന്ന അന്തിമിയസുമാണ് ശില്പികളായി തിരഞ്ഞെടുക്കപ്പെട്ടത്. ഗ്രീസിൽ നിന്നും ഈജിപ്റ്റിൽ നിന്നും സിറിയയിൽ നിന്നും ഇറക്കുമതി ചെയ്ത വിവിധ വർണ്ണങ്ങളിലുള്ള മാർബിൾ പാളികളുപയോഗിച്ചായിരുന്നു നിർമ്മാണം. 537 ഡിസംബർ 27ഓടുകൂടി നിർമ്മാണപ്രവർത്തനങ്ങൾ പൂർത്തിയായി. ആയിരം വർഷത്തോളം ഇത് ലോകത്തെ ഏറ്റവും വലിയ ക്രിസ്ത്യൻ പള്ളിയായി നിലനിന്നു. ബൈസാന്റിയൻ ഭരണാധികാരികളുടെ കിരീടധാരണം ഈ പള്ളിയിൽ വച്ചായിരുന്നു നടന്നിരുന്നത്.\n1453-ൽ മുഹമ്മദ് ദ് കോൺക്വറർ (Muhammed the Conqueror) എന്നറിയപ്പെടുന്ന ഓട്ടമൻ സുൽത്താൻ മെഹ്മെത് രണ്ടാമൻ, കോൺസ്റ്റാന്റിനോപ്പിൾ പിടിച്ചടക്കിയതോടെ, ഹഗിയ സോഫിയ [തുർക്ക്ഷ് : അയ സോഫിയ] അദ്ദേഹത്തിന്റെ കീഴിലായി. മക്കക്കു നേരെ തിരിഞ്ഞിരിക്കുന്ന ഒരു മിഹ്രാബും (ചുമരിലെ ദ്വാരം), ഒരു പ്രാർത്ഥനാമണ്ഡപവും ചേർത്ത് അദ്ദേഹം ഈ പള്ളിയെ ഒരു മസ്ജിദ് ആക്കി മാറ്റി. സുൽത്താൻ മുഹമ്മദ് അൽഫാതിഹ് കോൺസ്റ്റാന്റിനോപ്പോൾ കീഴടക്കിയപ്പോൾ ക്രിസ്ത്യാനികളിൽനിന്നു വില കൊടുത്തു വാങ്ങി മസ്ജിദാക്കി വഖഫ് ചെയ്ത കെട്ടിടമാണ് ഹാഗിയാ സോഫിയ എന്ന് തുർക്കി സർക്കാർ വാദിക്കുന്നു. ഉപോദ്ബലകമായി സമർപ്പിക്കപ്പെട്ട രേഖ ഹാഗിയ മസ്ജിദ് ആണെന്നതിനു തെളിവായി കോടതി സ്വീകരിക്കുകയായിരുന്നു. എന്നാൽ ഈ രേഖ വ്യാജമാണെന്നാണ് നിയമവിദഗ്ദർ അഭിപ്രായപ്പെടുന്നത്. വില്പന പത്രം എന്ന പേരിൽ തുർക്കി സർക്കാർ പ്രദർശിപ്പിച്ചത് വില്പന രേഖ അല്ല അത് സുൽത്താൻ മെഹ്മദ് രണ്ടാമൻ ഹാഗിയ സോഫിയ വഖഫ് നൽകിയ ട്രസ്റ്റ് ഡീഡിന്റെ ഒരു പേജ് മാത്രമാണ്. അതിൽ വില്പനയുടെ കാര്യം ഒന്നും പറയുന്നില്ല എന്നാണ് ഹാർവാർഡ് യൂണിവേഴ്സിറ്റി ലാ കോളേജ് പ്രസിദ്ധീകരണം ആയ ഹാർവാർഡ് ലാ റിവ്യൂ പറയുന്നത്.പത്തൊമ്പതാം നൂറ്റാണ്ടിന്റെ മദ്ധ്യത്തിൽ മുസ്തഫ ഇസാത് എഫെൻഡി എന്ന ശിൽപി അല്ലാഹു, മുഹമ്മദ്, അബൂബക്കർ, ഉമർ, ഉസ്മാൻ, അലി എന്നീ പേരുകൾ, മരം കൊണ്ടുള്ള വൻ തളികകളിൽ അറബി അക്ഷരങ്ങളിൽ രേഖപ്പെടുത്തി, മദ്ധ്യഭാഗത്തെ മകുടത്തിനു ചുറ്റുമായി ഉറപ്പിച്ചു കടന്നുകയറ്റം പൂർത്തിയാക്കി. 562 മുതൽ 1204 വരെയും 1261 മുതൽ 1453 ഈസ്സ്റ്റെൺ ഓർതൊഡൊക്സ് സഭയുടെ പാത്രിയർക്കീസിന്റെ ആസ്ഥാനമായും, ക്രി.പി 1204 മുതൽ 1262 വരെ കത്തൊലിക്ക കത്ത്രീഡ്രലായും, 1453 മുതൽ മസ്ജിദായി നിലകൊണ്ട ഈ ബൈസാന്റിയൻ നിർമ്മിതി 1935-ൽ കമാൽ അത്താത്തുർക്കിന്റെ ഭരണകാലത്ത് മ്യൂസിയമാക്കി മാറ്റപ്പെട്ടു,.\nമ്യൂസിയമെന്ന പദവി കോടതി റദ്ദാക്കിയതിനെത്തുടർന്ന് 2020 ജൂലൈയിൽ പ്രസിഡന്റ് തയ്യിപ് എർദോഗൻ ഹഗിയ സോഫിയയെ മുസ്‌ലിം ആരാധനാലയമായി പ്രഖ്യാപിച്ചു. പ്രദേശവാസികൾക്കും വിദേശികൾക്കും മുസ്‌ലിങ്ങൾക്കും അമുസ്‌ലിങ്ങൾക്കും ഹഗിയ സോഫിയയിൽ പ്രവേശനം ഉണ്ടാകും. 1934 ലാണ് ഹഗിയ സോഫിയയെ മ്യൂസിയമായി പ്രഖ്യാപിച്ചത്. നിലവിൽ യു.എന്നിന്റെ ലോക പൈതൃക പട്ടികയിൽ ഹാഗിയ സോഫിയ ഉൾപ്പെട്ടിട്ടുണ്ട്.\n↑ 1.0 1.1 Dilip Hiro (2009). "Chapter 1 Turkey : From militant secularism to Grassroots of Isam". Inside Central Asia - A political history of Uzbekistan, Turkmenistan, Kazakhstan, Kyrgistan, Tajikistan, Turkey and Iran. New York: Overlook Duckworth. പുറങ്ങൾ. 63–64. ISBN 978-1-59020-221-0. Cite has empty unknown parameter: |coauthors= (help)\n↑ The Harvard Law Review. "The Hagia Sophia Case".\n↑ J. Turner (സംശോധാവ്.). Grove Dictionary of Art. Oxford. Oxford University Press. ISBN 978-1884446009.\n"https://ml.wikipedia.org/w/index.php?title=ഹഗിയ_സോഫിയ&oldid=3696037" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം:7ഡിസംബർ 2021, സമയം: 12:28\nഈ താൾ അവസാനം തിരുത്തപ്പെട്ടത്: 12:28,7ഡിസംബർ 2021.


അനാചാരങ്ങള്‍ക്കും അന്ധവിശ്വാസങ്ങള്‍ക്കുമെതിരെ സന്ധിയില്ലാ സമരം ചെയ്ത് തൗഹീദ് സംസ്ഥാപിക്കാന...\nകെ.കെ ബശീര്, കുറവ, കണ്ണൂര്\nകുറച്ചുകാലമായി ഒരു സ്വപ്‌നം മനസ്സില് താലോലിച്ചു നടക്കുകയായിരുന്നു. അത് ഇങ്ങനെയാണ്; ഒരു മല...\nബുദ്ധിയെ പരമാവധി ഉപയോഗപ്പെടുത്താന് വിശുദ്ധ ഖുര്‍ആന് നിരന്തരം ആഹ്വാനം ചെയ്യുന്നു. ബുദ്ധി...\nഡോ. മുനീര് മുഹമ്മദ് റഫീഖിന്റെ സുഡാനി മനഃശാസ്ത്ര പണ്ഡിതന് മാലിക് ബദ്‌രിയെക്കുറിച്ചുള്ള അന...\nനാളെ നമ്മുടെ കുടുംബം, ബന്ധുക്കള്, സുഹൃത്തുക്കള് നമ്മെക്കുറിച്ച് കേള്‍ക്കാനിടവരുന്ന വാര്...\nപ്രവാസലോകത്തെ അനുകരണീയ വ്യക്തിത്വം\nവി.കെ അബ്ദു സാഹിബിനെ കുറിച്ച് പറയുമ്പോള് ഓര്‍മ വരുന്നത് പ്രശസ്ത കനേഡിയന് ബ്രിട്ടീഷ് പത്...


ഗവർണർ Archives | Metro Journal Online\nപൗരത്വ നിയമ ഭേദഗതിക്കെതിരെ സംസ്ഥാന സർക്കാർ സുപ്രീം കോടതിയിൽ സ്യൂട്ട് ഫയൽ ചെയ്തതിനെ വിമർശിച്ച ഗവർണർക്കെതിരെ മുസ്ലീം ലീഗ് നേതാവ് പി കെ കുഞ്ഞാലിക്കുട്ടി. പൗരത്വ പ്രതിഷേധമോ,\nതദ്ദേശ തെരഞ്ഞെടുപ്പിന് മുന്നോടിയായി വാർഡുകളുടെ എണ്ണം കൂട്ടാനുള്ള ഓർഡിനൻസിൽ ഗവർണർ ഒപ്പിടാതിരുന്നതോടെ ചർച്ചക്കൊരുങ്ങി സർക്കാർ. മന്ത്രിമാരുമായി മുഖ്യമന്ത്രി പിണറായി വിജയൻ ഇന്ന് ചർച്ച നടത്തും. വിഷയം നിയമവിദഗ്ധരുമായി\nരാഷ്ട്രപതിയുടെ പ്രതിനിധി എന്ന നിലയിൽ ഭരണഘടനക്കും നിയമത്തിനും എതിരായ വിമർശനങ്ങളെ പ്രതിരോധിക്കാനുള്ള ബാധ്യത തനിക്കുണ്ടെന്ന് ഗവർണർ ആരിഫ് മുഹമ്മദ് ഖാൻ. പ്രതിഷേധങ്ങളെ ഭയപ്പെടില്ല. തെരുവിലേക്കിറക്കില്ലെന്ന ഭീഷണിയുണ്ടായ മുതൽ\nകണ്ണൂരിലെത്തിയ ഗവർണർക്ക് നേരെ യൂത്ത് കോൺഗ്രസ്-കെ എസ് യു പ്രവർത്തകർ കരിങ്കൊടി വീശി\n28th December 2019 MJ News Desk കരിങ്കൊടി, ഗവർണർ\nകണ്ണൂരിൽ ഗവർണർ ആരിഫ് മുഹമ്മദ് ഖാനെതിരെ കരിങ്കൊടി പ്രതിഷേധം. യൂത്ത് കോൺഗ്രസ്-കെ എസ് യു പ്രവർത്തകരാണ് ഗവർണറെ കരിങ്കൊടി കാണിച്ചത്. ദേശീയ ചരിത്ര കോൺഗ്രസിൽ പങ്കെടുക്കുന്നതിനായാണ് ഗവർണർ


ഇറങ്ങുന്നേനു മുമ്പ് നല്ലൊരു ജീവിതം കോഞ്ഞാട്ടയാക്കിയ കേട്യോനിട്ട് ഒരെണ്ണം പൊട്ടിക്കണമെന്ന് തോന്നി | Pravasi Online Media\nവിവാഹമൊക്കെ ആർഭാടമായി കഴിഞ്ഞു മുലകുടി മാറിയ പ്രായം മുതൽക്കെ മറ്റൊരു വീട്ടിലേക്ക് പോവേണ്ട പെണ്ണാണെന്നൊക്കെ പറഞ്ഞു കേട്ട് വളർന്നതോണ്ടാവും ഭർതൃ വീട്ടിലേക്കു പോവുമ്പൊ പ്രത്യേകിച്ചൊന്നും തോന്നിയില്ല.തോന്നീട്ട് കാര്യോമില്ലല്ലോ ഇനിയെത്ര നാൾ അവിടെ കഴിയേണ്ടി വരുമെന്നോ അവിടുള്ളോരുടെ പ്രകൃതമെങ്ങിനെയെന്നോ അറിയാതെ ഒരു ഞാണിൻമേൽ കളിക്കുള്ള പുറപ്പാടാണ്.പുറപ്പെടാൻ നേരം അടുത്ത ബന്ധുക്കളും ഉമ്മേയും വാപ്പേമൊക്കെ കണ്ണു തുടക്കുന്നുണ്ടാരുന്നു എന്തിനാണാവോ.കല്യാണം ഇപ്പോഴൊന്നും വേണ്ടെന്നും പഠിച്ചൊരു ജോലി നേടിയിട്ട് ആലോചിച്ചാൽ പോരേയെന്നുമൊക്കെ പറഞ്ഞു നോക്കിയതാണ്.തനിക്ക് താഴെയുളള രണ്ടെണ്ണത്തിന്റെ കാര്യം ഓർത്തെങ്കിലും എങ്ങിനെങ്കിലും സമ്മതിക്കെന്നും പറഞ്ഞോണ്ട് ഉമ്മയും ഞാനീ മരുഭൂമിയിൽ കിടന്ന് കഷ്ടപെടുന്നതന്നെ ന്റെ മക്കളെ ആരുടേലും കയ്യിൽ ഏൽപ്പിക്കാനാണെന്നുമൊക്കെ പറഞ്ഞോണ്ട് വാപ്പയും കണ്ണീരൊഴുക്കിയപ്പോ എതിർക്കാൻ ശ്രമിച്ചില്ല.\nവേറൊന്നും കൊണ്ടല്ല ഇനിയവരെ കൊണ്ട് സമ്മതിപ്പിച്ചാലും ബന്ധുക്കളും നാട്ടുകാരുമുണ്ടല്ലോ. അവരുടെ സ്നേഹത്തിന് മുമ്പിൽ പിടിച് നിൽക്കാൻ ആർക്കും കഴീല്ല മോൾക്ക് കല്യാണൊന്നും ആലോചിക്കുന്നില്ലെ.ഇവളിങ്ങനെ വാശി പിടിച്ചാൽ ഇളയത്തുങ്ങൾക്ക് നല്ലൊരാലോചന വരോ തുടങി എന്തെലും ചീത്തപ്പേരുണ്ടായാൽ പിന്നെ ജീവിച്ചിരുന്നിട്ട് കാര്യമുണ്ടോന്ന് വരെയുള്ള സ്നേഹാന്വേഷണങ്ങൾക്ക് മുമ്പിൽ ആരും തോറ്റ് പോവത്തെയുള്ളൂ എന്നാലോ ഈ സ്നേഹമൊന്നും അവര് ആണുങ്ങളോട് കാണിക്കൂല.പെണ്ണായതോണ്ടുള്ള ഒരു ഗുണമേ എന്തൊരു കരുതലാണെന്നൊ ഈ മെൻസൻമാർക്ക് ഭർതൃ വീട്ടിലെത്തിയപ്പോ ജയിലിൽ ചെന്ന് കേറിയ അവസ്ഥയാരുന്നു ജയിലിലെ അവസ്ഥ അറിയാൻ മുമ്പ് ജയിലീ കിടന്നിട്ടുണ്ടോന്ന് ചോയ്ക്കണ്ട പറഞ്ഞു കേട്ടതും സിനിമേലൊക്കെ കണ്ടതും ഓർത്തു പറഞ്ഞതാ.\nതൊട്ടതിനും പിടിച്ചതിനുമൊക്കെ കുറ്റങ്ങൾ പെണ്ണായാൽ സഹിക്കാനും പൊറുക്കാനുമൊക്കെ പഠിക്കണം ന്നൊക്കെ പറഞ്ഞു പഠിപ്പിച്ചത് ഓർമ്മയുണ്ടാരുന്നേലും സഹിക്കാവുന്നതിലും അപ്പുറം കാര്യങ്ങള് പോയതോടെ അവിടുന്നിറങ്ങേണ്ടി വന്നു.വീട്ടിലേക്ക് വിളിച് പറഞ്ഞപ്പോ അത്രേമൊന്നും സഹിക്കാൻ മാത്രം പാപമൊന്നും എന്റെ കുട്ടി ചെയ്തിട്ടില്ലാന്നും ഇങ്ങട് പോരെ ന്നൊക്കെ പറഞ്ഞോണ്ട് ഉമ്മ കട്ടസപ്പോർട്ട് തരൂന്ന് കരുതി.എവിടെ ഒരെണ്ണത്തിനെ കെട്ടിച്ചതോടെ ബാധ്യത ഒഴിഞ്ഞല്ലോ ന്ന് ആശ്വസിച്ചിരിപ്പല്ലേ ഞാനോക്കെ സഹിച്ചത് വെച്ച് നോക്കുമ്പോ നിനക്കൊക്കെ സ്വർഗമാണെന് പറയാനും ഉമ്മ മറന്നീല എന്താല്ലേ സ്വർഗ്ഗമാണു പോലും സ്വർഗം എന്തായാലും തോറ്റ് കൊടുക്കാനൊന്നും പോണില്ല.എനിക്കൂടെ അവകാശപ്പെട്ട വീടല്ലേ അങ്ങോട്ടേക്ക് ചെല്ലാൻ എന്തിനാ അവരുടൊക്കെ അനുവാദം അല്ല പിന്നേ.ഇറങ്ങുന്നേനു മുമ്പ് നല്ലൊരു ജീവിതം കോഞ്ഞാട്ടയാക്കിയ കേട്യോനിട്ട് ഒരെണ്ണം പൊട്ടിക്കണമെന്ന് തോന്നിയെങ്കിലും അയാളെങ്ങാനും തിരിച്ചു തല്ലിയാലോ എന്നോർത്ത് ക്ഷമിച്ചതാ.\nസിനിമേൽ കാണുന്ന പോലല്ലാലോ ജീവിതം പകരം പണ്ടാരക്കാലന്റെ ജീവിതം നശിച്ചു പോട്ടെന്ന് പ്രാകിയപ്പോ ലേശം ആശ്വാസം തോന്നി അത്രെങ്കിലും ചെയ്യാൻ കഴിഞ്ഞല്ലോ വീട്ടിലെത്തിയപ്പൊ വല്ലാത്തൊരു സുരക്ഷിതത്വ ബോധം തോന്നിപ്പോയി അല്ലേലും മറ്റെന്ത് സൗഭാഗ്യങ്ങളെക്കാളും ഒരു വ്യക്തിക്ക് വേണ്ടത് സമാധാനവും സന്തോഷവുമല്ലേ.അതില്ലെങ്കി പിന്നേ എന്ത് നേടിയിട്ടെന്തിനാ പക്ഷെ ഏറെനാളൊന്നും അതനുഭവിക്കാൻ സ്നേഹ സമ്പന്നരായ ബന്ധുക്കളും നാട്ടുകാരും സമ്മതിച്ചില്ല അവര് എയർട്ടെല്ലിന്റെ പരസ്യ വാചകങ്ങൾ ഏറ്റെടുത്ത പോലെ ചോദ്യങ്ങൾ ചോദിച്ചോണ്ടേയിരുന്നു.അല്ല മോളെയിങ്ങനെ നിർത്താനാണോ ഭാവം പ്രശ്നങ്ങളൊക്കെ പറഞ്ഞവസാനിപ്പിച്ചോണ്ട് അവന്റൊപ്പം പറഞ്ഞയക്കാൻ നോക്കരുതോ ആദ്യമൊക്കെ പ്രതികരിക്കാതെ മിണ്ടാതിരുന്നെങ്കിലും സഹികെട്ടപ്പോ.\nന്റെ കാര്യം നോക്കാൻ എനിക്കറിയാ നിങ്ങളാരും അതോർത്ത് ബേജാറാവണ്ടന്ന് പറഞ്ഞതും വെറുതെയല്ല ഇതൊക്കെ വീട്ടിലിരിക്കുന്നെ.കയ്യിലിരിപ്പ് ഇതല്ലെന്നായി മറുപടി ശ്ശെടാ വന്ന് വന്ന് ഇപ്പം വാ തുറന്ന് ഒന്നും മിണ്ടാനും വയ്യാണ്ടായല്ലോ.എന്തായാലും അതോടെ സ്നേഹാന്വേഷണങ്ങൾക്ക് കുറവ് വന്ന്.പക്ഷെ വാപ്പ ലീവിന് നാട്ടിലെത്തിയതോടെ സ്നേഹസമ്പന്നര് വീണ്ടും തല പൊക്കി.ഒരീസം അമ്മാവനുൾപ്പെടെ അവരിൽ ചിലര് വാപ്പാനെ കാണാനായി വീട്ടിലേക്ക് വന്നു.ചായ സൽക്കാരമൊക്കെ കഴിഞ്ഞവര് വന്ന കാര്യം പറഞ്ഞു തുടങ്ങിയപ്പോ വാപ്പ ഇരുന്നിടത്തൂന്ന് എഴുന്നേറ്റ് കണ്ടപ്പോ എന്തോ വല്ലാത്തൊരു പ്രതീക്ഷയായിരുന്നു.നിങ്ങളെയൊക്കെ പേടിചോണ്ടും അനുസരിചോണ്ടും ഇനിയൊരു പരീക്ഷണത്തിന് എന്റെ മക്കളെ ഞാനെങ്ങോട്ടും അയക്കുന്നില്ലെന്നും അവരുടെ ജീവിതം എങ്ങിനെ വേണമെന്ന് അവര് തന്നെ തീരുമാനിക്കട്ടെന്നുമൊക്കെ വാപ്പ പറയുമ്പോ വാപ്പാന്നും പറഞ്ഞോണ്ട് ഓടിച്ചെന്ന് കെട്ടിപ്പിടിച്ചു കാര്യണമെന്നൊക്കെ തീരുമാനിച്ചുറപ്പിച്ചു നിക്കുമ്പോഴാ വാപ്പാടെ വിളി.നിങ്ങളെയൊക്കെ പേടിചോണ്ടും അനുസരിചോണ്ടും ഇനിയൊരു പരീക്ഷണത്തിന് എന്റെ മക്കളെ ഞാനെങ്ങോട്ടും അയക്കുന്നില്ലെന്നും അവരുടെ ജീവിതം എങ്ങിനെ വേണമെന്ന് അവര് തന്നെ തീരുമാനിക്കട്ടെന്നുമൊക്കെ വാപ്പ പറയുമ്പോ വാപ്പാന്നും പറഞ്ഞോണ്ട് ഓടിച്ചെന്ന് കെട്ടിപ്പിടിച്ചു കാര്യണമെന്നൊക്കെ തീരുമാനിച്ചുറപ്പിച്ചു നിക്കുമ്പോഴാ വാപ്പാടെ വിളി.പറഞ്ഞത് അങ്ങനാണേലും ആരേം മെനക്കെടുത്താതെ പെട്ടെന്നന്നെ വന്നിടത്തേക്ക് തിരിച്ചു പൊക്കോളൂ ന്നാണ് അർത്ഥമെന്ന് എനിക്കറിയാരുന്നു.മറുപടിയൊന്നും പറയാതെ അകത്തേക്ക് നടക്കുമ്പോ മനസിൽ ഒരൊറ്റ ചിന്തയെ ഉണ്ടാരുന്നുള്ളൂ.പഠിപ്പ് നിർത്തിയേടത്ത് നിന്ന് വീണ്ടും തുടങ്ങുക.സ്വന്തമായൊരു ജോലി നേടുക.എന്തായാലും അന്യവീട്ടിൽ സഹിച്ചും പൊറുത്തും കഴിയുന്നതിനേക്കാൾ ഭേദമല്ലേ സ്വന്തം വീട്ടിലെ അവഗണ സഹിച്ചോണ്ട് ജീവിക്കുന്നെ.\nMay 27, 2022 LeaveaComment on ഇറങ്ങുന്നേനു മുമ്പ് നല്ലൊരു ജീവിതം കോഞ്ഞാട്ടയാക്കിയ കേട്യോനിട്ട് ഒരെണ്ണം പൊട്ടിക്കണമെന്ന് തോന്നിLifestyle


ടോമിന് തച്ചങ്കരിയെ വച്ചു പൊറുപ്പിക്കില്ല: പരസ്യമായി ഭീഷണി മുഴക്കി പന്ന്യന് രവീന്ദ്രന് | Evening Kerala News\nതിരുവനന്തപുരം: കെഎസ്ആര്‍ടിസി എംഡി ടോമിന് തച്ചങ്കരിയെ പരസ്യമായി ഭീഷണിപ്പെടുത്തി സിപിഐ നേതാവ് പന്ന്യന് രവീന്ദ്രന് രംഗത്ത്. തച്ചങ്കരിയുടെ പെരുമാറ്റം സ്വേഛാധിപതിയെ പോലെയാണെന്നും വച്ചു പൊറുപ്പിക്കില്ലെന്നും പന്ന്യന് പറഞ്ഞു. എംഡിയുടെ നയങ്ങള് ചോദ്യം ചെയ്ത് കെഎസ്ആര്‍ടിസി സംയുക്ത തൊഴിലാളി യൂണിയന് നടത്തുന്ന അനിശ്ചിതകാല നിരാഹാര സമരം ഉദ്ഘാടനം ചെയ്തു സംസാരിക്കുകയായിരുന്നു പന്ന്യന്.\nകെഎസ്ആര്‍ടിസി എംഡി എന്ന നിലയില് തച്ചങ്കരി സ്വീകരിക്കുന്ന പല നടപടികളും കമ്മീഷന് കൈപ്പറ്റാനുള്ള നീക്കത്തിന്റെ ഭാഗമായാണ്. എംഡിയുടെ പേര് പറയുന്നത് പോലും നാണക്കേടാണ്. ഇന്ന് വന്ന് നാളെ പോകേണ്ടവനാണ് താനെന്ന കാര്യം തച്ചങ്കരി മറക്കരുതെന്നും പന്ന്യന് ഓര്‍മിപ്പിച്ചു. ആളുകുറഞ്ഞ സമയങ്ങളിലെ സര്‍വീസുകള് വെട്ടിക്കുറയ്ക്കാനും എംപാനല് ജീവനക്കാരെ പിരിച്ചുവിട്ടതും ഉള്‍പ്പടെയുള്ള വിഷയം ഉയര്‍ത്തിയാണ് സംയുക്ത തൊഴിലാളി യൂണിയന് സമരമുഖത്ത് ഇറങ്ങിയിരിക്കുന്നത്.\nനേരത്തെ സിഐടിയു സംസ്ഥാന പ്രസിഡന്റ് ആനത്തലവട്ടം ആനന്ദനും തച്ചങ്കരിയെ പരസ്യമായി അധിക്ഷേപിച്ച് പൊതുവേദിയില് സംസാരിച്ചിരുന്നു. തച്ചങ്കരി തൊഴിലാളി വിരുദ്ധനാണെന്നായിരുന്നു ആനത്തലവട്ടം ആനന്ദന്റെ വിമര്‍ശനം. തച്ചങ്കരിയെ എംഡി സ്ഥാനത്തു നിന്നും മാറ്റാന് സര്‍ക്കാരിനോട് ആവശ്യപ്പെടില്ലെന്നും അയാള് മടുത്ത് ഇറങ്ങിപ്പോകുമെന്നും അദ്ദേഹം പറഞ്ഞിരുന്നു.


ധോണി ഏകദിന, ട്വന്റി 20 ടീം ക്യാപ്റ്റന് പദവി ഒഴിഞ്ഞു, അപ്രതീക്ഷിത തീരുമാനം ഇംഗ്ലണ്ടിനെതിരായ ടീമിനെ പ്രഖ്യാപിക്കാനിരിക്കെ | ASIAVISION NEWS\nധോണി ഏകദിന, ട്വന്റി 20 ടീം ക്യാപ്റ്റന് പദവി ഒഴിഞ്ഞു, അപ്രതീക്ഷിത തീരുമാനം ഇംഗ്ലണ്ടിനെതിരായ ടീമിനെ പ്രഖ്യാപിക്കാനിരിക്കെ\nന്യൂഡല്‍ഹി(www.asiavisionnews.com): ഇന്ത്യന് ടീമിന്റെ ഏകദിന, ട്വന്റി 20 ടീം ക്യാപ്റ്റന് പദവി മഹേന്ദ്ര സിംഗ് ധോണി ഒഴിഞ്ഞു. ഇംഗ്ലണ്ടിനെതിരായ ഏകദിന, ട്വന്റി പരമ്പരയ്ക്കുള്ള ടീമിനെ വെള്ളിയാഴ്ച പ്രഖ്യാപിക്കാനിരിക്കെയാണ് അപ്രതീക്ഷിതമായി ധോണി ക്യാപ്റ്റന് സ്ഥാനം ഒഴിഞ്ഞതായി അറിയിച്ചത്.\nഅതേസമയം ധോണി ടീമില് തുടരുമെന്നും പുതിയ നായകനെ ഉടന് തിരഞ്ഞെടുക്കുമെന്നും ബി സി സി ഐ അറിയിച്ചു. ഇന്ത്യയ്ക്ക് ഏകദിന, ട്വന്റി20 ലോകകപ്പ് കിരീടങ്ങള് നേടിത്തന്ന മഹേന്ദ്രസിങ് ധോണി 2014 ഡിസംബറില് ഓസ്‌ട്രേലിയയ്‌ക്കെതിരായ മെല്‍ബണ് ടെസ്റ്റിനിടെ ടെസ്റ്റ് ക്യാപ്റ്റന് സ്ഥാനം ഒഴിഞ്ഞ് ആരാധകരെ ഞെട്ടിച്ചിരുന്നു. നിലവില് വിരാട് കോഹ്ലിയാണ് ഇന്ത്യന് ടെസ്റ്റ് ടീം ക്യാപ്റ്റന്.\n2011 ഏകദിന ലോകകപ്പില് ഇന്ത്യ കിരീടം ചൂടിയപ്പോള് ഫൈനലിലെ താരം കൂടിയായിരുന്നു നായകനായിരുന്ന ധോണി. ഓസ്‌ട്രേലിയയ്‌ക്കെതിരായ ടെസ്റ്റ് പരമ്പര തുത്തൂവാരി ധോണി 40 വര്‍ഷത്തെ ചരിത്രം തിരുത്തിയെഴുതിയിരുന്നു. ക്രിക്കറ്റിന്റെ മൂന്ന് ഫോര്‍മാറ്റുകളിലും ഇന്ത്യയ്ക്ക് ഏറ്റവും കൂടുതല് വിജയങ്ങള് നേടിത്തന്ന നായകന് കൂടിയാണ് ധോണി. ടെസ്റ്റിലും ഏകദിനത്തിലും ട്വന്റി20യിലും ധോണി ഇന്ത്യയെ ലോക റാങ്കിങ്ങില് ഒന്നാമതെത്തിച്ചിരുന്നു. 2007ല് സൗത്ത് ആഫ്രിക്കയില് നടന്ന പ്രഥമ ട്വന്റി 20 ക്രിക്കറ്റിലും, 2013ല് ഇംഗ്ലണ്ടില് നടന്ന ചാമ്പ്യന്‍സ് ട്രോഫിയിലും ഇന്ത്യ കിരീടം നേടിയത് ധോണിക്ക് കീഴിലായിരുന്നു.\n199 ഏകദിന മത്സരങ്ങളില് ഇന്ത്യന് ടീമിനെ നയിച്ച ധോണി 110 മത്സരങ്ങളില് വിജയത്തിലെത്തിച്ചു. 74 മത്സരങ്ങളില് തോല്‍വിയറിഞ്ഞു. 72 ട്വന്റി 20 മത്സരങ്ങളില് 41 എണ്ണത്തില് വിജയം നേടിത്തന്നു. 28 മത്സരങ്ങളില് തോറ്റു. ഏകദിന ക്രിക്കറ്റില് ക്യാപ്റ്റനായി 54 റണ്‍സ് ശരാശരിയില് 6,633 റണ്‍സാണ് ധോണിയുടെ സമ്പാദ്യം. ട്വന്റി 20യില് നായകനായി 122.60 സ്‌ട്രൈക്ക് റൈറ്റില് 1112 റണ്‍സാണ് ധോണി അടിച്ചുകൂട്ടിയത്.


അൽമുദേന ഗ്രാൻഡെസ് വിടവാങ്ങി, അവളുടെ അപ്രതീക്ഷിത വേർപാടിൽ സാഹിത്യലോകം വിലപിച്ചു | നിലവിലെ സാഹിത്യം\nഅൽമുദേന ഗ്രാൻഡെസ് പോയി, അവളുടെ അപ്രതീക്ഷിത വേർപാടിൽ സാഹിത്യലോകം വിലപിക്കുന്നു\nജുവാൻ ഓർട്ടിസ് | | എഴുത്തുകാർ, ഞങ്ങളെ കുറിച്ച്, നിരവധി\n“എന്നെ നന്നായി അറിയാവുന്ന എന്റെ വായനക്കാർക്ക് അവർ എനിക്ക് വളരെ പ്രധാനപ്പെട്ടവരാണെന്ന് അറിയാം. അവർ അവരെക്കുറിച്ച് എന്നോട് ചോദിക്കുമ്പോഴെല്ലാം, അവർ എന്റെ സ്വാതന്ത്ര്യമാണെന്ന് ഞാൻ ഒരേ കാര്യമാണ് ഉത്തരം നൽകുന്നത്. ” ലെ തന്റെ പതിവ് കോളത്തിൽ അൽമുദേന ഗ്രാൻഡെസ് എഴുതിയത് ഇങ്ങനെയാണ് എൽ പാസ് ഒക്ടോബർ 10 ന് അദ്ദേഹത്തെ ബാധിച്ച ക്യാൻസർ എന്ന വിഷമകരമായ പ്രശ്നത്തെ അഭിസംബോധന ചെയ്യുമ്പോൾ. എല്ലായ്‌പ്പോഴും വ്യക്തതയുള്ള, അർത്ഥവത്തായ ഒരു ക്രിയ ഉപയോഗിച്ച്, ഒന്നര മാസത്തിന് ശേഷം അവൾ ഞങ്ങളോടൊപ്പമില്ലെന്ന് വിശ്വസിക്കാൻ പ്രയാസമാണ്.\n27 നവംബർ 2021 ശനിയാഴ്ച ഒരു ഇരുണ്ട തീയതിയായി ചരിത്രത്തിൽ രേഖപ്പെടുത്തും, സമകാലിക ഹിസ്പാനിക് അക്ഷരങ്ങളുടെ ഏറ്റവും പ്രകാശമുള്ള പേനകളിലൊന്ന് അണഞ്ഞ ദിവസം പോലെ. പിന്നിലെ സൂത്രധാരൻ മരവിച്ച ഹൃദയം y അനന്തമായ യുദ്ധത്തിന്റെ എപ്പിസോഡുകൾ ക്യാൻസറുമായുള്ള കഠിനമായ പോരാട്ടത്തിന് ശേഷം വിടവാങ്ങി.\n1 ഹിസ്പാനിക് സാഹിത്യ ലോകത്ത് വിലാപം\n2 അളവറ്റ പൈതൃകം\n2.2 അനന്തമായ യുദ്ധത്തിന്റെ എപ്പിസോഡുകൾ\n2.3 കഥ പുസ്തകങ്ങൾ\n2.6 കുട്ടികളുടെ സാഹിത്യം\n2.7 ഫിലിം അഡാപ്റ്റേഷനുകൾ\nഹിസ്പാനിക് സാഹിത്യ ലോകത്ത് വിലാപം\nചരിത്രകാരനും എഴുത്തുകാരനുമായ അൽമുദേന ഗ്രാൻഡെസ് അദ്ദേഹത്തിന് 61 വയസ്സ് മാത്രമേ ഉണ്ടായിരുന്നുള്ളൂ. സമീപകാലത്തെ സ്പെയിനിന്റെ യാഥാർത്ഥ്യം മറ്റുള്ളവരെപ്പോലെ ചിത്രീകരിച്ച സ്ത്രീ മാഡ്രിഡിലെ തന്റെ വസതിയിൽ മരിച്ചു ഹൃദയമിടിപ്പിന്റെ കണ്ണീരിനൊപ്പം വായനക്കാരുടെയും സമൂഹത്തിന്റെയും പരിവാരങ്ങളെ വിട്ടു.\nഅദ്ദേഹത്തിന്റെ പദ്ധതികൾ അത്തരമൊരു വരാനിരിക്കുന്ന പുറപ്പാട് മുൻകൂട്ടി കണ്ടില്ല, അദ്ദേഹം തന്റെ കോളത്തിൽ ഊന്നിപ്പറഞ്ഞതുപോലെ: "ഞാൻ ഏറ്റവും മികച്ച കൈകളിലാണ്, സുരക്ഷിതനും ആത്മവിശ്വാസവുമാണ്… നിലവിലുള്ള എല്ലാ കഥാപാത്രങ്ങളിലും, എന്റെ പ്രിയപ്പെട്ടവർ അതിജീവിച്ചവരാണ്, ഞാൻ എന്നെത്തന്നെ നിരാശപ്പെടുത്താൻ പോകുന്നില്ല, അതിലുപരി എന്റെ സ്വന്തം കഥാപാത്രങ്ങൾ ”.\nഅൽമുദേന ഗ്രാൻഡെസ് പിൻഗാമികൾക്കായി അവശേഷിപ്പിക്കുന്നത് വളരെ വലുതാണ് പ്രധാന കൃതികളുടെ സംഗ്രഹം, അതിന്റെ സങ്കീർണ്ണതയ്ക്കും ആഴത്തിനും പ്രശംസിക്കുകയും അവാർഡ് നൽകുകയും ചെയ്തു. ഇടുങ്ങിയ പതിവ് സ്റ്റീരിയോടൈപ്പുകളില്ലാതെ, കഥയെ സമീപിക്കുന്നതിൽ രചയിതാവിന് വളരെ സവിശേഷമായ ഒരു രീതി ഉണ്ടായിരുന്നു എന്നതാണ് വസ്തുത; അവളുടെ വരികളിൽ അവൾ ചിത്രീകരിച്ച സ്പാനിഷ് സമൂഹത്തിന്റെ കഠിനമായ സാഹചര്യങ്ങൾക്ക് ആവശ്യമായ മാനവികത എങ്ങനെ നൽകാമെന്ന് അവൾക്ക് അറിയാമായിരുന്നു, അവളുടെ വായനക്കാരെ അവളുമായി ഉടനടി ബന്ധപ്പെടാൻ പ്രേരിപ്പിക്കുന്ന ഒരു നിർണ്ണായക ഘടകം.\nഎഴുത്തുകാരൻ അൽമുദേന ഗ്രാൻഡെസിന്റെ ഉദ്ധരണി.\nഅവരുടെ പ്രവർത്തനത്തിന് ഇരുപതിലധികം അവാർഡുകൾ ലഭിച്ചു - അവയിൽ ദേശീയ ആഖ്യാന സമ്മാനവും (2018) ഇന്റർനാഷണൽ പ്രസ് ക്ലബിൽ നിന്നുള്ള ഇന്റർനാഷണൽ ജേണലിസം പ്രൈസ് 2020- തൂവൽ ഭാരത്തെക്കുറിച്ച് വ്യക്തമായി സംസാരിക്കുക. അടുത്ത വർഷം സാഹിത്യത്തിനുള്ള നൊബേൽ സമ്മാനം അല്ലെങ്കിൽ ഇനിപ്പറയുന്നത് വിചിത്രമായിരിക്കില്ല - അദ്ദേഹത്തിന്റെ പേര് ഇതിനകം പ്രിയപ്പെട്ടവരിൽ വളരെക്കാലമായി പ്രതിധ്വനിച്ചിരുന്നു - പക്ഷേ ഇരുണ്ട കോഴികളുടെ ഈ അപ്രതീക്ഷിത കൂവൽ അദ്ദേഹം കളിച്ചു.\nലുലുവിന്റെ യുഗങ്ങൾ (1989)\nഞാൻ നിന്നെ വെള്ളിയാഴ്ച വിളിക്കാം (1991)\nടാംഗോ നാമമാണ് മലേന (1994)\nഅറ്റ്ലസ് ഓഫ് ഹ്യൂമൻ ജിയോഗ്രഫി (1998)\nപരുക്കൻ കാറ്റ് (2002)\nകാർഡ്ബോർഡ് കോട്ടകൾ (2004)\nമരവിച്ച ഹൃദയം (2007)\nറൊട്ടിയിൽ ചുംബനങ്ങൾ (2015)\nഅനന്തമായ യുദ്ധത്തിന്റെ എപ്പിസോഡുകൾ\nപ്രധാന ലേഖനം: അനന്തമായ യുദ്ധത്തിന്റെ എപ്പിസോഡുകൾ\nആഗ്നസും സന്തോഷവും (2010)\nദി ജൂൾസ് വെർൺ റീഡർ (2012)\nമനോലിറ്റയുടെ മൂന്ന് വിവാഹങ്ങൾ (2014)\nഡോ. ഗാർസിയയുടെ രോഗികൾ (2017)\nഫ്രാങ്കൻ‌സ്റ്റൈന്റെ അമ്മ (2020)\nസ്ത്രീ മോഡലുകൾ (1996)\nവഴി സ്റ്റേഷനുകൾ (2005)\nബാഴ്സ ó മാർക്കറ്റ് (2003)\nശാശ്വതമായ മുറിവ് (2019)\nനല്ല മകൾ. ലോറ ഫ്രീക്സസിന്റെ മദേഴ്‌സ് ആൻഡ് ഡോട്ടേഴ്‌സിലെ കഥ\nസംരക്ഷണത്തിലുള്ള ഇനങ്ങൾ. ഒരു കാലത്തു സമാധാനം ഉള്ള കഥ\nവിട, മാർട്ടിനെസ്! (2014)\nലുലുവിന്റെ യുഗങ്ങൾ (ബിഗാസ് ലൂണയിൽ നിന്ന്, 1990)\nടാംഗോ നാമമാണ് മലേന (Gerardo Herrero-ൽ നിന്ന്, 1995)\nനിങ്ങൾക്കറിയില്ലെങ്കിലും (Juan Vicente Córdoba, 2000-ൽ നിന്ന്). സ്ത്രീകളുടെ മാതൃകകൾ എന്ന അദ്ദേഹത്തിന്റെ കൃതിയിൽ നിന്ന് "ബാൽക്കണികളുടെ പദാവലി" എന്ന കഥയുടെ അഡാപ്റ്റേഷൻ\nആഗ്രഹത്തിന്റെ ഭൂമിശാസ്ത്രം - മനുഷ്യ ഭൂമിശാസ്ത്രത്തിന്റെ അറ്റ്ലസിന്റെ അനുരൂപീകരണം; ബോറിസ് ക്വെർസിയയുടെ ചിലിയൻ മിനിസീരീസ്, മരിയ ഇസ്‌ക്വിയേർഡോ ഹ്യൂനിയസ് രൂപകല്പന ചെയ്‌തത്, 2004)\nപരുക്കൻ കാറ്റ് (Gerardo Herrero-ൽ നിന്ന്, 2006)\nഅറ്റ്ലസ് ഓഫ് ഹ്യൂമൻ ജിയോഗ്രഫി (അസുസീന റോഡ്രിഗസിൽ നിന്ന്, 2007)\nകാർഡ്ബോർഡ് കോട്ടകൾ (സാൽവഡോർ ഗാർസിയ റൂയിസിൽ നിന്ന്, 2009)\nലേഖനത്തിലേക്കുള്ള പൂർണ്ണ പാത: നിലവിലെ സാഹിത്യം » സാഹിത്യം » എഴുത്തുകാർ » അൽമുദേന ഗ്രാൻഡെസ് പോയി, അവളുടെ അപ്രതീക്ഷിത വേർപാടിൽ സാഹിത്യലോകം വിലപിക്കുന്നു\nആൽഡസ് ഹക്സ്ലി: പുസ്തകങ്ങൾ\nകാർല മോണ്ടെറോ. ദി ഫയർ മെഡാലിയന്റെ രചയിതാവുമായുള്ള അഭിമുഖം


കോവിഡിൻറെ ഏതു വകഭേദവും പ്രതിരോധിക്കാൻ  വാക്സിൻ വരുന്നു\nലണ്ടൻ: വൈറസുകൾക്ക് രൂപഭേദം സംഭവിച്ചാൽ അവയ്ക്ക് ഏതു തരം പ്രതിരോധ വാക്‌സിനുകളെയും മറി കടക്കാൻ കഴിയും . ലോകത്തെ വിറപ്പിച്ച് മുൾ മുനയിൽ നിർത്തുന്ന കോവിഡ് വൈറസിനെയും വകഭേദങ്ങളെയും പ്രതിരോധിക്കാൻ ഇതുവരെ വികസിപ്പിച്ച വാക്സിനുകൾ സഹായിക്കുമോ എന്നാണ് ആരോഗ്യ വിദഗ്ധർ ഉറ്റു നോക്കുന്നത് .\nഅതെ സമയം ഇക്കാര്യം തിരിച്ചറിഞ്ഞ് എല്ലാ തരം വകഭേദങ്ങളെയും പ്രതിരോധിക്കാൻ പുതിയ കോവിഡ് വാക്സിൻ വികസിപ്പിച്ചെടുക്കുന്ന പ്രക്രിയ അതിവേഗം പുരോഗമിക്കുകയാണെന്ന് റിപ്പോർട്ട്.\nനോർത് കരോലൈന ഗില്ലിങ്സ് സ്കൂൾ ഓഫ് േഗ്ലാബൽ പബ്ലിക് ഹെൽത്ത് ആണ് പുതിയ ഹൈബ്രിഡ് വാക്സിൻ വികസിപ്പിക്കുന്നത്. ഇതുവരെ നടന്ന പരീക്ഷണങ്ങളിൽ ഏതുതരം വൈറസിനെതിരെയുമുള്ള ആൻറിബോഡികൾ ഇവ നിർമിച്ചെടുക്കുന്നതായി ശാസ്ത്രജ്ഞർ വെളിപ്പെടുത്തുന്നു . ദക്ഷിണാഫ്രിക്കയിൽ അവസാനമായി കണ്ടെത്തിയ ബി.1.351 വകഭേദത്തിനെതിരെയും വിജയമാണ്.\nഅതെ സമയം പരീക്ഷണത്തിനിരയായ എലികൾ കോവിഡിനെതിരെ മാത്രമല്ല, മൃഗങ്ങളിൽനിന്ന് മനുഷ്യരിലേക്ക് പടരാൻ സാധ്യതയുള്ള മറ്റു കൊറോണ വൈറസുകൾക്കെതിരെയും പ്രതിരോധ ശേഷി നൽകുന്നതായും കണ്ടെത്തിയിട്ടുണ്ട്. ഗവേഷണ ഫലങ്ങൾ ‘സയൻസ്’ ജേണലിൽ പ്രസിദ്ധീകരിച്ചിട്ടുണ്ട്.\nഅടുത്ത വർഷം മനുഷ്യരിൽ ഇവ പരീക്ഷണം നടത്താനാകുമെന്നാണ് വിദഗ്ദരുടെ വിലയിരുത്തൽ .\nവിസ്മയയുടെ മരണം: കിരണിനെ കസ്റ്റഡിയിൽ വാങ്ങാൻ പൊലീസ് അപേക്ഷ നൽകും; ഫോണുകൾ ശാസ്ത്രീയ പരിശോധനയ്ക്കയക്കും\nഡിസ്കസ് ത്രോയിൽ അവസാന ശ്രമത്തിൽ നേരിട്ടുള്ള യോഗ്യത മാർക്ക് നേടി കമൽപ്രീത് കൗര്…\nഅന്യായമായി പിഴ ചുമത്തുന്നു; പിഴയടച്ച രസീതുകൾ മാലയാക്കി യുവാവിന്‍റെ വേറിട്ട പ്രതിഷേധം